ކާފަގެ އުމުރަކީ 62 އަހަރެވެ. މާމަގެ އުމުރަކީ 60 އަހަރެވެ. މާލެ ސިޓީގެ އަވަށެއްގައި ދެމަފިރިން، ދަރިންނާއިއެކު ދިރިއުޅެނީ މާމައަށް ލިބިފައިވާ ބިމެއްގައި ކާފަ ވަޒީފާއަދާކޮށްގެން ހޯދި އާމްދަނީ އާއި ކާފަ ވަޒީފާ އަދާކުރާ މުއައްސަސާއިން ނެގި ލޯނެއްގެ ވެސް އެހީތެރިކަމާއިއެކު އަޅާފައިވާ ގެއެއްގައެވެ.\nގޭގައި ފަހާ ތަނެއް ހަދަން މާމަ އާއި ކާފަ ނިންމީ މުސްކުޅިވި ދުވަހު އިތުރު އާންމުދަނީ އެއް ހޯދައިގެން އުފަލުގައި ދިރިއުޅުމަށެވެ. ކާފަވެސް ރިޓަޔަރކުރަން ކައިރިވެފައިވާތީ ރިޓަޔަރކުރުމަށްފަހު ދަރިންނަށް އުނދަގޫ ނުޖައްސައި ދިރިއުޅުމުގެ ކަންކަން ކުރުމަށެވެ.\nދެމަފިރިން އެއްބަސްވެފައި ގޭގައި ފަހާތަނެއް ހުޅުވައި ފަހާނެ ޒުވާނަކު ބަންގާޅުން ގެނައެވެ. ފަހާތަނުގެ ވިޔަފާރި ރަނގަޅުވެ ކުރިއަރަމުން ދިއަ ވަރަކަށް ފަހަން ބޭނުންވާ ސާމާނު ގަތުމަށް މާމަ އާއި ފަހާ ބަންގާޅު ޒުވާނާ މާލެއައުން ގިނަވާން ފެށިއެވެ. ބައެއް ރޭރޭ 8 ޖަހާއިރު އަންނަގޮތަށް 12 ޖަހަންދެން ވެސް އެއްޗެތި ގަތުމުގައި އުޅޭ ކަމަށްވެއެވެ.\nމިދުވަސްވަރު ފައްސަންދާ ބައެއް މީހުންނާއި އަވަށްޓެރިންވެސް ދިއައީ މާމަ އާއި ފަހާ ޒުވާނާ އިތުރު ފެހުމެއް ފަހާ ކަމަށް ޝައްކުކުރަމުންނެވެ. ގާތް ބައެއް މީހުން މިކަމުގެ ވާހަކަތައް ކާފަ ގާތު ދެއްކި ނަމަވެސް ކާފަ މާބޮޑު ސަމާލުކަމެއް ދޭކަމެއް އެމީހުންނަކަށް ނުއަންގައެވެ.\nކާފަ އެއްރޭ ގެއަށް ދިއައީ 12 ޖަހާ އެހައިކަންހާއިރު އެވެ. ގެއަށް ދިއުމުން ތިއައީ މިރެއަށް ޑިޔުޓީ ނިމިގެންތޯ މާމަ ސުވާލުކުރުމުން ކާފަ ބުނީ 1 ޖަހާއިރު އަދި ދާން ޖެހޭ ކަމަށެވެ. އަދި 1 ޖަހާއިރު ޑިޔުޓީއަށް ދާން ގެއިން ނުކުތެވެ. ނަމަވެސް ޑިޔުޓީއަށް ނުގޮސް ގަޑިއެއްހާއިރު ގެއިން ބޭރުގައި އުޅުމަށްފަހު ގެއަށް ގޮސް ކޮޓަރި ހުޅުވައިގެން ވަންއިރު މާމަ އާއި ފަހާ ޒުވާނާ އެނދުމަތީގައި ފަހަނީއެވެ.\nއެކަމަކުން މާމައަކަށް އެއްވެސް ހާސްކަމެއް ނުލިބެއެވެ. ހަމަޖެހިލާފައި މާމަ ބުނީ ދެން މިފެހުން ހުއްޓައިލެވެން ނެތް ކަމަށާއި ނުރުހޭނަމަ ކާފަ ގެއިން ނުކުތުމެގެން ދިއުމަށެވެ. ގެއަޅާފައިހުރީ ކާފަ ހޯދި ފައިސާއިން ނަމަވެސް ގޯއްޗަކީ މާމައަށް ލިބިފައިވާ ގޯއްޗެއްކަމުން ކާފަގެ ބަސް ހުއްޓުނެވެ. ގެއަކީ މާމަގެ ގޯތީގައި މާމައަށް ރަޖިސްޓްރީކޮށްފައިވާ ގެއަކަށްވާތީއެވެ.\nކާފައަށް މިހާރު އޮތީ އުމުރު ދުވަހު ކުރި މަސައްކަތް ދޫކޮށްލާފައި އަދި ދަރިންކޮޅުވެސް ދޫކޮށްލާފައި ގެއިން ނުކުމެގެން ދިއުމެވެ. ނޫނީ ދައްޔޫސަކަށްވެގެން ހުރުމެވެ. ފަހަން ގެނައި ޒުވާނާ އަނބުރައި ފޮނުވައިލެވޭނެ ގޮތެއް އޮތް ކަމަކަށްވެސް ނުވެއެވެ. ފަހާތަން މާމަގެ ނަމުގައި ރަޖިސްޓްރީކޮށްފައި ހުރުމުން ވޯކްޕަރމިޓް ހަދާފައިވަނީ މާމަގެ ނަމުގައި ކަމަށްވާތީއެވެ.\n(މިއީ މިއަދުނޫހަށް އިތުބާރުކުރެވޭ ކިޔުންތެރިއަކު ފޮނުވި މައުލޫމާތުގެ މައްޗަށް ލިޔެފައިވާ ލިޔުމެކެވެ.)\nމަސްތުވާތަކެތި ބޭނުންކޮށްގެން ބިއްޖެހިފަ ތިބޭ މީހުން ގިނަވަނީ ﷲ ގެ ނިންމެވުން ބަދަލުކޮށް އަމިއްލައަށް ހެދި ޤާނޫނު އަތަށް "ގޮވާފަވާތީ!"


Spain ge FA Raees kamah Casillas kurimathilanee | Mihaaru\nސްޕެއިނުގެ ކުޅިވަރު ހަފްލާއެއްގެ ތެރެއިން ކަސިއަސް ވާހަކަ ދައްކަނީ.-- ފޮޓޯ: އޭއެފްޕީ\nސްޕެއިނުގެ އެފްއޭ ރައީސް ކަމަށް ކަސިއަސް ކުރިމަތިލަނީ\n14 ފެބުރުއަރީ 2020 - 09:342comments\nމެޑްރިޑް (ފެބްރުއަރީ 14) - މި އަހަރު އޮންނަ ސްޕެއިނުގެ ފުޓްބޯޅަ ފެޑެރޭޝަން (އެފްއޭ)ގެ އިންތިހާބުގައި އެ އިދާރާގެ ރައީސްގެ މަގާމަށް ސްޕެއިން ގައުމީ ޓީމުގެ ގޯލްކީޕަރު އިކާ ކަސިއަސް ކުރިމަތިލާނެކަން ގާތްގަނޑަކަށް ކަށަވަރުވެއްޖެ އެވެ.\nމި ހަފްތާގައި ސްޕެއިނުގެ މީޑިއާގައި އެންމެ ގަދަޔަށް ދެކެވުނު ވާހަކަ އަކީ ކަސިއަސް ސްޕެއިން އެފްއޭ ރައީސްގެ މަގާމަށް ކުރިމަތިލާ ވާހަކަ އެވެ. އެކަމަކާ ބެހޭގޮތުން އުމުރުން 38 އަހަރުގެ ކަސިއަސް ރަސްމީކޮށް އަދި ޖަވާބެއް ދީފައިނުވި ނަމަވެސް އިއްޔެގެ ވަގުތެއްގައި އޭނާ ވަނީ ސްޕެއިނުގެ ކުޅިވަރާ ބެހޭ ވަޒީރު އަދި ސްޕެއިނުގެ ސްޕޯޓްސް ކައުންސިލްގެ ރައީސް އައިރީން ލޮޒާނޯއާ ބައްދަލުކުރައްވައިފަ އެވެ. ކަސިއަސްގެ މި ބައްދަލުވުމާ ބެހޭގޮތުން ލޮޒާނޯ ވަނީ މީޑިއާގައި ވާހަކަ ދައްކަން ދެކޮޅު ހައްދަވައިފަ އެވެ.\nރިޕޯޓްތައް ބުނާގޮތުން ސްޕެއިނުގެ އެފްއޭގެ ރައީސް ލުއިސް ރުބިއާލެސް، އެ އެސޯސިއޭޝަން މިހާރު ހިންގަމުން އަންނަގޮތާ މެދު ކަސިއަސް ވަނީ ގިނަ ކަންބޮޑުވުންތަކެއް ވަޒީރަށް ހުށަހަޅައިފަ އެވެ. އަދި ސްޕެއިންގެ ލީގު ހިންގަމުން އަންނަ އެލްއެފްޕީގެ ރައީސް ހަވިއޭ ޓެބާސް އާއި ރުބިއާލެސްގެ ގުޅުން ގޯސްވެ އެ ގައުމުގެ ފުޓްބޯޅަ އަށް ގޯސް އަސަރުތަކެއް ކުރަމުން އަންނަކަން މީގެ ކުރިން ކަސިއަސް ވަނީ މީޑިއާގެ ސަމާލުކަމަށް ގެނެސްފަ އެވެ.\nކަސިއަސް 2010 ވަނަ އަހަރުގެ ވޯލްޑް ކަޕް ތަށި އުފުލާލައިގެން.-- ފޮޓޯ: އޭއެފްޕީ\nމިދިޔަ އަހަރު މެއި މަހު އެއް ވަނަ ދުވަހު ޕޯޓޯގެ ފަރިތަކުރުންތަކުގެ ތެރެއިން ކަސިޔަސް އަށް ހާޓްއެޓޭކެއް ޖެހިގެން އޭނާ ވަގުތުން ހޮސްޕިޓަލަށް ގެންގޮސް ފަރުވާދޭން ފެށި އެވެ. ފަސް ދުވަސް ވަންދެން ހޮސްޕިޓަލުގައި ބާއްވައި ފަރުވާދިނުމަށް ފަހު އޭނާ ދޫކޮށްލި ނަމަވެސް އޭނާގެ ހާލަތު އައީ މޮނިޓާކުރަމުންނެވެ. ދެ މަސް ފަހުން އަލުން ޕްރެކްޓިހަށް ނުކުތް ނަމަވެސް ފަހުން އޭނާ ކުޅުމުގައި އެއްކޮށް ބައިވެރިނުވެ އެވެ. އަދި ރަސްމީކޮށް އަދި ކުޅުން ހުއްޓާލިކަން އިއުލާނުކޮށްފައެއްނުވެ އެވެ.\nސްޕެއިނުގެ ފުޓްބޯޅައިގެ ރަސްމީ ވެބްސައިޓްތަކުގައި ނެގި ވޯޓެއްގައި ފެޑެރޭޝަނުގެ ރައީސްކަމަށް ކަސިއަސް ގެންނަން 94 ޕަސެންޓް ސަޕޯޓަރުން ވަނީ ތާއީދުކޮށްފަ އެވެ. ކަސިއަސް އެ މަގާމަށް ގެންނަން ސްޕެއިނުގެ ގިނަ ފުޓްބޯޅަ ކުޅުންތެރިން ވެސް ތާއީދުކުރެ އެވެ.\nސްޕެއިނުގެ އެފްއޭގެ ހިންގާ ގަވާއިދުގައިވާ ގޮތުން އިންތިހާބު ބާއްވަން ޖެހޭނީ އަހަރުގެ ދެ ވަނަ ކުއާޓާރުގަ އެވެ. އެއީ ޖުލައި ފަހު ކޮޅު ފަށާ ޓޯކިޔޯ އޮލިމްޕިކްސް އަށް ފަހު އެވެ. އެކަމަކު ރުބިއާލެސް ވަނީ ޖޫން މަހު ފަށާ ޔޫރޯ ފުޓްބޯޅަ މުބާރާތުގެ ކުރިން އިންތިހާބު ބާއްވަން ބޭނުންވާ ކަމަށް ވިދާޅުވެފަ އެވެ.\nރެއާލް މެޑްރިޑަށް ގިނަ އަހަރުތަކެއް ވަންދެން ކުޅުނު ކަސިއަސް އަކީ 2010 ވަނަ އަހަރު ސްޕެއިނުން ފުރަތަމަ ފަހަރަށް ވޯލްޑް ކަޕް ތަށި އުފުލާލިއިރު ޓީމުގެ ކެޕްޓަނެވެ. ސްޕެއިން ގައުމީ ޓީމަށް 167 މެޗު ކުޅެދިން ކަސިޔަސް ވަނީ އެ ޓީމާ އެކު ޔޫރޯ ފުޓްބޯޅަ މުބާރާތް ދެ ފަހަރު ކާމިޔާބުކޮށްފަ އެވެ. އެއީ 2008 އާއި 2012 ވަނަ އަހަރު އެވެ.\nއިތުރު ލިޔުންތައް އިކާ ކަސިޔަސް


India Gai Mathimas Behehttun Fashion Eh Ge Gothugai Mashooruvefaivany Keevve? - Vaguthu\nއިންޑިޔާގައި މަތިމަސް ބެހެއްޓުން ފެޝަނެއްގެ ގޮތުގައި މަގުބޫލުވެފައިވަނީ ކީއްވެ؟\nއިންޑިޔާގައި މަތިމަހަކީ ވަރަށް އާންމު ފެޝަނެކެވެ. އެގޮތުން އިންޑިޔާގެ ކޮންމެ ސަރަހައްދެއްގެ މަގުތައްމަތިންވެސް މަތިމަހެއް ނެތް ފިރިހެނަކު ނުފެނި ދިޔުމަކީ ވަރަށް ނާދިރުކަމެކެވެ. އެކަމަކު މިއީ ކިހިނެތްވާކަމެއް ހެއްޔެވެ. އިންޑިޔާގައި އާންމުންގެ މެދުގައި މަތިމަސް ބެހެއްޓުން އެހާ މަގުބޫލުވެފައި މިވަނީ ކީއްވެގެން ހެއްޔެވެ.\nއެ ސުވާލަށް އެކި ޖަވާބުތައް ލިބިގެންދާއިރު އެންމެ އާންމު އެއް ޖަވާބަކީ އިންޑިޔާއަށް އެންމެ ފުރަތަމަ މަތިމަހުގެ ފެޝަން ތައާރަފްވެފައިވަނީ އިނގިރޭސީން އިންޑިޔާގައި ހޭދަކުރި ދުވަސްތަކުގައެވެ. އެ ދުވަސްވަރު އިނގިރޭސިވިލާތުން އިންޑިޔާއަށް އައި އިނގިރޭސި ސިފައިންނަކީ ވަރަށް ރީތިކޮށް އަދި ސާފުތާހިރުކޮށް މަތިމަސް ބަހައްޓާ ބައެކެވެ. އެހިސާބުން މަތިމަސް ބެހެއްޓުން އިންޑިޔާގައި މަޑުމަޑުން ފެޝަނަކަށްވާން ފެށިއެވެ.\nއަނެއްބައި މީހުން ބުނާގޮތުގައި މަތިމަސް ބޭލުމަކީ އިންޑިޔާގައި އާންމުކޮށް އާއިލާގެ ގާތް މެންބަރަކު މަރުވުމުން ކުރެވޭ ކަމެކެވެ. އެގޮތުން އިންޑިޔާގައި އޮންނަ ކުރީ ޒަމާނުގެ ވާހަކައެއްގައި ރަސްގެފާނަކު ވަނީ އާއިލާގެ މެންބަރަކު ނިޔާވުމުން މަތިމަސް ބޭލުމަށް އޭނާގެ ރަސްކަމުގެ އެންމެންނަށް އަންގައިފައެވެ.\nއޭނާގެ ފަރާތުން ވަކި ސަރަހައްދަކާއި ހަވާލުވެހުރި އިސް ފަރާތެއް އެކަމަށް ދެކޮޅު ހެދުމުން ރަސްގެފާނު އޭނާއަށް އެކަން ކުރުމަށް މަޖުބޫރުކުރުވިނަމަވެސް އޭނާ ވަނީ ފަހުން ރަސްގެފާނާއި ވާހަކަދައްކައިގެން ބުއްދި ބޭނުންކޮށްގެން އެކަމުން ސަލާމަތްވެފައެވެ. އެހިސާބުން ގާތްތިމާގެ މީހަކު ނިޔާވުމުގެ އާދައެއްގެ ގޮތުން އެކަނި މަތިމަސް ބޭލުމަށް އިންޑިޔާގައި އާދަވެފައި އޮންނަކަމަށް ތާރީހް ދިރާސާކުރާ ބައެއް ފަރާތްތަކުން ވަނީ ލަފާކޮށްފައެވެ.\nކޮންމެ ގޮތަކަށްވިޔަސް މަތިމަހުގެ ފެޝަން އަދިވެސް އޮތީ އަވަސް ހާލަތެއްގައި އިންޑިޔާއިން ނެތިގެންދާފަދަ ގޮތަކަށް ނޫނެވެ.\nއޭޕްރީލް 24, 2018 09:31\nއެއީ ގެރީގެ ނަގުލުގެ އިސްތަށިތައް އެގޮތަށް ހުންނާތީ\nއޭޕްރީލް 24, 2018 09:37\nމަޖޫސީންގެ ފެޝަނެއް މަތިމަސް ދިގުކޮށް ބެހެއްޓުމަކީ، އަހަރުމެން މުސްލިމުން ޖެހޭނީ ތުބުޅި ދިގުކޮއްފަ މަތިމަސް ކުރުކުރަން،\nއޭޕްރީލް 24, 2018 09:43\nއެއީ މުސްލިމުންނަށް އޮންނަނީ މަތިމަސް ތުނިކޮށްފަ ތުނބުޅި ދިގުކުރުން ވީމަ އެކަމަށް ހަޖޫ ޖަހަން\nއޭޕްރީލް 24, 2018 09:51\nއިބްރާހިމާ! ފައްޅިތަކުގެ ކާހިނުންނާއި ފާދިރީންވެސް ތބެނީ ތުބުޅި އިމުންބޭރުން ދިގުކޮށްފަ! އިސްލާމްދީނުގައި ތުބުޅި ދިގުކުރާނީ ސުންނަތާއެއްގޮތަށް . އެއީ މުށްމެޅީމާ އެމުށުގެ ދިގުމިނަށް! އެކަމަކު އެގޮތަކަށްނޫން ފެންނަނީކީ!\nއޭޕްރީލް 24, 2018 10:01\nއޭރުން ކުޑަ ކުއްޖެއް ރޭޕް ކޮއްލާފަ މަތިމަސް ގަނޑު ޝޭވް ކޮއްލެވޭނެ އެއްންނު... ވަރަށް ފޫހިވޭ އިންޑިއާ މީހެކޭ ބުންޔަސް .. ހުހް\nއޭޕްރީލް 24, 2018 10:12\nއެއީ އިންޑިޔާ މީހުން ބުނާގޮތުގައި މަތިމަސް ނުބައްހައްޓާމީހުންނަކީ އަންހެން ދޮޅާމީހުން\nއޭޕްރީލް 24, 2018 15:20\nއެހެންވިއްޔާ މީހަކު މަރުވީމަ އެންމެން އަހެންދުޅާ ވަނީތާ ތި


Transport ministry aa gasim havaalvey eyrun rashuthere ah audio thah nikumegen nudhaane – Iru\nމިއަހަރުގެ ހައްޖުގެ އަޅުކަމާމެދު ސައުދީން އަވަހަށް ގޮތެއް ނިންމުމަށް ގޮވާލައިފި\nތަރިކައާއި ބެހޭ ޤަވާއިދުތައް ހަދައި މިހާރު ވާނީ ގެޒެޓު ކުރުމަށް ފޮނުވާފައި: މިނިސްޓަރ ޔުމްނާ\nއެމެރިކާ ފުލުހުން މުޒާހަރާ ބައިވެރިން ގެ ގަޔަށް ކާރެއް އަރުވާލާ މަންޒަރު ވައިރަލް ވެއްޖެ\nޓްރާންސްޕޯޓު މިނިސްޓްރީއާ ގާސިމް ހަވާލުވޭ، އޭރުން ރަށު ތެރެއަށް އޯޑިއޯތަށް ނިކުމެގެން ނުދާނެ\nސަމާ·2މާރިޗު 2020\nކޮމިޝަނަރ އޮފް ކޮލިޓީ އެޝުއަރެންސް އެއް ޢައްޔަނު ނުކުރެވި ނުކުރެވިވާ ސަބަބު ހޯދަނީ\n“ގާސިމަށް އިލްތިމާސްކުރަން، އަދި އެއް ވުޒާރާ އިތުރުކޮށް. ޓްރާންސްޕޯޓު މިނިސްޓްރީއާ ވެސް ހަވާލުވެ ވަޑައިގަންނަވަން. އޭރުން މި ވީޑިއޯތަކެއް ވެސް އޯޑިއޯތަކެއް ވެސް ރަށު ތެރެއަށް ނިކުމެގެން ނުދާނެ. އޭރުން ނިކުންނަނަ ކަމަށްވަނީނަމަ، ނިކުންނާނީ ސީދާ އެމަނިކުފާނުގެ އަޑުފުޅުން. އެމަނިކުފާނުގެ އަޑުފުޅުން ނިކުމެއްޖެއްޔާ އޭގެއިން އަޅުގަނޑުމެންނަށް ވެސް އުފަލެއް ހާސިލުކުރެވިދާނެ” ހަލީމް ވިދާޅުވިއެވެ.\nއެންޑްރޮއިޑް އެޕް ޑައުންލޯޑް ކުރައްވާ\nއަނަންޔާ ޕާންޑޭގެ ފޭސް މާސްކު ރެސިޕީ ވަރަށް ފަސޭހަ!


Thara Ah TB Jehifa Huredhaane Thee Aailaa In Edhenee Kuda Namaves Ehee Eh - Vaguthu\nކޮންމެ މަޔަކު ވެސް އަދި ކޮންމެ ބަފަޔަކު ވެސް ދަރިއަކަށް ބަލިވެ އިންނަ ހިސާބުން ބޭނުންވާނީ ދަރިފުޅަކީ ރަނގަޅު ސިއްހަތެއްގެ ކުއްޖަކަށް ވުމަށެވެ. ދަރިން ހެޔޮ ހާލުގައި ލެެއްވުމަށް އެދި ދުއާކޮށް، ދަރިފުޅު އުފަންވުމުގެ ކުރިން އެެކަމަށް ކޮންމެ މަޔަކުވެސް އަދި ކޮންމެ ބަފަޔަކުވެސް އެތައް ތައްޔާރީތަކެއް ވެއެވެ.\nނ. އަތޮޅު މަނަދޫ އަށް ނިސްބަތްވާ އަލީ ޖަވާދު އާއި ފަތިމަތު ރިޝްފާ ވެސް އެ ދެ މަފިިރިންގެ ތިންވަނަ ދަރިފުޅު ލިބުނު އިރު ތިބީ މި ފޮނި އުންމީދުގައެވެ. މިދިޔަ އަހަރުގެ މެއި މަހުގެ 10 ވަނަ ދުވަހު އަލަތު ނޭވާ ދުނިޔެއަށް ދޫކޮށްލި ކުޑަކުޑަ ތާރާ ބިންތު އަލީ ޖަވާދު އަށް އެންމެެ ފުރަތަމަ ބަލިވެެ އިން ހިސާބުން ވެސް އެ ދެމަފިރިން ތިބީ ފޮނި އުންމީދުގައެވެ. ރިޝްފާ ތާރާ އަށް ބަލިވެ އިން އިރުވެސް ޑޮކްޓަރުން ބުނަމުން ދިޔައީ ދަރިފުޅުގެެ ހާލު ރަނގަޅު ކަމަށެވެ. ބަނޑު ބޮޑު އިރު ޖެހުނު ހަމައެކަނި މައްސަލައަކީ އިންފެކްޝަން މައްސަލައެއް ކަަމަށާއި އެެއީ އެކަމުންވެސް ތާރާއަށް އެއްވެސް އަސަރެއް ނުކުރާ ކަމަށް ތާރާގެ މަންމަ ރިޝްފާ "ވަގުތަށް" ބުންޏެވެ.\nތާރާ އުފަންވީ ދުވަސް ރިޝްފާގެ ބަނޑަށް އަށް މަހުގައެވެ. ތާރާ އުފަންވި އިރު ރިޝްފާ އާއި އާއިލާ ދިރިއުޅެމުން ދިޔައީ އަވަށްޓެރި ސްްރީލަންކާގައެވެ. ބަނޑުގައި އޮތް އިރު ތާރާގެ އެއްވެސް ސިއްހީ މައްސަލައެއް ނެތް ނަމަވެސް މުޅި އާއިލާއަށް މާޔޫސްކަމާއި މޮޅިވެރިކަން ލިބިގެން ދިޔައީ ކުޑަކުޑަ ތާރާަގެ ބަލި ހާލަތު ހުރި ގޮތުންނެވެ. ލަންކާއިން ޑޮކްޓަރަށް ދެއްކުމުން ޑޮކްޓަރުން ބުނީ ތާރާގެ ނާރުގެ މައްސަލަ ހުންނަ ކަަމަށާއި އުފަންވި ހިސާބުން ފެށިގެން އެކުއްޖާގެ ކަނާ އަތުގައި މައްސަލަތަކެއް ހުރި ކަމަށެވެ.\nނަމަވެސް އެތައް ތެރަޕީީ ސެޝަނެއް އަދި އެހެން ފަރުވާތައް ކޮށްގެން ތާރާގެ ކަނާއަތް ކޮންމެެވެސް މިންވަރަކަށް ރަނގަޅުވިއެވެ. އެ އާއިލާއިންވެސް ދިރިިއުޅުން މަނަދޫއަށް ބަދަލުކުރި ކަމަށާއި، އޭރު ތާރާއަށް ހަ މަސް ފުރިއްޖެ ކަމަށް ރިޝްފާ ބުންޏެވެ.\nދާދި ފަހުން ތާރާއަށް ވަނީ ސިއްހީ މައްސަލައެއް ދިމާވެ ހޮސްޕިޓަލުގައި އެނދުމަތި ކުރަން ޖެހިފައެެވެ. މި ހާދިސާ ވީ މުޅިި އާއިލާއަށް ކުއްލި ސިހުމެއް ގެނުވި ހިތާމަވެރި ކަމަކަށެވެެ. ރިޝްފާ ބުނި ގޮތުގައި ތާރާއަށް ފިޓު ޖެހިގެން ވަރަށް ފަހުން ހޮސްޕިޓަލުގައި ވަނީ ފަރުވާ ދީފައެވެ.\n"ދަރިފުޅަށް ފިޓު ޖެެހުނީ ހަމަ ހުރެލާފަ. ދެން ރަށު. ހޮސްޕިޓަލަށް ގެންދިޔަ އިރު ކުޑަކުދިންގެ ހާއްސަ ޑޮކްޓަރެއް ނެތީމަ ދަރިފުޅު މާލެ ގެނައީ. މާލެެ ގެނެސް ފަރުވާ ދޭން ފެެށިތަނާ ލިބުނީ ސިހުން ގެނުވަނިވި ހަބަރެެއް" ތިން ދަރިންގެ ތެރެއިން އެންމެ ހަގު ތާރާ އާ ބެހޭ ގޮތުން ރިޝްފާ ބުންޏެވެ.\nމާލެެ ގޮސް ޑޮކްޓަރަށް ނުދެއްކިގެން އުޅެނިކޮށް ތާރާ ވަރަށް ގަދައަށް ހުން އައުމުގެ ސަބަބުން އާންމު ބަލިތަކުގެ ޑޮކްޓަރަކަށް ދެއްކިއެވެ. ފުރަތަމަ ޑޮކްޓަރު ލަފާކުރީ ކޮވިޑް-19 ބަލީގެ ސަބަބުން ވާ ގޮތެއް ކަމަށެެވެ. ކޮވިޑަށް ޓެސްޓު ހެދި އިރު ތާރާ އެ ބައްޔަށް ނައްސިވިއެވެ. އެއަށް ފަހު އިތުރު ޓެސްޓުތައް ހަދަން ފެށި ކަމަށާއި، ބެެލި ބެލުމުން ޑޮކްޓަރުންނަށް ލަފާކުރެވުނީ ތާރާއަށް ޓީބީ ބަލި ޖެހިފަ ހުރި ކަން ކަމަށް ރިޝްފާ ބުންޏެވެ. އަދި ކުއްޖާގެ ގުނަވަންތައް ފެއިލްވަމުން އަންނަ ކަމަށްވެއެވެ.\nތާރާ ބިންތު އަލީ ޖަވާދުގެ ދެ ފައި\n"ދަރިފުޅުގެ ކަރުގަ އެބަހުރި ގޮށްތަކެއް ލާފަ. ދެން ހަމަ ދުވަސްދުވަަސްކޮޅުން ވަރަށް ގަދަ ހުމެއްވެސް އާދޭ. ނާރުގެ މައްސަލައިގެ އިތުރަށް ޓީބީ ހުރީ ކަމަށް ޑޮކްޓަރުން ލަފާކުރީ. އަދި ޔަގީންކަމެއް ނުދޭ ޓީބީ ހުރި ކަމަކަށް" ރިޝްފާ ބުންޏެވެ.\nރިޝްފާ ހިއްސާކުރި ގޮތުގައި ޑޮކްޓަރުން ލަފާދެނީ ވީ އެންމެެ އަވަހަކަށް ތާރާ ގޮވައިގެން އިންޑިއާ އަށް ފުރުމަށެވެ. ތާރާއަށް އިންޑިއާއަށް ގޮސް ފަރުވާ ދެވިދާނެކަމުގެ ފުރިހަމަ އުންމީދު އޮތް ކަމަށާއި، ތާރާގެ ބޭސްފަރުވާއަށް އާސަންދަ ވެެސް ހަމަޖެެހިފައިވާކަމަށް އޭނާ ބުންޏެވެ.\n"ތާރާގެ ބޭސް ފަރުވާއަށް އާސަންދަ އިނީ ހަމަޖެހިފަ. އެހެންވިޔަސް ތާރާ ގޮވައިގެން ގޮސް އިންޑިއާގައި ކިހާ ދުވަހަކު ތިބެެން ޖެހޭކަމެއް ނޭނގެ. އެެކަމަށް އެެހީ ބޭނުންވޭ." ރިޝްފާ ބުންޏެވެ.\nއޭޕްރީލް 23, 2021 22:24\nމިކަހަލަ ކިތަށް އާއިލާއެއް މިރާއްޖޭގައި އުޅޭބާ އެކަމަކު ސަރުކާރުން ބޭކާރުގޮތުގައި ލާރި ޚަރަދުކޮށް އަދި ލާރިން ވައްކަންކުރަމުން އެ ދަނީ ، ސިޔާސީޕާޓީ އަށް ނުޖެހޭ ލާރިދޭކަށް ޕާތީތައް ހިންގާ ޕާރޓީތައް ހަދާމީހުން ރައްޔިތުން ބުރަމަސައްކަތްކޮށްގެން ހޯދާލާރިން ޓެކްސް ދެއްކީމަ އެލާރި މިދެނީ ސިޔާސީޕާރތީ ހިންގަން މީ ކޮންކަހަލަ އިންސާފެއް އޮންނަޤައުމެއްބާ އޭ ހިތައްއަރާ މިގޮތަށް ސަރުކާރުތަކެއް ނެތަސް ރަގަޅުތާ ދޯ!!!\nއޭޕްރީލް 24, 2021 10:20\nއަނެއްކޮޅުން ކުރީގެ ރައީސުންނަށް އެއޮށްދޭ އިނާޔަތެކޯ. ވެރިކަމަށް އަރަ ކޮނެ މީހަކަށް އިމާޔަތް ދެންޔާ ރައްޔިތުންގެ ޓެކްސް ފައިސާއިން ރައްޔިތުންނަށް ކަމެއް ކޮއްދޭކަށް އެއްޗެއް ނޯންނާނެ. އިނާޔަތްތައް ކނޑާލަންވީ. އިއްޒަތްތެރި މެމްބަރުންނަށް އެމީހުން ދައުރު ނިމުނީމަވެސް އެއޮއް ދޭނުންވާ ލާރިގަނޑެކޯ. އެންމެންވެސް ވެރިކަމާ ބާރު ބޭނުން ވެގެން އެއުޅެނީ އަމިއްލަ އަންބޮޑި ބޮޑުކުރަން.


Adam Shareef Umar: Dhivehiraajjeyge 56 vana minivan dhuvas faahaga kuraa iru...\n- 1 week ago 0\nމަޖިލިސް މެންބަރު އަރިހުން އެދުނީ ކާއެއްޗަކަށް. ވިދާޅުވީ ދޭނެއެއްޗެއްނެތްކަމަށް! 18 1 month ago\n19 ވަނަ ރައްޔިތުންގެ މަޖިލިސް "ރޭސިސްޓް" ވީތޯއެވެ؟21 month ago\nކާކުކަން ނޭނގެނީއެއް ނޫނެވެ. މައްސަލަ އަކީ "އިސްލާމީ މަތިވެރި ޝިޢާރަކަށް" ވުމެވެ. 1 1 month ago\nޑރ.ޖަމީލަށް ރައީސް ޔާމީން ކުއްލިއަކަށް ސާފު ހުދު ފޮތިކޮޅަށްވީތޯ؟08 months ago\nޢަދާލަތު ޕާޓީއަށް ކުރިޔަށް ދެވޭނީ ސެކިއުލާ ފިކުރާ ދެކޮޅަށް ފާޅުގައި ތެދުވެގެން!010 months ago\nސިިވިލް ސާރވިސް ވަނީ އައިސީޔޫއަށް ލާންޖެހިފައި؟310 months ago\nއާދަމް ޝަރީފް އުމަރު: ދިވެހިރާއްޖޭގެ 56 ވަނަ މިނިވަން ދުވަސް ފާހަގަ ކުރާއިރު....01 week ago\nއެޖެންޑާ 19ގެ ފަހަތުގައިވާ ފިތުނައިގެ އެޖެންޑާ51 year ago\nމިކާޓޫނުން މިކިޔައިދެނީ ކޮން ވާހަކައެއް؟01 year ago\nއަޅުވެތިވުމާއި ލޯބި ދެއްކުމުގައި އިސްކުރެވެނީ ކޮންމަގެއް!! 1 1 year ago


galehiri: ހަމައެކަނި ﷲ އަށްޓަކައި\nއެއްފަހަރަކު ބަނީއިސްރާއީލު ބާގައިގެ މީހުންގެ ތެރޭ ވަރަށް އަޅުވެރި، ވަރަޢަވެރި، ޒާހިދު، ބޭކަލަކު އުޅުނެވެ. އޭނާ އަބަދުވެސް މާތް ﷲ އަށް އަޅުކަންކުރުން މަތީ އަވަދިނެތި އުޅެއެވެ. އެއްދުވަހަކު ޖަމާޢަތެއްގެ މީހުން އައިސް، އެތާ ކައިރީގަ ދިރިއުޅޭ ޤަބީލާއެއްގެ މީހުން ކޮންމެވެސް ޚާއްޞަ ގަހަކަށް އަޅުކަންކުރަމުންދާ ކަމުގެ ޚަބަރު އޭނާއަށް ދިނެވެ. މި ޚަބަރު ލިބުމުން އޭނާ ވަރަށް ބޮޑަށް ހިތްހަމަނުޖެހިފައި، ކޯރާޑީއެއް ކޮނޑުގައި އަޅައިގެން، އެ ގަސް ކަނޑަން ދިޔައެވެ.\nދިޔަ މަގުމަތީ، އިބިލީސް، މުސްކުޅި ފިރިހެނެއްގެ ސިފައިގައި އޭނާއާ ބައްދަލުކުރިއެވެ. އަދި އޭނަ ދަނީ ކޮންތަނަކަށްތޯ ސުވާލުކުރިއެވެ. އޭނާ ދަނީ ވަކި ޚާއްޞަ ގަހެއް ކަނޑަން ކަމުގައި ޖަވާބުދިނެވެ.\nއިބިލީސް ބުންޏެވެ. “އެގަހާ ކަލެއަކާ ކޮންބެހުމެއް ހެއްޔެވެ. ކަލެއާ ނުބެހޭ ކަމަކާ އަޅައިގެން އުޅުމަށްވުރެ ކަލޭގެ އަޅުކަމާއިގެން އުޅުނިއްޔާ މާ ރަނގަޅުވާނެއެވެ.”\n“މި ގަސް ކެނޑުމަކީވެސް އަޅުކަމެކެވެ.” އަޅުވެރިޔާ ރުޅިވެރިކަމާއެކު ޖަވާބުދިނެވެ.\nދެން އިބިލީސް އެ ގަސް ކެނޑުން ހުއްޓުވުމަށް މަސައްކަތްކުރިއެވެ. މި މަސައްކަތުގައި ދެމީހުންގެ އަރާރުން ބޮޑުވެ ތަޅާފޮޅުމަކަށް ބަދަލުވިއެވެ. މި ތަޅާފޮޅުމުގައި އަޅުވެރިޔާ އިބިލީސްގެ މައްޗަށް ގަދަވިއެވެ.\n[އެންމެރަނގަޅެވެ. އަޑުއަހާށެވެ.” އިބިލީސް ބުންޏެވެ. “އަހަރެން ކަލެއަށް ފައިދާހުރި ގޮތެއް ހަމަޖެއްސުމަށް ހުށަހަޅަމެވެ.” އަޅުވެރިއާ މިކަމާ އެއްބަސްވުމުން އިބިލީސް ބުންޏެވެ. “ކަލެއަކީ ފަޤީރު މީހެކެވެ. ކަލެއަކީ މި ބިންމައްޗަށް ވާ ބުރައެއް ކަމުގައި މެނުވީ ނުވެއެވެ. ކަލޭ ތިޔަކަން ނުކޮށް ދޫކޮށްލައިފިނަމަ ކޮންމެދުވަހަކު އަހަރެން ކަލެއަށް ތިން ރަން ފަވަން ދޭނަމެވެ. ކޮންމެދުވަހަކުވެސް ކަލޭގެ ބާލީހުގެ ދަށުން ތިން ފަވަން ކަލެއަށް ފެންނާނެއެވެ. މިފައިސާއިން ކަލޭގެ އަމިއްލަ ބޭނުންތައް ފުއްދައި، ގާތްތިމާގެ މީހުންނަށް ޚަރަދުކޮށް، ފަޤީރުންނަށް އެހީތެރިވެދީ، އަދިވެސް އެހެނިހެން ހެޔޮކަންތައްތައް ކުރެވިދާނެއެވެ. ގަސް ކެނޑުމުން އެކުރެވެނީ އެންމެ ހެޔޮކަމެކެވެ. އެކަމަކީ ވެސް މާބޮޑު ބޭނުމެއް ހުރި ކަމެއް ނޫނެވެ. ސަބަބަކީ އެމީހުން އަނެއްކާވެސް އެފަދަ ގަހެއް އިންދައިގެން ހައްދަފާނެއެވެ.]\nމި ހުށަހެޅުމަށް އަޅުވެރިއާ ޝަޥްޤުވެރިވިއެވެ. އަދި އޭނާ މި ހުށަހެޅުން ޤަބޫލުކުރި އެވެ. ޖެހިގެންއައި ދެ ދުވަހު ވެސް އޭނާއަށް ފައިސާ ލިބުނެވެ. އެކަމަކު ތިންވަނަ ދުވަހަކު ފައިސާއެއް ނެތެވެ. މިކަމާ އޭނާ ރުޅިގަދަވެގެން ކޯރާޑީ ނަގައިގެން އަނެއްކާވެސް ގަސް ކަނޑަން ހިނގައްޖެއެވެ. މިފަހަރުވެސް އިބިލީސް މުސްކުޅި ފިރިހެނެއްގެ ސިފައިގައި މަގުމަތީން އޭނާއާ ބައްދަލުކުރިއެވެ. އަދި އޭނާ ދަނީ ކޮންތަނަކަށްތޯ ސުވާލުކުރި އެވެ.\n“ގަސް ކެނޑުމަށެވެ.” އަޅުވެރިއާ ހަޅޭއްލަވައިގެންފައި ބުންޏެވެ.\n“އަހަރެން ކަލެއަށް ތިޔަކަން ކުރެވުނަކަ ނުދޭނަމެވެ.” އިބިލީސް ބުންޏެވެ.\nއަނެއްކާވެސް މި ދެމީހުންގެ މެދުގައި ބޮޑު ތަޅާފޮޅުންގަނޑެއް ފެށުނެވެ. އެކަމަކު މިފަހަރު އިބިލީސް މޮޅުވެ، އަޅުވެރިއާގެ މައްޗަށް ބާރުގަދަވެގަތެވެ. މި ފަހަރު، މިހައި ފަސޭހައިން ބަލިވުމުން އަޅުވެރިހާ ޙައިރާންވެ، މިފަހަރު އޭނާ މޮޅުވުމުގެ ސިއްރަކީ ކޮބައިތޯ އިބިލީސް ކައިރިން އެއްސެވެ.\nއިބިލީސް ޖަވާބުދިނެވެ. “ފުރަތަމަފަހަރު ކަލޭ ރުޅިއައިސްފައި ހުރީ ހަމައެކަނި ﷲ ގެ ރުހުން ލިބިގަތުމަށްޓަކައެވެ. އެހެންކަމުން ކަލޭ އަހަރެންގެ މައްޗަށް ގަދަވެގަތުމުގައި ކީރިތިވަންތަ ﷲ ކަލެއަށް މަދަދު ފޯރުވައިދެއްވީއެވެ. އެކަމަކު މިފަހަރު ކަލޭގެ ރުޅީގެ އެއް ސަބަބަކީ ރަން ފަވަން ނުލިބުމެވެ. އެހެންކަމުން ކަލޭ ބަލިވީއެވެ.]\nލިޔުއްވީ: އަޙުމަދު ނާޞިޙު ޢަންބަރީވިލާ/ ސ. މީދޫ


1947 ވަނަ އަހަރު މާލޭގައި ގަދަ ހުމެއް ފެތުރުމުން އެހީވާން ނުކުތީ ކޮން ބައެއްކަން އެނގޭތަ؟\nއައިޝަތު ހަނާ 22 މާރިޗު 2020 14:00\nފޮޓޯ: އިހުގެ މާލެ\nސުއްމުވުލް އަމީރު މުޙައްމަދު އަމީން ދޮށިމޭނާ ކިލެގެފާނު ވަޒީރުއް ދާޚިލިއްޔާގެ މަޤާމުގައި ހުންނެވި ދުވަސްވަރު 1947 ވަނަ އަހަރު ތެރޭގައި މުޅި މާލޭގައި ވަރަށް ވަރުގަދަ ހުމެއް ފެތުރިގެން ދިޔައެވެ. މުޙައްމަދު އަމީން ލިޔުއްވާފައިވަނީ "އަށެއްކަ ދުވަހުގެ ތެރޭގައި މާލޭގެ ބައެއް މީހުންނަށް ޖެހުނު ހުމެއް، މުޅި މާލެއަށް ޢާންމުވެ ފެތުރިގެން ދިޔައީ، އެ ހުމާއިމެދު އަޅުގަނޑުމެން ނުވިސްނައި ތިބިނަމަ ޢަޖާއިބުވެ ޙައިރާންވެ، ކުރާނެ ނުކުރާނެ ކަމެއް ނޭނގިދާ ފަދަ ހަލުއިކަމާ އެކުގައެވެ."\nމިދެންނެވުނު ބަލިމަޑުކަން މާލެތެރެއަށް ފެތުރިގެން ދިޔަ ހަލުއިމިނުގެ ވާހަކަ މުޙައްމަދު އަމީންވަނީ ވަރަށް ސާފުކޮށް ލިޔުއްވާފައެވެ. އަމީން ދީދީ ލިޔުއްވާފައިވާ ގޮތުން މިބަލި މުޅި މާލެ ތެރެއަށް ފެތުރިގެން ގޮސް މާލޭގެ އާބާދީގެ ފަސްބައިކުޅަ ހަތަރު ބައަށް މިބަލި ޖެހުނެވެ. އަދި އެފަދަ ނުރައްކާ ދަނޑިވަޅެއްގައި ބަލިވެ ތިބި މީހުންނަށް އަޅައިލާ އެހީތެިރވާނެ މީހުންނަށާއި، ޞިއްޙަތުގެ އުޞޫލުތަކާ އެއްގޮތްވާ ގޮތުގެ މަތިން މަޢުލޫމާތު ފޯރުކޮށްދީ ނަޞޭޙަތްތެރިވާނެ މީހުންނަށް ވަރަށް ބޮޑަށް ބޭނުންޖެހުނެވެ.\nއަމީން ދީދީ ޞިފަކުރެއްވި ގޮތުގައި އެއީ އޭގެ ކުރިން ޒަމާނަކު މާލެއަށް މެދުވެރިނުވާ ފަދަ ނިކަމެތި ޙާލަތެކެވެ. އެޙާލަތުގައި މުޙައްމަދު އަމީން އެހީތެރިކަމަށް އެދިވަޑައިގަތީ މާލޭ އަވަށްތަކުގެ އަންހެން ބެއިކަނބަލުންގެ ކިބައިންނެވެ. ސުއްމުވުލް އަމީރު މުޙައްމަދު އަމީން ލިޔުއްވާފައިވާ ގޮތުގައި އަންހެން ކަނބަލުންގެ އެހީތެރިކަމަށް އެކިލެގެފާނު އެދިވަޑައިގެންނެވިއިރުވެސް އޭގެ ކުރިން އެފަދަ ކަމަކަށް އަންހެން ކަނބަލުން ނުކުމެވަޑައިގެންފައިނުވާ ކަމާއި ކަނބަލުންނަށް ލިބިފައިވާ ތަޖުރިބާގެ މަދުކަން އެކިލެގަފާނަށް އެނގިވަޑައިގަންނަވައެވެ.\nކޮންމެއަކަސް އަމީން ދީދީގެ ގޮވައިލެއްވުމަށް މާލޭ އަވަށްތަކުގެ އަންހެން ކަނބަލުން ނުކުމެވަޑައިގެން ކުރެއްވި ޚިދުމަތުގެ އަގުވަޒަންކުރައްވައި އަމީން ދީދީ އެކަނބަލުންނަށް ޚާއްޞަ ޝުކުރުގެ ސިޓީއެއް ލިޔުއްވިއެވެ. ވަކިވަކިން ކޮންމެ އަވަށެއްގައި އެންމެ އިސްކޮށް ހަރަކާތްތެރިވި އަންހެން ކަނބަލުންނާއި ކުރެއްވި މަސައްކަތާއި ތަޙައްމަލުކުރެއްވި ދަތިތައް އަމީނުގެ ސިޓީގައި ފާހަގަކުރެއްވިއެވެ.\nއަމީން ދީދީ ލިޔުއްވި ސިޓީގެ ނިންމެވުމުގައި ވިދާޅުވެފައިވެއެވެ. "ޝައްކެއް ވަސްވާހެއް ނެތެވެ. މާލޭގެ އަންހެނުނަށް އަޅުގަނޑު ފުރަތަމަ ގޮވާލި ފަހަރު އެބެއިފުޅުންނާއި މީހުން އިޖާބަދިނީ، އެދެވޭ އެންމެ ފުރިހަމަ ގޮތުގައެވެ."\n24 % އުފާވި\n10 % ރުޅިއައި\nއަންހެނުން މާލެ ބަލިތައް މުޙައްމަދު އަމީން\nމަހީކުރީ ކަލޭމެން ޖަހާނީ ޔާމީން ކަމަށް\nދެން މިކަމާ ޔާމިނު އާ ކޮންގުޅުމެއްތަ ސައްޕެ\nއަސްލު އެކަމަކި ޔާމިން ކުރެއްވި ކަމެއް ލިއުމުގެ ކުށަކުން އެއޮތީ އޮޅިފަ.\nމަހީކުރީ އަންނިކަމަށް ނިކުންނާނީ\nމީހުން ވޮލަންޓިއަރ ކުރުވި ޓީމުގަ އިސްވެ އުޅުއްވީ އަބުދުލް ގައްޔޫމް ސީދީ ރޔ ބައްޕާފުޅު...ދެން މިވީ ކޯޗަކަށް އެބުރުނު ވަރަކަށް ބުރާނތި...


Raajje etherekuraa mudhaa 9% ah ithuruveje - TrendingRED\n21 މޭ 2017 - 16:51\nމިދިޔަ އަހަރުގެ އޭޕްރީލް މަހާއި އަޅާ ކިޔާއިރު މި އަހަރު ރާއްޖެ އެތެރެކޮށްފައިވާ ތަކެތީގެ ސީ.އައި.އެފް ވަނީ %9 އަށް އިތުރުވެފައެވެ. ގާތްގަނޑަކަށް3ބިލިއަނެއްހާ މުދާ މިދިޔަ އޭޕްރިލް މަހުގައި ރާއްޖެ އެތެރެ ކުރެވިފައި ވާއިރު މި މަހު 3.2 ބިލިއަނެއްހާ މުދާ ވަނީ އެތެރެ ކުރެވިފައެވެ. އެންމެ ގިނަ މުދާ އެތެރެ ކުރާ ފަރާތް ތަކުގެ ގޮތުގައި ޔުނައިޓެޑް އަރަބް އެމިރޭޓްސް ހިމެނިފައިވާ އިރު އިންޑިއާ ވަނީ ދެވަނައިގައެވެ.\nކަސްޓަމްސް ޑިއުޓީ އިން ފައިދާގެ ގޮތުގައި ނަގާފައިވާ ފީ އާއި ޖޫރިމަނާތައް މިއަހަރު ވަނީ މިދިޔަ އޭޕްރީލް މަހަށް ވުރެ %5 އަށް ދަށްވެފައެވެ. ނަމަވެސް މޭ މަހު ތެރޭގައިވެސް ގާތްގަނޑަކަށް 203 މިލިއަނެއްހާ ރުފިޔާ ވަނީ ކަސްޓަމްސް ޑިއުޓީއިން ލިބުނު ފައިދާގެ ގޮތުގައި ނަގާފައެވެ.\nމީގެ އިތުރުން ރާއްޖެއިން ބޭރުކޮށްފައިވާ މުދަލުގެ އެފް.ބީ.އޯ ވަނީ މިދިޔަ އަހަރުގެ އޭޕްރިލް މަހާއި އަޅާ ކިޔާއިރު %21 އަށް ދަށްވެފައި ކަމަށް ކަސްޓަމްސް އިން ވަނީ ފާހަގަކޮށްފައެވެ. މީގެ އިތުރުން ޖަނަވަރީ 2016 އިން މޭ މަހާއި ހަމައަށް 363 މިލިއަން ރުފިޔާއިން 288 މިލިއަން ރުފިޔާއަށް ދަށްވެފައި ވާކަމަށާއި އެންމެ ގިނައިން ރާއްޖެއިން މުދާ ބޭރު ކުރެވިފައިވަނީ ތައިލޭންޑަށް ކަމަށްވެއެވެ.


Covishield Vaccine Ge2Vana Dose Dhin India Anhenaku Maruvejje - Vaguthu\nކޮވިޑް-19 އިން ރައްކާތެރިވުމަށް އުފައްދާފައިވާ ކޮވިޝީލްޑް ވެކްސިންގެ ދެވަނަ ޑޯޒު ދިން އިންޑިއާ އަންހެނަކު މަރުވެއްޖެއެވެ.\nއިންޑިއާގެ މީޑިއާތަކުން ރިޕޯޓް ކޮށްފައިވާ ގޮތުގައި މަރުވެފައިވަނީ މަދްޔާ ޕްރަދޭޝްގައި ދިރިއުޅެމުން އަންނަ އުމުރުން 58 އަހަރުގެ ރަޖްނި ސެން ނަމަކަށް ކިޔާ އަންހެނެކެވެ. އޭނާ މަރުވެފައިވަނީ ވެކްސިންގެ ދެވަނަ ޑޯޒު ޖެހިތާ 12 ގަޑިއިރުތެރޭގައި ކަމަށްވެސް މީޑިއާ ރިޕޯޓްތަކުން ބުނެއެވެ.\nއޭނާ އަކީ ސިއްހީ ދާއިރާގައި މަސައްކަތް ކުރަމުން އަންނަ މީހެއް ކަމަށާއި އޭނާގެ އެއްވެސް ކަހަލަ ސިއްހީ މައްސަލައެއް މިހާތަނަށް ހުރި ކަމެއް އެނގިފައި ނުވާ ކަމަށް ހޮސްޕިޓަލާއި ހަވާލާދީ މީޑީއާތަކުން ރިޕޯޓް ކޮށްފައިވެއެވެ.\n"ފުރަތަމަ ޑޯޒަށްފަހު އެއްވެސް ކަހަލަ ސިއްހީ މައްސަލައެއް ނުވަތަ ވެކްސިންގެ ސައިޑް އިފެކްޓެއް ނުދައްކާ. އޭނާ ދެވެނަ ޑޯޒު ޖަހާފައިވަނީ ފުރަތަމަ ވެކްސިން ޖެހިތާ 28 ދުވަސް ފަހުން. ހަމަ އެރޭގައި އޭނާގެ ހާލު ދެރަވާން ފެށީ." ރަޖްނީ އާއި އެކީ މަސައްކަތް ކުރަމުން އަންނަ ޑޮކްޓަރަކު ބުންޏެވެ.\nއޭނާ މަރުވެފައިވަނީ ވެކްސިންގެ ސަބަބުންތޯ ބެލުމަށް މިހާރު ވަނީ ޕޯސްޓްމޯޓަމް ހެދުމަށް ފޮނުވާފައެވެ. އަދި ވަކި އެއްޗެކޭ ބުނަން އެނގޭނީ އޭގެ ފަހުން ކަމަށް ފުލުހުން ބުންޏެވެ.\nމިއީ މަދްޔާ ޕްރަދޭޝުން ކޮވިޑް-19 ވެކްސިން ޖަހައިގެން މަރުވި ފުރަތަމަ ސިއްހީ ހިދުމަތްތެރިޔާ ކަމަށްވެސް މީޑީއާތަކުން ވަނީ ރިޕޯޓް ކޮށްފައެވެ.\nފެބުރުއަރީ 26, 2021 17:07\nފެބުރުއަރީ 26, 2021 18:04\nﷲގެ ރަހްމަތްފުޅުން ދިވެހިން މިފަދަ ކަމަކުން ސަލާމާތް ކޮއްދެއްވާށި.... އާމީން..\nފެބުރުއަރީ 26, 2021 18:12\nރާއްޖޭގަވެސް ލައްކައަކާ ގާތަށް ވެކްސިންޖެހި އިރު ބުއްދިވެރި ގޮތަކަށްވީސް އެއްބަޔަކު2ވަނަ ޑޯޒް ނަގަންދެން އެހާގިނަ ބޭފުޅުން ފުރަތަމަ ޑޯޒް ނުޖެހިނަމަ.... މިހާރު މި ޙަބަރު ފެނިގެންވެސް ވެކްސިންޖެހި މީހުން ބިރުގަނެ ނަފްސާނީ ނުވާނެ ކަމެއް ނޭންގެ. ކަރަންޓީންގަ އެކަމި ކޮޓަރިއެއް ތެރޭ އިނދެވޭ ކަހަލަ އިހްސާސެއް.... ވަރަށް ދެރަ..... ﷲ އަށް އޮތް އިތުބާރު ނަގާނުލާތި އެއްވެސް ބޭފުޅެއް... އިންޝާﷲ ރަނގަޅުވާނެ....\nފެބުރުއަރީ 26, 2021 20:53\nބަލަ ތިވެކްސިން ޖެހީމަ މަރުނުވާނީތަ؟ ޢއަޖައިބެއް..ރާއްޖޭގައިވެސް ލައްކައެއްހާ މީހުން ވެކްސިން ޖަހައިފި...ގައިމު މަރުވާނީ ވެކްސިން ޖެހިފަހުން.\nފެބުރުއަރީ 26, 2021 19:45\nޗައިނާގެ ސިނުފާމް އެއްލައްކަ ޑޯޒް ވެކްސިން ރާއްޖެ ގެނެސްފަ ހުއްޓަސް މައިމޫނާމެން ކޮވިޝީލްޑް އާއި އަޅަގަނެގެން މި އުޅެނީ ކޮންކަެމެއް ހާސިލް ނުވެގެންކަމެއް ނޭނގެ.\nފެބުރުއަރީ 27, 2021 09:01\nއެތައް މިލިއަން މީހުން ވެކްސިން އިންޑިޔާ އިން ޖަހައިފި! ދެން މަރުވާ މީހުން ގެ ލިސްޓުގަ ވެސް ވެކްސިން ޖެހި މީހަކު ހުރެދާނެ! އެ ނުބުނެވޭނެ ވެކަްސިންގެ ސަބަބުން ނޭ


SunOnline: Europa League: Ibrahimovic ge hat-trick inn Etienne athun ManUtd ah faseyha molheh\nއެޓިއެން ކޮޅަށް ލަނޑެއް ޖެހުމަށްފަހު ޔުނައިޓެޑްގެ އިބްރަހިމޮވިޗް އުފާފާޅުކުރަނީ: އޭނާ ވަނީ ރޭގެ މެޗުގައި ހެޓްރިކެއް ފުރިހަމަކޮށްފައި --- ފޮޓޯ/ އޭޕީ\nއިބްރަހިމޮވިޗްގެ ހެޓްރިކުން އެޓިއެން އަތުން ޔުނައިޓެޑަށް ފަސޭހަ މޮޅެއް\n1 އަހަރު2މަސް ކުރިން - 17 ފެބްރުއަރީ 2017 0\nސްވިޑަން ތަރި ޒްލަޓަން އިބްރަހިމޮވިޗްގެ ހެޓްރިކުން ފްރާންސްގެ ސެއިން އެޓިއެންއާ ދެކޮޅަށް ކުޅުނު ޔޫރޮޕާ ލީގު ދެވަނަ ބުރުގެ މެޗުން މެންޗެސްޓާ ޔުނައިޓެޑް މޮޅުވެއްޖެއެވެ.\nއަމިއްލަ ދަނޑުގައި ރޭ ކުޅުނު ދެވަނަ ބުރުގެ ފުރަތަމަ ލެގު މެޗުގައި އެޓިއެންގެ މައްޗަށް ޔުނައިޓެޑުން ކުރި ހޯދާފައިވަނީ 3-0 ލަނޑުގެ ނަތީޖާއަކުންނެވެ. އެ މެޗުގައި ޔުނައިޓެޑްގެ ޕައުލް ޕޮގްބާއާއި އެޓިއެންއަށް ކުޅޭ އޭނާގެ އެއްބަނޑު އެއްބަފާ ބޭބެ ފްލޮރެންޓިން ޕޮގްބާ ފެނިގެންދިޔައެވެ.\nޔޫރޮޕާ ލީގުގައި ޔުނައިޓެޑާއި އެޓިއެން ބައްދަލުކުރި މެޗުގައި ޕައުލް ޕޮގްބާއާއި އޭނާގެ އެއްބަނޑު އެއްބަފާ ބޭބެ ފްލޮރެންޓިން ޕޮގްބާ: އެ މެޗުން ޔުނައިޓެޑް މޮޅުވީ 3-0 ލަނޑުން --- ފޮޓޯ/ އޭޕީ\nމެޗުގެ 15 ވަނަ މިނެޓުގައި ޔުނައިޓެޑުން ވަނީ ލަނޑެއްޖަހައި ލީޑު ހޯދައިފައެވެ. ޔުނައިޓެޑަށް އެލަނޑު ކާމިޔާބުކޮށްދިނީ އިބްރަހިމޮވިޗްއެވެ. ހިލޭ ޖެހުމަކުން އޭނާ ފޮނުވާލި ހަމަލާ އެޓިއެންގެ ގޯލުގެ ތެރެއަށް ވަދެފައިވަނީ ވިންސެންޓް ޕަޔޯޓްގެ ފައިގައި ޖެހިފައެވެ.\nއެ ލަނޑަށްފަހު ވެސް ފުރަތަމަ ހާފުގެ ތެރޭގައި ލީޑު ފުޅާކޮށްލުމަށް ޔުނައިޓެޑަށް ރަނގަޅު ފުރުސަތެއް ލިބިގެންދިޔައެވެ. މެޗުގެ 25 ވަނަ މިނެޓުގައި ޕޮގްބާ ދިން ބޯޅައަކުން މަޓާ ފޮނުވާލި އެ ހަމަލާ، އެޓިއެންގެ ކީޕަރު ސްޓެފާން ރުފްލާ ވަނީ މަތަކޮށްފައެވެ. މެޗުގެ ފުރަތަމަ ހާފު ނިމިގެންދިޔައީ 1-0 ލަނޑުން ޔުނައިޓެޑް ކުރީގައި އޮވެގެންނެވެ.\nމެޗުގެ 75 ވަނަ މިނެޓުގައި ޒްލަޓަން ވަނީ އޭނާގެ ދެވަނަ ލަނޑު ކާމިޔާބުކޮށްފައެވެ. އޭނާ އެލަނޑު ކާމިޔާބުކުރީ މާކަސް ރަޝްފާޑް ފޮނުވާލި ހަމަލާ، ކީޕަރު ރުފްލާ މަތަކުރުމާއެކު ލިބުނު ރީބައުންސް ބޯޅައަކުންނެވެ. އޭނާ ވަނީ ފަސޭހަކަމާއެކު އެ ބޯޅަ އެޓިއެންގެ ގޯލުގެ ތެރެއަށް ފޮނުވާލައިފައެވެ.\nމެޗު ނިމެން ދެ މިނެޓަށް ވެފައިވަނިކޮށް އިބްރަހިމޮވިޗް ވަނީ ތިންވަނަ ލަނޑު ކާމިޔާބުކޮށް، އޭނާގެ ހެޓްރިކް ފުރިހަމަކޮށްފައެވެ. އޭނާ އެ ލަނޑު ކާމިޔާބުކުރީ ޔުނައިޓެޑަށް ލިބުނު ޕެނަލްޓީއަކުންނެވެ. ޔުނައިޓެޑަށް އެ ޕެނަލްޓީ ލިބުނީ އެޓިއެންގެ ޕެނަލްޓީ އޭރިޔާ ތެރެއިން އިބްރަހިމޮވިޗްއަށް ތިއޮފައިލް ކެތެރިން ކުރި ފައުލަކާ ގުޅިގެންނެވެ.\nސެއިން އެޓިއެންއާ ދެކޮޅަށް ޔުނައިޓެޑް ކުޅޭ ދެވަނަ ލެގު މެޗު ކުޅުމަށް ހަމަޖެހިފައިވަނީ އަންނަ ބުދަ ދުވަހުއެވެ. އެ މެޗު ކުޅުމަށް ހަމަޖެހިފައިވަނީ އެޓިއެންގެ ދަނޑުގައެވެ.\nފުޓްބޯޅަ މެންޗެސްޓާ ޔުނައިޓެޑް ޔޫރޮޕާ ލީގު ޒްލަޓަން އިބްރަހިމޮވިޗް\nއަވޭ ލެގު ކާމިޔާބުކޮށް ރެއާލްއިން ފައިނަލުގެ ފުރުސަތު ބޮޑުކޮށްފި 19 ގަޑި 16 މިނެޓް ކުރިން\nމުރައިދޫ ބަލިކޮށް ފެހެންދޫން އުންމީދު އާކޮށްފި، ހިތަދުއަށް ފަސޭހަ މޮޅެއް 1 ދުވަސް4ގަޑި ކުރިން\nމިއީ މުޅި ސީޒަންގައިވެސް ކުޅުނު އެންމެ ދަށް މެޗު: ބެންގަލޫރު އެފްސީ 1 ދުވަސް7ގަޑި ކުރިން\nނިއުގެ މޮޅު ކުޅުން، އޮސްކާ ހައިރާން ކޮށްލައިފި! 1 ދުވަސް 8 ގަޑި ކުރިން\nމަސައްކަތް ކޮށްފިއްޔާ ކޮންމެ ޓީމެއްވެސް ބަލިކުރެވޭނެ: ދަގަނޑޭ 1 ދުވަސް9ގަޑި ކުރިން


Vaguthun Hanngandu Ujaalaa Kohlaa Facial Mask Eh - Vaguthu\nފޭޝަލް މާސްކަކީ، މޫނުގެ ތާޒާކަން އިތުރުކޮށް މޫނު ރީތިކުރުމަށް ޒުވާން އަންހެނުންގެ މެދުގައި މަޤުބޫލު އެއްޗެކެވެ. މޫނަކީ މީހަކާއި ބައްދަލުވާ ހިނދު އެންމެ ފުރަތަމަ ލޮލުގައި އަޅައިގަންނަ ބައި ކަމަށްވާއިރު، މޫނުގެ ރީތިކަމެއް ނެތްނަމަ ތިމާގެ ރީތިކަން ގެއްލޭ ކަމަށް އެވެރިން ޤަބޫލުކުރެއެވެ. ކަން މިހެން އޮތްއިރު، މޫނު ރީތި ކުރުމަށް ގިނަ މަސައްކަތް ކުރާ މީހުން އުޅެއެވެ. ފޭޝަލް މާސްކަކީ މި ބޭނުމުގައި އެންމެ ގިނަ ބަޔަކު ބޭނުން ކުރާ އެއްޗެވެ. ނަމަވެސް ގިނަ ފަހަރަށް ބޮޑު އަގުގައި ހޯދާ މާސްކުން އެންމެ ހިތްއެދޭ ނަތީޖާ ފެންނަ ގޮތް ނުވުމަކީ ގިނަ ފަރަހަށް ދިމާވާ މައްސަލައެވެ.\nހަންގަނޑަކީ ހަށިގަނޑު އެންމެ ނާޒުކު އެއް ބައެވެ. ޚާއްސަކޮށް މޫނުގެ ތުނި ހަންގަނޑަކީ ގެއްލުމެއް ލިބިއްޖެ ނަމަ އެކަމެއް އުމުރަށް ފެންނާ ހުންނާނެ ބައެކެވެ. އެހެންކަމުން މޫނުގެ ހަންގަނޑު ރައްކާތެރި ކުރުމަށްޓަކައި ކުރަން ޖެހޭ މަސައްކަތް ގިނަ ވާނެއެވެ. ގިނަ ފަހަރަށް މި ބޭނުމުގައި އުފައްދާފައި ހުންނަ އުފެއްދުންތަކަކީ އަގު ހުރި، އެހެނަސް ވަގުތީ އުފަލެއް ހޯދައިދޭ ގެއްލުންދެނިވި އެއްޗަކަށް ނޫނީ ނުވެއެވެ. އެހެންކަމުން މޫނުގެ ނާޒުކު ހަމުގައި އުނގުޅުމަށް އިޚްތިޔާރު ކުރަން ޖެހޭނީ އިތުބާރު ހުރި، މޮޅު އަދި ގުދުރަތީ ވަސީލަތްތަކުން އުފައްދާފައި ހުންނަ ފައިދާކުރަނިވި އުފެއްދުމެވެ.\nރާއްޖޭގައި ފުޅާ ދާއިރާއެއްގައި އޮންލައިން ވިޔަފާރިކުރާ ފޭސްބުކް ޕޭޖް "ލިބޭ" އިން މިހާރު ވިއްކަމުންދާ ފޭޝަލް މާސްކުތަކަކީ އެފަދަ އިތުބާރު ހުރި މޮޅު އުފެއްދުންތަކެކެވެ. ވަގުތުން މޫނު ތާޒާކޮށްލާ މޫނަށްއުޖާލާކަން ގެނުވައިދޭ މި ފޭޝަލް މާސްކުތަކަކީ ހުރިހާ ވައްތަރެއްގެ ހަމަކާއިވެސް އެކަށީގެންވާ ގޮތަށް، ގުދުރަތީ ވަސީލަތްތައް ހިމަނައިގެން އުފައްދާފައިވާ ފައިދާކުރުވަނިވި މާސްކުތަކެކެވެ. "ލިބޭ" އިން ބުނެފައިވާގޮތުގައި އެފަރާތުން މިހާރު ވިއްކަމުން ދަނީ ގިނަ ބައެއްގެ މެދުގައި މަޤުބޫލު "ވަޓްސަން" ބްރޭންޑުގެ ތިން ފްލޭވަރެއްގެ މާސްކާއި، ޖޫސީ ފޭޝަލް މާސްކެއް ކަމަށެވެ.\n1. ވަޓްސަންސް - ކިއުކަމްބާ ފޭޝަލް މާސްކް - 100 ރުފިޔާ\n2. ވަޓްސަންސް - އަލޮވެރާ ފޭޝަލް މާސްކް - 100 ރުފިޔާ\n3. ވަޓްސަންސް - ކަމޫކަމޫ ފޭޝަލް މާސްކް - 100 ރުފިޔާ\n4. މޮއިސްޗާ އެންޑް ސޫތިންގް - ޖޫޒީ ފޭޝަލް މާކްސް - 100 ރުފިޔާ\n"ލިބޭ" އިން ވިއްކާ ފޭޝަލް މާސްކުތަކުގެ ފައިދާ:\n1. ހަންގަނޑުގައި މީރު ވަހެއް ހިފާފައި ހުރުން\n2. މޫނުގެ ނާޒުކު ހަންގަނޑައި ގުޅޭ މަޑު މާސްކެއް\n3. ހެޔޮ އަގުގައި، ރަނގަޅު ނަތީޖާ ދައްކައިދޭ އުފެއްދުމެއް\n4. މޮއިސްޗަރައިޒް ކޮށް ހަންގަނޑު ހިކިފައި ހުންނަ ހުރުމަށް ނިމުމެއް ގެނެސްދޭ\n5. ހަންގަނޑުން ޖަރާސީމު ފިލުވައިދީ ދޮންކޮށްލާ\n6. ހަންގަނޑު އޮމާންކޮށްދީ މަޑުކޮށްދޭ\n7. ހުރިހާ ވައްތަރެއްގެ ހަންގަނޑަކާއި ވެސް ގުޅޭ\n8. ހަންގަނޑުގެ ތެރެއަށް ފަސޭހައިން އޭގައިވާ ފައިދާހުރި މާއްދާތައް ވަދޭ\n9. ތެޔޮކަމެއް އެކުނުލެވޭ، ހަންގަނޑުގައި ހުންނަ ތެޔޮކަން ފިލުވާލާ\n10. ކެމިކަލާއި އަލްކަހޯލް އެއްވެސް މިންވަރެއް އެކުލެވިފައި ނުވޭ\nބޭނުންކުރަން ޖެހޭ ގޮތް:\nފޭޝަލް މާސްކުތައް ބޭނުން ކުރުމުގެ ކުރީން ރަނޅަށް މޫނު ދޮވެ، ހަންގަނޑު ސާފުކޮށްލަން ވާނެއެވެ. ނަމަވެސް މޫނު ދޮންނައިރު، ކެމިކަލްގެ އަސަރެއް އެކުނުލެވޭ އެއްޗެއް ބޭނުންކޮށްގެން މޫނު ދޮވެލުމަކީ ބުއްދިވެރި ގޮތެވެ. އެއަށްފަހު ރަނގަޅަށް މޫނުން ފެން ހިއްކައި، ފެނުގެ އަސަރު މޫނުގައި ނެތްކަން ޔަޤީންކުރުމަށް 10 މިނެޓާއި 15 މިނެޓާއި ދެމެދުގެ ވަގުތުކޮޅަކަށް މަޑުކޮށްލަންވާނެއެވެ.\nމޫނުގައި ފޭޝަލް މާސްކު އަޅައި އެއްވަރުކޮށްލުމަށްފަހު އޭގެ ބޭރުގައިވާ ރަބަރުގަނޑު ނަގާލާނީއެވެ. މޫނުގައި މާސްކު އެޅުމުގެ ކުރީން ރަބަރުގަނޑު ނައްޓާން މަސައްކަތް ކޮށްފިނަމަ، މާސްކު ވީދި ހަލާކުވުމުގެ ފުރުސަތު އޮންނާނެއެވެ. މިގޮތުން ކަންތައް ކުރުމަށްފަހު 30 މިނެޓު ވަންދެން މޫނު މޮއިސްޗަރައިޒް ކުރާނީއެވެ. އޭރުން އޭގައިވާ ފައިދާކުރުވަނިވި ބައިތައް މޫނުގެ ހަންގަނޑަށް ރަނގަޅަށް ވަންނާން ފުރުސަތު ލިބޭނެއެވެ. އެއަށްފަހު މާސްކު މޫނުން ނަގާލުމަށްފަހު އަނެއްކާވެސް މޫނު ދޮވެލާނީއެވެ. މިގޮތަށް ފަރުވާ ކުރުމުން މޫނުގެ ތާޒާކަން އިތުރުވެ މާސްކުގެ ހެޔޮ ބަދަލު ވަގުތުން ފެނިގެންދާނެ ކަމަށް މި މާސްކުތައް ތަޖުރިބާ ކޮށްފައިވާ ފަރާތްތަކުން ބުނެއެވެ.\nއަވަހަށް ރަނގަޅު ނަތީޖާ ފެންނަ މި ފޭޝަލް މާސްކުތައް އާދަކޮށް ބޭނުން ކުރުމުން މޫނުގެ އުޖާލާކަން އެގޮތުގައި ދެމެހެއްޓުމަށް އެހީއަކަށް ވެއެވެ. ތަޖުރިބާގެ އަލީގައި މި މާސްކުތައް ބޭނުންކުރާ ފަރާތްތަކުން ބުނާގޮތުގައި، މާސްކުތައް ބޭނުންކުރުން ރަނގަޅީ ހަފްތާއަކު އެއް ފަހަރާއި ތިން ފަހަރާއި ދެމެދުއެވެ. ނަމަވެސް އެއަށްވުރެ ގިނައިންނާއި ދުވާލަކު އެއްފަހަރުވެސް މި މާސްކުތައް ބޭނުން ކުރުމަކީ މައްސަލައެއް ނޫނެވެ.\nގިނަ ބައެއްގެ މެދުގައި މަޤުބޫލު އަދި އެތައް ބައެއްގެ އިތުބާރު ހޯދާފައިވާ މި ފޭޝަލް މާސްކުތައް ފޭސްބުކް ޕޭޖް "ލިބޭ" އިން ލިބެން ހުންނާނެއެވެ. މި ޕްރޮޑަކްޓު ބައްލަވައިގަތުމާއި އިތުރު މަޢުލޫމާތު ސާފުކުރެއްވުމަށް، 9798785 ނަމްބަރު ފޯނަށް ގުޅުމަށް ނުވަތަ "ލިބޭ" ޕޭޖަށް މެސެޖު ކުރުމަށް އެފަރާތުން އެދެއެވެ. މި ޕްރޮޑަކްޓު މާލެއިން ބައްލަވައިގަންނަވާ ފަރާތްތަކަށް އިތުރު އަގަކާއި ނުލާ ޑެލިވަރީ ކޮށްދިނުމުގެ ޚިދުމަތް "ލިބޭ" އިން ފޯރުކޮށްދެއެވެ.


Manta Air Seaplane Thakah Pilotunnai Cabin Crew In Hoadhanee - Vaguthu\nމަންތާ އެއާގެ ސީޕްލޭންތަކަށް ޕައިލެޓުންނާއި، ކެބިން ކްރޫއިން ހޯދަނީ\nރާއްޖޭގައި އަލަށް ދަތުރު ފަށާ ޑޮމެސްޓިކް އެއާލައިނެއް ކަމަށްވާ "މަންޓާ އެއާ" ގެ ސީޕްލޭންތަކަށް ޕައިލެޓުންނާއި ކެބިން ކްރޫ އިން ހޯދަން އިއުލާނުކޮށްފިއެވެ.\nއެ ކުންފުނިން ކޮށްފައިވާ އިއުލާނެއްގައި ބުނެފައި ވަނީ، ޑީއެޗްސީ-7 ޓްވިން އޮޓަރގެ ކެޕްޓަނުންނާއި ފަސްޓް އޮފިސަރުން އަދި ކެބިން ކްރޫއިން ހޯދަން ބޭނުންވާ ކަމަށެވެ.\nއިއުލާނުގައި ބުނެފައިވާގޮތުގައި، ކެޕްޓަން ވާން ޖެހެނީ އީސާ ނުވަތަ އިކާއޯގެ އެއާލައިން ޓްރާންސްޕޯޓް ޕައިލެޓް ލައިސަންސް އޮންނަ މީހަކަށެވެ. އަދި ފަސްޓް އޮފިސަރ ވާން ޖެހޭނީ އީސާ ނުވަތަ އިކާއޯގެ ކޮމާޝިއަލް ޕައިލެޓް ލައިސަންސް އޮންނަ މީހަކަށެވެ.\nމީގެ އިތުރުން ކެބިން ކްރޫ ވާން ޖެހޭނީ އޯލެވެލް ނުވަތަ އޭލެވެލްގެ ތިން މާއްދާ އިން ފާސްވެފައިވާ މީހަކަށެވެ. މީގެ އިތުރުން ރާއްޖޭގެ ސިވިލް އޭވިއޭޝަނުން ދޫކޮށްފައިވާ ކެބިން ކްރޫއިންގެ ލައިންސަންސް އޮތް މީހަކަށް ވެސް ވާންޖެހޭނެއެވެ.\nމަދުވެގެން އެއް އަހަރު ދުވަހު ޑީއެޗް-6 ޓްވިން އޮޓަރ ބޯޓެއްގައި ކެބިންކްރޫއެއްގެ ގޮތުގައި މަސައްކަތްކޮށްފައިވާ އަދި ކަސްޓަމަރ ސާވިސް އެކްސްޕީރިއަންސް ހުންނަ ފަރާތަކަށް ވާން ޖެހޭނެ ކަމަށެވެ. މީގެ އިތުރުން ފަތަން އެނގޭ މީހަކަށް ވެސް ވާން ޖެހެއެވެ. އަދި ފަރިތަކަމާއި އެކު އިނގިރޭސިބަހުން ލިޔަންށާއި ކިޔަން އެނގުމުގެ އިތުރުން ގިނަ ވަގުތު މަސައްކަތުގައި އުޅެވޭ ފަރާތަކަށް ވެސް ވާން ޖެހޭނެއެވެ.\nމަންޓާ އެއާގެ އޮފީސް ހުންނާނީ ބޮޑުތަކުރާފުނު މަގު، ތުނިޔަ ބިލްޑިންގްގެ ހަތަރުވަނަ ފަންގިފިލާފައެވެ. މަންޓާ އެއާލައިންގެ ވަޒީފާތަކާއި ބެހޭ އިތުރު މައުލޫމާތު 3319911 ނުވަތަ 3314477 ލިބިވަޑައިގަންނަވާނެއެވެ.\nއެ އެލާއިން އިން މަސައްކަތް ކުރައްވަމުން ގެންދަވަނީ މި މަސް ތެރޭގައި ދަތުރުތައް ފެށުމަށެވެ. މީގެކުރިން އެ އެއާލައިން ވަނީ އޭޓީއާރް ފްލައިޓްތަކަށް ވެސް ޕައިލެޓުންނާއި ކެބިން ކްރޫއިން ހޯދަން އިއުލާނުކޮށްފައެވެ.\nވެލާނާ އިންޓަނޭޝަނަލް އެއާޕޯޓް އިން ދ.އަތޮޅު، ރ.އަތޮޅު، ބ.އަތޮޅު އަދި ތ.އަތޮޅުގެ ރިސޯޓްތަކަށް މަންޓާ އެއާ އިން ފަތުރުވެރިން އުފުލާނެއެވެ. އެއާލައިން އިން ދަތުރުތައް ފަށަނީ ހަތަރު ސީޕްލޭނާއި 72 މީހުންގެ ޖާގައިގެ ތިން އޭޓިއާރް ފްލައިޓް ބޭނުން ކޮށްގެންނެވެ.\nމަންޓާ އެއާގެ ސީޕްލޭން ވެއްޓުނު ހާދިސާގައި ދެމީހަކަށް އަނިޔާވި\nމަންޓާ އެއާގެ ސީ ޕްލޭނެއް ވެއްޓިއްޖެ\nލާފިރު (ސްޓޫޑަންޓް ޕައިލޮޓް)\nއޮކްޓޯބަރ 4, 2018 23:05\nއީސާ އެންޑް އިކާއޯ. ލޮލް. ބްރޯ! އިޓްސް އިއާސާ އެންޑް އައިކާއޯ.


Maruhabaa! Ibu ah thaareehee kaamiyaabeh\nއިދިކޮޅު ކޯލިޝަނުން ރިޔާސީ އިންތިހާބަށް ނުކުމެވަޑައިގަތް އިބްރާހިމް މުހައްމަދު ސޯލިހު، އިބޫ ކާމިޔާބު ހޯދައްވައިފި އެވެ. އޭނާ އިންތިހާބު ކާމިޔާބު ކުރެއްވީ ޕީޕީއެމްގެ ކެންޑިޑޭޓް، ރައީސް އަބްދުﷲ ޔާމީން އަބްދުލްގައްޔޫމްއާ ވާދަކުރައްވަ އެވެ.\nވޯޓުގެ ބޮޑު ބައެއްގެ ނަތީޖާ މިހާރު ލިބިފައިވާއިރު އިބޫ އުޅުއްވަނީ ރައީސް ޔާމީނަށްވުރެ ބޮޑު ތަނުން ކުރީގަ އެވެ. މިހާރު 435 ވޯޓު ފޮށި ގުނާފައިވާއިރު، 58 ޕަސެންޓުން ކުރީގައި އުޅުއްވަނީ އިބޫ އެވެ. މިހާތަނަށް ނަތީޖާ ނުލިބި ހުރި މަދު ފޮށިތަކުގައި ވޯޓުލުމަށް ހަމަޖެހިފައިވާ މީހުންގެ އަދަދަށް ވުރެ، އިބޫ އާއި ރައީސް ޔާމީނާ ދެމެދު ހުރި ވޯޓުގެ ފަރަގު ބޮޑުވުމުން، އިބޫގެ މައްޗަށް ރައީސް ޔާމީނަށް ދެން ކުރި ހޯއްދެވޭނެ ފުރުސަތު ވަނީ ގެއްލިފަ އެވެ.\n"ޖަޒީރާ ރާއްޖެ" މެނިފެސްޓޯއާއެކު ރާއްޖޭގެ ގިނަ ރަށްރަތަކަށް ކެމްޕެއިންގައި ވަޑައިގެން އިބޫއަށް އާންމުންގެ ބޮޑު ތަރުހީބަކާއި ތާއިދެއް ލިބިގެންދިޔަ އެވެ. އެންމެފަހު ވަގުތު ސަރުކާރުގެ ބޭފުޅުން ވެސް އިބޫއަށް ތާއިދު ކުރައްވާފައިވެ އެވެ.\nޅ. ހިންނަވަރަށް އުފަން އިބޫ ވެގެން ދާނީ ރާއްޖޭގެ ހަތްވަނަ ރައިސުލްޖުމްހޫރިއްޔާއަށެވެ. އަދި މާލެއަށް ނިސްބަތް ނުވާ ހަމައެކަނި ރައީސްއަށެވެ. އިބޫ ރައީސް ކަމުގެ ހުވާ ކުރައްވާނީ އަންނަ ނޮވެމްބަރު މަހުގެ 17 ވަނަ ދުވަހު އެވެ.\nއިބޫ ވަނީ ހިންނަވަރު ދާއިރާގެ މަޖިލިސް މެންބަރުކަން މެދުކެނޑުމެއް ނެތި 25 އަހަރު ކުރައްވާފައިވެ އެވެ. ޒަމާނުއްސުރެ ވެސް އިބޫއަކީ ކުރީގެ ރައީސް މުހައްމަދު ނަޝީދުގެ ސިޔާސީ މަސައްކަތްތަކުގެ ސިއްރުތަކާއި އެ މަސައްކަތްތަކުގައި ލަފާ ދެއްވުމުގައި ރައީސް ނަޝީދު އެންމެ އިތުބާރު ކުރައްވާ އެއްބޭފުޅާ އެވެ. އަދި ސިޔާސީ ތަޖުރިބާ އާއި ޑިޕްލޮމެސީގެ ގޮތުން އިބޫ އަކީ ގިނަ ބަޔަކު އިހުތިރާމް ހޯދާފައިވާ ބޭފުޅެކެވެ. ރައީސް ނަޝީދުގެ އިތުރުން ކުޑަ ދުވަސްކޮޅެއްގައި އެކުގައި ކުރެއްވި މަސައްކަތްޕުޅުން އިބޫ ވަނީ ކުރީގެ ރައީސް މައުމޫން އަބްދުލް ގައްޔޫމްގެ ވަރަށް ބޮޑު މަގުބޫލު ކަމެއް ވެސް ހޯއްދަވާފަ އެވެ. ރައީސް މައުމޫން ވަނީ އެކިފަހަރު މަތިން އިބޫގެ މަސައްކަތްޕުޅަށް ތައުރީފް ކުރައްވާފަ އެވެ.\nއޭގެ އިތުރުން ޖުމްހޫރީ ޕާޓީ އާއި އަދާލަތު ޕާޓީން ވެސް އިހްތިރާމްކުރާ އިބޫއަކީ ލީޑަޝިޕް ހުންނެވި، ވަރަށް މަޑުމައިތިރި އެންމެންގެ ވާހަކަތައް ވެސް އަޑު އައްސަވާ ބޭފުޅެކެވެ. އިދިކޮޅު އެންމެން އެއް ގަލަކަށް އަރުވައިގެން އެންމެ ކުރީ ސަފުގައި ލީޑަރެއްގެ ގޮތުގައި ހުންނެވީ އިބޫ އެވެ.


Aa Variant Aa Gulhigen 8 Gaumehge Meehun America Ah Etherevun Manaa Koffi - Vaguthu\nއާ ވޭރިއަންޓާ ގުޅިގެން އަށް ގައުމެއްގެ މީހުން އެމެރިކާ އަށް އެތެރެވުން މަނާ ކުރަނީ\nއެމެރިކާގެ އެއާޕޯޓެއް ތެރޭގައި މީހަކު ފޯނަށް ބަލަހައްޓައިގެން. --- ފޮޓޯ: އޭއެފްޕީ\nދެކުނު އެފްރިކާ އިން ފެނުނު ކޮވިޑް-19 ގެ އާ ވޭރިއަންޓް، އޮމިކްރޯން އާ ގުޅިގެން އަށް ގައުމަކުން އެމެރިކާ އަށް މީހުން އެތެރެވުން މަނާ ކުރަން ނިންމައިފިއެވެ.\nއެމެރިކާ އިން ނިންމާފައިވާ ގޮތުގައި އަންނަ ހޯމަ ދުވަހުން ފެށިގެން ދެކުނު އެފްރިކާ، ބޮޓްސްވާނާ، ޒިމްބާބުއޭ، ނެމީބިއާ، ލެސޯތޯ، އެސްވަޓިނީ، މޮޒަމްބީގް އަދި މަލާވީގެ މީހުން އެމެރިކާ އަށް އެތެރެވުން މަނާވާނެއެވެ. މި ނިންމުން ނިންމާފައި ވަނީ ކިހާ މުއްދަތަކަށް ކަން އަދި ހާމަކޮށްފައެއް ނުވެއެވެ.\nމި އަށް ގައުމުގެ މީހުން އެމެރިކާ އަށް އައުން މަނާ ކުރި ނަމަވެސް އެގައުމުތަކުން ފްލައިޓްތައް އެމެރިކާއަށް ކުރަމުންދާ ދަތުރުތައް މެދުކެނޑުމެއް ނެތި ކުރާނެއެވެ. އަދި މި ސިޔާސަތު އެމެރިކާގެ ރައްޔިތުންނާއި އެމެރިކާގެ ޕާމަނަންޓް ރެޒިޑެންޓް ވިސާ ލިބިފައިވާ މީހުންނަށް ތަންފީޒެއް ނުވާނެއެވެ.\nކޮވިޑްގެ އާ ވޭރިއަންޓާ ގުޅިގެން އެމެރިކާގެ ރައީސް ޖޯއީ ބައިޑެން ވަނީ ވައިޓް ހައުސްގެ ޗީފް މެޑިކަލް އެޑްވައިޒަރު ޑރ. އެންތޮނީ ފައުޗީއާ ބައްދަލު ކުރައްވައިފައެވެ.\nބައިޑެން ވިދާޅުވި ގޮތުގައި އާ ވޭރިއަންޓާ ދެކޮޅަށް ކުރެވޭނެ ހަމައެކަނި ކަމަކީ ވީހާވެސް އަވަހަށް ރައްޔިތުން ވެކްސިން ފުރިހަމަ ކުރުމެވެ. އަދި ދުނިޔޭގެ އެންމެންނަށް ބޭނުންވާ ވަރަށް ވެކްސިން ފޯރުކޮށް ދިނުމުގެ މުހިންމު ކަން ވެސް ބައިޑެން ފާހަގަކުރެއްވިއެވެ.\nދެކުނު އެފްރިކާ އިން ފެނިގެން އުޅޭ ކޮވިޑް-19 ވޭރިއަންޓަކީ އެވޭރިއަންޓާއި މެދު ހުރިހާ ގޮތަކުން ވެސް ކަންބޮޑުވުން އޮތް ވޭރިއަންޓެއް ކަމަށް ދުނިޔޭގެ ސިއްހަތު ޖަމިއްޔާ ޑަބްލިއުއެޗްއޯ އިން ވަނީ ނިންމައިފައެވެ.\nއޮމިކްރޮން ވޭރިއަންޓާ ގުޅިގެން ޔޫރަޕްގެ ގައުމުތަކާއި އެހެނިހެން ބައެއް ގައުމުތަކުން ވަނީ ހަރުކަށި ފިޔަވަޅުތަކެއް އަޅަން ފަށައިފައެވެ.\nކޮވިޑްގެ އަދަދު މަޑުޖެހުމެއް ނެތި މައްޗަށް، އެޗްޕީއޭގެ ޚަބަރެއް ނެތް!\nއަހަރަމެން ހޮވާފަ ހުރި ގޮލާ ޖަހަނީ ބޫސްޓާ ޑޯޒް


(8 ޖުލައި 2021 އާ ގުޅޭ)\nލައިޒަލްގެ ދިރިއުޅުމުން އެތައް އަހަރުތަކެއްވީއިރު ވެސް ފެންނަ ހަމައެކަނި އަންހެންކުއްޖަކީ އޭނާއަށް ވީމައެވެ. ތަންތަނަށް ގެންގޮސްދިނުމާއި ބަލާ އައިސްދީ ހެދުމަކީ ލައިޒަލް ހަމައެކަނި އުޝާއަށް ކޮށްދޭ ކަންކަމެވެ. ހާއްސަ މުނާސަބާ ތަކާއި ގުޅުވައި ހަދިޔާދޭ މީހަކު، ލައިޒަލް ނޫނީ އުޝާގެ ނުހުރެއެވެ. ކަމެއްޖެހިއްޖެނަމަ ލައިޒަލް ކައިރީ ބުނެލުމާއެކު އެކަމެއް އޭނާ ކޮށްދޭނެއެވެ. ކޮންމެ ގަޑިއަކު ގުޅިޔަސް ލައިޒަލް އޭނާގެ ފޯނުކޯލު ނަގާނެއެވެ.\nކެފޭ "ކޭވް"ގެ ކޮފީ ކައުންޓަރު ތެރޭ "ބަރިސްތާ" އެއްގެ ވަޒީފާ އަދާކުރަން ހުރީ އެތަނުގެ ވެރީންގެ ގޮތުގައި ހިއްސާވާ ދެ މީހުންކުރެ އެކަކުކަމެއް، ކެފޭއަށް އައިސް ތިބި އެކަކަށް ވެސް ނޭނގެއެވެ. ގިނަ މީހުން ދަންނަނީ ޔަމާނެވެ. ތަނުގެ ވެރިޔަކީ ވެސް އޭނާކަމުގައި ހީކުރެއެވެ. އެހެންވެ ކޮފީތައްޔާރު ކުރުމުގައި އުޅޭ އީހާނަކީ އެ މަގާމަށް މިފަހަކުން ވައްދާފައި ހުރި ސްޓާފެއްކަމަށް އެމީހުން އެ ތިބެނީ ނިންމައިގެންނެވެ.\n"ތީނަގެ އުޝާތަ އެ ދިޔައީ. އޭނާ އާ ބިޓެއް ނެގީތަ؟" ތަބަކުގައި ކޮފީޖޯޑުތައް އަތުރަމުން އީހާން އަހާލިއެވެ. އުޝާ ފެނުމުން ދުރުން ވެސް ވަކިކުރަން އޭނާއަށް އެނގުނެވެ. ނަމަވެސް އުޝާއާއެކު ހުރި ޒުވާނާ ވަކިކުރާކަށް އީހާނަކަށް ނޭނގުނެވެ. އެމީހެއްގެ މޫނެއް ވެސް އޭނާއަށް ފެންނަ ގޮތެއް ނުވިއެވެ.\n"އެކަން ނިމިއްޖެ. އާއިލާ ނުރުހޭއިރަށް އެ ސޮރު ފިލައިފި. އޭގެ ފަހުން ހުހަށް ހުރީ. ހިނގާ އެމީހުންނަށް އިންޓްރޮޑިއުސް ކޮށްދޭނަން. އުޝާ ތިފެނުނީ ކިހާ ދުވަހެއް ފަހުން. އޭނާއަށް އީހާން އެނގޭނެ. ދެން އެދިޔައީ އެމީހެއްގެ ވާހަކަ އެންމެ ގިނައިން ދެއްކޭ، މަގޭ އެންމެ ގާތް ބަޑީ." ޔަމާނު ބުންޏެވެ.\n"އުޝާ ނޯޅޭނެ ދޯ، އަނެއްހެން އަހަރެމެންނަކީ ރައްޓެހިންނޭ ބުނާހާ ކައިރި ބައެއް ނޫން، އޭނާ އެހާ ވާހަކައެއް ނުދައްކާނެ... އެހެންނޫނަސް އެއީ ޔާނުގެ ރައްޓެހިން." އެމީހުންނާ ބައްދަލު ކުރަން ދިއުމުގެ ވިސްނުމެއް އީހާންގެ ނެތެވެ.\n"އަހަރެންގެ ރައްޓެހިންނާ އީހާން މީޓުކުރީމައެންނު ރައްޓެހިކަން އުފެދޭނީ. ހިނގާބަލަ! އުޝާ ވެސް ވާހަކަދައްކާނެ ގިނަގިނައިން ފެންނަން ފެށީމަ." ޔަމާނު އެދުނެވެ. ނަމަވެސް އީހާނު ބޯހޫރުވާލީއެވެ. އެހެން ފަހަރަކުންނޭ އޭނާ ބުނެލީ ޝައުގުނެތީމަ އެވެ. އީހާނަށް ނޭނގޭ ރައްޓެހިން ޔަމާނުގެ ގިނައެވެ. ހަމަ އެފަދައިން ކުރީގަ އީހާނުގެ ވެސް ރައްޓެހިން ބައިވެރި ތިއްބެވެ. ނަމަވެސް މިހާރު އޭނާގެ ހުރި ހަމައެކަނި ރަހުމަތްތެރިއަކީ ޔަމާނެވެ.\nކެފޭތެރޭގައި އެރޭގެ ބޭންޑުގެ މިއުޒިކު ކުރިޔަށް ދިޔައިރު ތަނުގައި ހުރި ކަރޯކޭ ބޫތުތައް ވަނީ ފުރިފައެވެ. ޔަމާނު އައިސް ވަނީ އެންމެ އެތޭރޭގައި ހުރި ބޫތަށެވެ. އޭނާގެ ފަހަތުން ދޮރު ލައްޕާލުމާއެކު ކަނާއަތް މަތީ ގެނައި ތަބަށް އެތަނުގައި ހުރި މޭޒުގެ މަތީ ބަހައްޓާލިއެވެ. ބިތްތަކުގައި ޖައްސައިގެން ހަދާފައި ހުރި ދިގު ގޮނޑީގެ ކުރިމަތީ ހުރީ އެފަދަ ދިގު މޭޒެކެވެ. އެއްފަރާތުން ތަނަށް ވަދެވޭ ދޮރު ހުންނައިރު، އިންވެގެން އިސްޕެންޖު ޖެހި ދިގު ގޮނޑިބަރި ދެކަން ދިމާވާ ގޮތަށް ދެބިތުގައި ވިއެވެ. އުނދަގުލެއް ނެތި ހަ މީހުންނަށް އެތާ ތެރޭ ތިބެވޭނެއެވެ. ހުސް ޖާގައެއް ނުބަހައްޓާ ޖެހި ޖެހިގެން ތިބޭނަމަ އެއިން ކޮޓަރިއަކަށް އަށް މީހުންނަށް ވަދެ ތިބެވިދާނެއެވެ. ގޮނޑިތަކުގެ ކުރިމަތީ ހުރި ބިތުގައި މިޒަމާނުގެ ބޮޑު ފަތި ޓީވީއެއް ހަރުކޮށްފައި ހުއްޓެވެ. ތަނުގައި ދިއްލާފައި ހުރި ބޮކިން މާބޮޑު އަލިކަމެއް އެތަނުގައި ނެތެވެ. ނަމަވެސް މުޅިތަން ހުޅުދާންވީހެން ހީވީ ޓީވީ ހުޅުވާލުމުންނެވެ. ޒުވާނުންގެ މެދުގައި އެއީ މަގުބޫލު ކެފޭއެކެވެ. އަބަދުހެން އޮންނަނީ މީހުންނާއިގެން ފުރިފައެވެ. ހާއްސަކޮށް ރޭގަނޑު މުޅިން ތަން އޮންނަނީ ތޮއްޖެހިފައެވެ. ދެ ފަންގިފިލާއަށް ހާދާފައި ހުންނައިރު މަތީގައި ހުންނަނީ ކަރޯކޭ ބޫތުތަކެވެ. ތިރިން ފެންނަނީ އާންމު ކެފޭތަކުން ފެންނަ ފަދަ މާހައުލެކެވެ. ބޭންޑުތަކަށް ހުސްކުރެވިފައިވާ ޖާގަ ނޫނީ ގޮނޑިމޭޒު ތަކުން ތަޅުން ފުރާލެވިފައި ވެއެވެ. ކޮފީ ބޯން ބޭނުންވާ މީހުންނަށް ހަމައެކަނި ކޮފީ ކައުންޓަރު ދޮށުގައި ތިބެގެން ކޮފީ ބޯލެވޭނެ ގޮތް ހަމަޖެހިފައި އޮވެއެވެ. ޓޭކްއަވޭގެ ގޮތުގައި އެތަނުގެ ކޮފީތަކާއި ބުއިންތައް ކެފޭގެ ބްރޭންޑް ފެންނަން ހުނަން ތަށިތަކުގައި ލިބެން ހުރެއެވެ. ހުރިހާ ވަގުތެއްގައި ވެސް ތަންފެންނަނީ ހަލަބޮލިކޮށެވެ.\nލައިޒަލްގެ ވައަތް ފަރާތުން އުޝާ އިނެވެ. އޭގެ އަނެއް ފަރާތުން ޔަމާނު އިށީނެވެ. ލައިޒަލްއާއި ޔަމާނު ބައްދަލުކޮށް ހެދި ނަމަވެސް އުޝާއާ އެ ދެ މީހުން ބައްދަލުނުވާތާ ދުވަސްތަކެއް ވެއްޖެއެވެ.\n"ރިދާ ނުގެންނަންތަ؟" ލައިޒަލް އަހާލިއެވެ.\n"އޭނަގެ ރައްޓެހިންނާއެކު މިރޭ ބޭރަށް ގޮސްވީ. ލަވައެއް އަޅުވަންވީތަ؟" ރިމޯޓު އަތަށް ލައިގެން އިން ޔަމާނުގެ ނަޒަރު ވެސް ހުރީ އިސްކުރީނަށް ހުއްޓިފައެވެ.\n"މޫޑެއްނެތް..." ލައިޒަލް ބުނެލިއެވެ. އޭނާ ކޮފީޖޯޑު ނަގައި ތުނބުގައި ޖައްސާލިއެވެ. ހޫނުވީމާ ކޮފީތަށިން އެތި ފޮދެއް ބޯލެވޭވަރެއް ނުވިއެވެ. ނަމަވެސް ދުލުކުރީގައި ޖެހުނީތީ ރަހަލައިފިއެވެ.\n"މިކޮޅަށް އައިއިރު ވެސް އަހަރެން ހިތަށް އެރި މީނައަށް ކަމެފައޭ އިނީ." ލައިޒަލްގެ ވާހަކައާ ގުޅާ އުޝާ ބުނެލިއެވެ.\n"މާބުރައީތަ؟ މިރޭ ހާދަ އަވަހަށް ޕްރެކްޓިސް ނިންމާލީ." ޔަމާނު ސުވާލުކޮށްލިއެވެ.\nއެކަކު ކައިރީ ވެސް ލައިޒަލްއަށް ވެގެން އުޅޭ ގޮތެއް ނުބުންޏެވެ. އޭނާއަށް އަންހެން ކުއްޖަކު ފެނިގެން އައިސްގެން އުޅޭ ބަދަލެއްކަން ދެނެގަންނާކަށް ޔަމާނާއި އުޝާއަކަށް ނޭނގުނެވެ. އެމީހުން ކިތަންމެ ގާތް ނަމަވެސް ލައިޒަލް އަންހެންކުއްޖެއްގެ ވާހަކައެއް މިހާތަނަށް ދައްކާފައި ނުވާތީ އެކަހަލަ ކަމަކަށް ވެދާނޭކަން ހިތަށް ވެސް ނޭރީއެވެ.\n"ކޮފީ ބަދަލުވީތަ؟" ޖޯޑު ތިރިކޮށްލަމުން އުޝާ އަހާލިއެވެ.\n"ނުދެކެންތަ؟ ކޮފީ ކައުންޓަރުގަ ހުރީ އީހާނޭ." ޔަމާނު ބުނެލީ ހިނިއައިސްފައެވެ. އުޝާ ވަކިއެއްޗެއް ނުބުންޏެވެ. ހީވީ އެ ހަމަހިމޭންކަމުގައި އޭނާ ކޮންމެވެސް ކަމަކާ ވިސްނާލީ ހެންނެވެ.\n"އަދި ނުބުނަމެންނު." އީހާން ވާހަކައެއް ފަށަން އުޅުނު ހިނދު ލައިޒަލް ބުނެލިއެވެ. އެކުވެރިޔާގެ ސަމާސާއިން ޔަމާނު ހިނިއައެވެ. ލައިޒަލްގެ ކޮނޑުގައި އަޅައި ކޮއްޕާލިއެވެ. އޭނާ އަރިއަށް ގޮސް ޖެހުނީ އުޝާގެ ގައިގައެވެ.\n"ބުނާށޭ މިއުޅެނީ." ޔަމާނު ބުނެލިއެވެ.\n"ދެން ބުނަންވީނު." ފަނޑު ހިނިތުންވުމަކާއެކު ސީރިއަސްކަން އެކުލެވޭ ރާގެއްގައި ލައިޒަލް ބުނެލިއެވެ.\n"ތާސްޓޭ ނައިޓްގަ އަންނަންވީނު. ތި ދެމީހުން... އީހާންމެން ކްރައުޑް އަންނާނެ ހުކުރުވިލޭރޭ. ކަރޯކޭ ޖައްސާލަން ސަޅިއެއްނު. މީހުން ގިނަވީމަ ހެސްކިޔާފަ މަޖަވާނެ." ޔަމާނު ފާޅުކުރީ އޭނާ ދުވަސްތަކެއް ވަންދެން ހިޔާލު ކުރަމުން އައި ކަމެކެވެ. އުޝާއާއި އީހާންގެ އިތުރުން ރިދާ ވެސް އެކަކުއަނެކާ ތިބީ ބައްދަލުވެފައެވެ. އެމީހުންނާ ދުވަހަކުވެސް ބައިވެރި ނުވާ މީހަކަށް ހުރީ ލައިޒަލްއެވެ. އެކަމަކު އޭނާގެ އަޑުގައި ހުރި ފެންވަރާއި މިއުޒިކާއި ލައިޒަލްއާ ހުރި ގުޅުން ޔަމާނަށް ރަނގަޅަށް އެނގެއެވެ. އެއީ އޭނާއެކޭ އެއްފަދައިން ރިދާއަށް ވެސް އެނގޭ ކަމެކެވެ.\n"ނާދެވޭނެ." ލައިޒަލް ވަގުތުން ބުނެލިއެވެ.\n"ކީއްވެއޯ؟" ލައިޒަލްގެ ކޮނޑުގައި ހިފައި އަނބުރާލީ އުޝާއާ ނަޒަރު ސީދާކޮށްލުމަށެވެ. އޭރު ޔަމާނު ވެސް އިނީ އުޝާ އެކުރި ސުވާލަށް ޖަވާބު ބޭނުންވެފައެވެ.\n"އެރޭ ބިޒީ. ހަފުލާއެއް އެބައޮތް... އޭތި ކެންސަލެއް ނުކުރެވޭނެ. ކޮންމެހެން ވެސް ދާންޖެހޭ." ލައިޒަލް ބުނެލިއެވެ.\n"ރިސޯޓުގަ؟" އުޝާ އަހާލިއެވެ.\n"މިކޮޅު މާލޭގަ. މިއުޒިކު އިވެންޓެއް ނޫން. އޮފީސް ކަމެއް." އުޝާ އިތުރު ސުވާލުތަކެއް ކޮށްފާނެތީ ލައިޒަލް ތަފްސީލުކޮށްލަ ދިނެވެ.\nއީހާންއާ ވާހަކަދައްކާފައި ހަފްތާ ބަންދު ރޭތަކުން ރެއަކަށް ހަމަޖައްސެމުގެ ވިސްނުން ޔަމާނުގެ ވިއެވެ. ދުވަހެއް ވަގުތުން ލައިޒަލްއާއި އުޝާ ކައިރީ އޭނާ ނުބުނީ އެހެންވެއެވެ. އުޝާގެ ދިރިއުޅުމަށް ޔަމާނު ޝައުގުވެރިވިއެވެ. ދެމީހުން ދިމާނުވާތާ ދުވަސްތަކެއްވެފައި ވާތީ އުޝާގެ ޚަބަރުދަބަރު އޮޅުންފިލުވާން ޔަމާނު އަވަސްވެލިއެވެ.\nހަފްތާގެ ދުވަސްތައް ފާއިތުވަމުން ދިޔައެވެ. ހިޔާލު ކުރަން ބޭނުން ނުވިޔަސް ބޭއިޚްތިޔާރުގައި ނީރާގެ ހިޔާލަށް ސަވާރުވަނީ އެ ސޫރައެވެ. ދުވާލަކު އެތައް ފަހަރަކު އޭނާއަށް ލައިޒަލްގެ ނަން ކިޔާލެވެއެވެ. އެ ދުވަހުގެ ފަހުން އޭނާއާއި ލައިޒަލް ބައްދަލެއް ނުވެއެވެ. އެކަމާމެދު ނީރާއަށް ވިސްނެނީއެވެ. އެ ދުވަހު އޭނާ ނީރާއާ އެހާވަރުން ވާހަކަދައްކަން މަސައްކަތް ކުރީ ކީއްވެބާއޭ އުފެދުނު ސުވާލަށް އަދިވެސް ޖަވާބެއް ނުލިބެއެވެ. ފަހުން ބައްދަލުވާނޭ ކަމަށް ނީރާއަށް އުންމީދު ކުރެވުނީ ގަސްދަކާ ނުލައެވެ. އީހާނުގެ ވާހަކަތަކުން އޭނާއަށް ގަބޫލު ކުރެވިފައި އޮތް ގޮތުގެ ސަބަބުންނެވެ. ލައިޒަލްގެ ގަސްދަކީ ނީރާއާ ވާހަކަދެއްކުން ކަމަށްވާނަމަ އޭނާ ހަމައެކަނި އެންމެ ބައްދަލުވުމަކަށްފަހު ބޭނުންވީ ކަންތައް ހާސިލުނެގެން ގޮތްދޫކޮށެއް ނުލާނޭ އޭނާ ހީކުރިއެވެ. ނަމަވެސް ކަންތައް މިވީ ހީކުރެވުނު ގޮތާ މުޅީން އިދިކޮޅަށެވެ. އެސޯސިއޭޝަންގެ ތެރެއިން އޭނާއާ ބައްދަލުކުރާ ލައިޒަލެއް ނާދެއެވެ. އެތަނުގައި އުޅޭތީއެއް ވެސް ނުފެނެއެވެ.\n"ކޮންކަމަކަށް ގެއްލިފަ؟" ޓީޗަރުން ތިބޭ ބަޔަށް އައިސް ނީރާގެ މޭޒުދޮށުގައި މަޑުކޮށްލައި އޭނާގެ ކޮނޑުގައި ދާލިޔާ ކޮއްޓާލިއެވެ. ދާލިޔާއަކީ އިވުން ގެއްލި ދުލުގައި މައްސަލައެއް ހުރެ ވާހަކަދައްކަން ދަތިވާ އަންހެންކުއްޖެކެވެ. އުފަންވީއިރު ވެސް ހުރި މައްސަލައަކަށް ވާތީ އޭނާ "ސައިންލޭންގުއޭޖް" ދަސްކުރީ އުމުރުން ވަރަށް ހަގު އިރުއެވެ. ތަނުގައި އުޅޭ ހުރިހާ އެންމެންނާ ގުޅުން ބަދަހި ނަމަވެސް ދާލިޔާއާއި ނީރާއާ ދެމެދު އޮންނަނީ މާ ގާތް އެކުވެރި ކަމެކެވެ. އަތުގެ ހަރަކާތުން ނީރާ ވާހަކަދައްކަނީ އެހެންވެއެވެ. ހަމައެއާއެކު އޭނާ ދަސްކޮށްފައިވާ ބަހުރުވައަކަށްވާތީ އެތަނުގައި އުޅޭ ވަގުތުގައި ނޫނީ ފަރިތަ ކުރާން ފުރުސަތު ނުލިބޭނެތީއެވެ. އެތަނުގައި ނޫނީ އެބަހުރުވަ އެނގޭ ބަޔަކު ނޫޅެއެވެ.\n"މިރެއަށް ރެޑީތަ؟ އަހަރެންގެ ހެދުން މަންމަ އިސްތިރިކޮށްފަ ދެންމެ ގުޅީ. ގަޔަށް ވަރަށް ހެޔޮވަރު." ދާލިޔާ ކުރި ސުވާލަށް ޖަވާބެއް ނުދީ ނީރާގެ ވާހަކަ ގުޅުވާލީ އެރޭ އޮންނަ ހަފުލާއާއެވެ.\n"ތިކަހަލަ މަންމައެއް ލިބުނު ނަމައެއްނު. ކިޔަވާ ނިމުނީމަ މަންމަ ބުނެފި މިހާރު އަހަރެންގެ ކަމެއް ކޮށްދޭން މަންމައަކަށް ނުޖެހޭނެއޯ، އަހަރެން ބޮޑުވެއްޖެޔޯ." ދާލިޔާ ބުންޏެވެ.\n"މައި މަމް އިޒް ދި ބެސްޓް. މިބޮޑު ޔުނިވާސްގަ ނުހުންނާނެ. އައި ވޯންޓް ޝެއާ ހާ... އެއުޅޭ އީހާނުގަނޑު ނޫނީ." ނީރާ ހީނލަމުން ގޮނޑިން ތެދުވިއެވެ. އަތްދަބަސް ތައްޔާރުކޮށްލުމާއެކު ދާލިޔާގެ އަތުގައި ހިފާލިއެވެ. އޭނާ މިސްރާބު ޖެހީ ފާޚާނާއާ ދިމާއަށެވެ. ދެ ކުދީން ގެއަށްދާން ނުކުތުމުގެ ކުރީން ފާހާނާއަށް ވަނުމަކީ އާދައެކެވެ. މޫނުގެ ތާޒާކަން ގެއްލިފައި ތިބޭ ބަޔަކުހެން އެތަނުން ނުކުމެގެން ދާން ބޭނުންނުވާތީ އެވަގުތަކީ އެމީހުން ފަރިވާން ހޭދަކުރާ ވަގުތުކޮޅެކެވެ.\n"މިރޭ ވަރަށް ގިނަ މީހުން އަންނާނެ، ކުރިން އާދެވިއްޖެއްޔާ މަޑުކުރައްޗޭ. އަހަންނާ އެއްކޮށް ހޯލަށް ވަންނާނީ." ގޭޓު ކައިރިން ދެ އެކުވެރީން ވަކިވުމުގެ ކުރީން ދާލިޔާ ބުންޏެވެ. ކުރީން އާދެވޭ މީހަކު މަޑުކުރާނަން ކަމަށް އެމީހުން އެއްބަސްވެ ވަކިވިއެވެ.\nއަހަރީ ދުވަހަށް ވާތީ އިމާރާތުގެ ބޭރާއި އެތެރެ ޒީނަތްތެރިކޮށްފައި ހުރީ ބޮކިފަތި ތަކުންނެވެ. ގޯތި ތެރޭގައި ހުރި ގަސްތައް ވެސް ހުރީ ދިއްލާލައިފައެވެ. ހަފުލާ ފެށޭ ގަޑިއެއްކަމުގައި ކަނޑައަޅާފައި އޮތީ އަށެއް ޖަހާއިރެވެ. އޭގެ ކުރީން ހަފުލާގެ އިންތިޒާމުތައް ބަލަހައްޓަން ހަވާލުވެފައި ތިބި ސްޓާފުން ތަނަށް އައިސް އެމީހުންގެ މަސައްކަތައިގެން އުޅެއެވެ.\nދަޢުވަތު އެރުވިފައިވާ މެހެމާނުންނާއި ތަނުގެ މުވައްޒަފުން ހުޅުވާފައި ހުރި ގޭޓުން ވަންނަމުންދިޔައެވެ. އެ އެންމެން ޖަމާވެ ހަމަޖެހެމުން ދިޔައީ ހުސްކޮށް އޮންނަ މާލަމުގައެވެ. އެތަނުގައި މޭޒުޖަހާފައި ހުރީ ފަސް މީހުންގެ ގުރޫޕަށް އިށީނދެވޭނެ ހެންނެވެ. ސްޓާފުންގެ ހިޔާލު އެއްގޮތް ނުވުމުން ފަހުވަގުތާ ހަމައަށް ވެސް ހެދުން ފެހުމުގައި އެންމެން އެއް ފޮއްޗެއް ބޭނުންކުރާ ގޮތަށް އެއްބަހެއް ނުވެވުނެވެ. ގިނަ މީހުން ބޭނުންވަނީ ކުލަ ދިމާވާނޭހެން އެމީހެއްގެ އަމިއްލަ ހޮވުމެއް ހަފުލާއަށް ލައިގެން އަންނާށެވެ. އެހެންވެ ތަފާތު ފަރުމާތަކުގެ ހަވީރީ ހެދުންތައް ފެނެއެވެ. ނޭވީ ބްލޫއަކީ އެންމެން ޚިޔާރުކުރުމަށް އެންގި ކުލައެވެ. ނަމަވެސް މާލަމުގެ ތެރެއިން ނޭވީ ބްލޫއާ ގާތްކުރާ ޝޭޑުތައް ފެންނަމުންދިޔައެވެ. އެ ތަފާތުކަމުގައި ރީތި ހިތްގައިމު ގޮތެއް ހުއްޓެވެ.\nގޭޓުން ވަންނަން އައި ލައިޒަލް ހުރީ ފޯނުގައެވެ. އޭނާގެ ލޮލުގައި ދުވާރު ކައިރިއަށް މަޑުކޮށްފައި އޮތް ކާރުން ފޭބި ނީރާ އަޅައިގަތެވެ. ހިނގުން މަޑުކޮށްލެވުނީ ގަސްދަކާނުލައެވެ. ގަދަނޫކުލައިގެ "އޭ ލައިން" އަތްކުރު ހެދުން ހުރީ ނީރާގެ ކަށިމައްޗާ ހަމައަށެވެ. އުނަގަނޑާ ދިމާގައި ޓައީއެއް ޖަހާފައިވާ ބެލްޓެއް އަޅާލައިފަ ހުއްޓެވެ. މަތީބުރިއާއި ދެއަތުގައި މިނަލުގެ މަސައްކަތް ކޮށްފައި ހުއްޓެވެ. ތިރީބުރި ހުރީ ހެދުމުގެ ފޮތިގަނޑުގެ މަތީން މާޖެހި ލޭސްފޮތި ގުޅުވާފައެވެ. ހުޅިއެއްހެން ހަރުކޮށްފައިވާ ނީރާގެ އިސްތަށިގަނޑުން ފެށިގެން އަރާފައި ހުރި ރަންކުލައިގެ އުސް ފައިވާނަށް ލައިޒަލްގެ ނަޒަރު ހިންގާލެވުނެވެ. ހަމައެވަގުތު ކާރު ކައިރިން އެނބުރި ހިނގައިގަތް ނީރާގެ ނަޒަރު ލައިޒަލްއާ އަމާޒުވެލުމާއެކު އޭނާ ވެސް ހުއްޓިއްޖެއެވެ. ކުއްލި ޖެހިލުންވުމެއްގެ އަސަރު ނީރާގެ ދެ ލޮލާއި މޫނުން ފާޅުވެލިއެވެ. ލައިޒަލް އަވަހަށް މޫނު އަނބުރާލީއެވެ. މަޑުކުރުމެއްނެތި އޭނާ އެތެރެއަށް ވަދެގެން ދިޔައެވެ.\n"އެއީ އޭނަ... ލައިޒަލް..." ނީރާއަށް ހިތާހިތުން ބުނެލެވުނެވެ.\nއުސްފައިވާނުގައި ދުވާރުގެ ގާތަށްމަތިން ހަލުވި ހިނގުމުގައި ދާން އުނދަގޫވީ ނަމަވެސް ނީރާގެ ފިޔަވަޅު އަވަސްކޮށްލިއެވެ. ގޭޓުން ވަދެވުނުއިރު ލައިޒަލް ލޮލަށް އޮބާލައިފިއެވެ. އެތެރެއަށް ވަދެގެން ދާން ނީރާ ބޭނުންނުވީ ދާލިޔާއަށް ވެފައި އޮތް ވަޢުދުގެ ސަބަބުންނެވެ. އެއްފަރާތުގައި މަޑުކޮށްލުމާއެކު އޭނާ ފޯނު ނެގިއެވެ. އެކުވެރިޔާގެ ނަންބަރަށް ނުގުޅިގެން އުޅެނިކޮށް ގޭޓުން ވަން ދާލިޔާ ފެނިއްޖެއެވެ. ނީރާ އަތް ހޫރާލަންވީއިރު ވަންނަމުން ދިޔަ މީހުންގެ ތެރެއިން ދާލިޔާ އޭނާ ހުރި ތަނެއް ހޯދައިފިއެވެ. ހަފުލާ އޮތް މާލަމަށް ދެ އެކުވެރީން ވަނީ އެކީގައެވެ. އެތެރެއިން އެމީހުންނަށް ކުއްޖަކު ގޮވާލި އަޑަށް ނީރާއަށް ބަލާލެވުނެވެ. ދާލިޔާ ގޮވައިގެން ނީރާ އައިސް އިށީނީ އެ މޭޒު ދޮށުގައެވެ. ގޮނޑީގައި ފޫ ޖެހުމާއެކު ނީރާއަށް ވަށައިގެން ނަޒަރު ހިންގާލެވުނެވެ. ލައިޒަލް ފެނޭތޯއެވެ.\nމެހެމާނުންގެ މޭޒުތައް އިސްޓޭޖާ އެންމެ ކައިރީގަ ހުރިއިރު، ކިޔާންގެ ކަނާއަތް ފަރާތުގައި އިން މީހަކީ ލައިޒަލްއެވެ. ލައިޒަލްގެ ކަނާއަތް ފަރާތުން މާލަމުގައި ފެންނަން ހުރި މޭޒުތަކުން މޭޒެއްގެ ދޮށުގައި އިށީން ނީރާ އެތަނަށް ވަދެގެން އައިސް މޭޒުދޮށުގައި އިށީން އިރު ވެސް އޭނާގެ ލޮލުން އެ ސޫރަ ކަސިޔާރެއް ނުވެއެވެ. ނީރާ ބަލާކަން އޭނާއަށް ފާހަގަ ކުރެވުނީ އެހެންވެއެވެ. ނަމަވެސް އެނގޭކަމަށް ލައިޒަލް ނުހެދިއެވެ. އެއްފަހަރު ވެސް އޭނާ ނީރާއާ ދިމާއަށް ބަލައެއް ނުލިއެވެ. ކުޑަވެސް އިޝާރާތެއް ނުކުރާ ތަނުގައި އެއްވެސް ސަމާލުކަމެއް އޭނާ ނީރާއަށް ނުދިނެވެ. ލައިޒަލްގެ މި ތަބީއަތްވީ ނީރާ ހައިރާންވެ އަޖައިބު ކުރުވަނިވި ޢަމަލަކަށެވެ. މަޑުމަޑުން ނީރާއަށް އަތްތިލައިގަ ފިރުމާލެވުނެވެ. އެއީ ލައިޒަލް ބީހުނު އަތްތިލައެވެ.\n"އޭނާ... އަހަރެންދެކެ ލައިކްވެދާނޭ ހީކުރެވުނީ ކީއްވެ؟." އަމިއްލަ ހިތާއި ނީރާއަށް ސުވާލުކޮށްލެވުނެވެ.\n"އެއީ އެއްވެސް މީހެއްނޫން، އޭނާ އަޅާނުލިޔަސް ވަރިހަމަ... އޭނާގެ ސަމާލުކަން ލިބޭތޯއެއް ނޫން މިއުޅެނީ. އައި ޑޯންޓް ކެއާ." ނީރާ ކުރި ސުވާލާއެކު ޖަވާބު ދޭން ވެސް އޭނާ އަވަސްވެލިއެވެ. ނަމަވެސް ހަގީގަތް އޮތީ އޭނާ ހިތުން ހާމަކުރި ގޮތަކަށް ނޫނެވެ. ހަފްތާ ނިމިގެން މިދިޔައީ އޭނާ ލައިޒަލްގެ މަތިން ހަނދާންނައްތާ ނުލެވިއެވެ. އެ ދެ ލޯ އަބަދު ކުރިމަތިން ފެންނަހެން ނީރާއަށް ހީވެއެވެ. ލައިޒަލް އަޅާނުލުމުން ހިތަށް ދަތިވާފަދަ ގޮތްތަކެއް ވާން ޖެހޭ ސަބަބެއް ނީރާއަކަށް ނުވިސްނުނެވެ. އެއްވެސް މުހިއްމު މީހެއްނޫނޭ ބުނެ އަމިއްލަ ހިތާއި ޟަމީރަށް ވިސްނައިދޭން އުޅޭއިރު އޭނާގެ ލޯ އަދިވެސް ހުއްޓެމުން ދިޔައީ ދުރުގައި އިން ލައިޒަލްއަށެވެ. ސޫޓްގައި ލައިޒަލް މިރޭ ފެންނަލެއް ވަކިން ތަފާތުވެފައި ފިރިހެންވަންތަކަން ނީރާގެ ހިތް ބުނަމުންދިޔައެވެ. އެކަމާ އޭނާގެ ސިކުނޑިއާއި ޟަމީރު ދެކޮޅެއް ނުހަދައެވެ.\n"ބަލާބަލަ... ބާލަބަލަ ބޮސް އިން މޭޒު... އެއީ އެއްކަލަ މީހާ ދޯ. ބޮސްގެ ހާދަ ގާތް މީހެއްހެން ހީވެޔޭ." ނީރާގެ އަތަށް ދަމައިގަތުމާއެކު ދާލިޔާ އަތުގެ ހަރަކާތުން ވާހަކަދެއްކިއެވެ. އޭނާއަށް ވެސް ލައިޒަލް ފެނުނީއެވެ.\n"ތި ދެމީހުން ފަހުން ކީއްކުރީ؟ މަށަށް ކިޔާ ވެސް ނުދެމެންނު... ގެއަށް ދިޔައީ އޭނާއާއެކުތަ؟" ދާލިޔާ ކުއްލިއަކަށް ލައިޒަލްގެ ވާހަކަފެށިއެވެ. އެކަމުން ނީރާއަށް އުނދަގޫވިއެވެ. އޭނާ ކަމެއް އޮޅުންފިލުވާލަން ބޭނުންވީ ކަމާއި ދެމެދުގައި އެއްވެސް ކަމެއް ނުހިނގާއޭ ބުނެ ނީރާ ދޮގު ހެދިއެވެ. ބޭނުންވީ ލައިޒަލްގެ ވާހަކަ ދެއްކުން ހުއްޓާލާށެވެ. އެ ނަން ވެސް ނުކިޔާށެވެ. އެހެންވިޔަސް އޭނާއަކަށް ބެލުން ތިރިއެއް ނުކުރެވުނެވެ. އެ ދެ ލޯ ލައިޒަލްގެ ސޫރައިގެ ސިހުރުގައި ޖެހިފައިވާ ކަހަލައެވެ. އެހެން ދިމާއެއް ބެލުމަށް ޝައުގުވެރިއެއް ނުވިއެވެ. (ނުނިމޭ)


Male Gai Dhirulhey Rayyithunge Sihhathakattakai Kureven Huri Konmme Kammeh Kohdhinumakee Amaazeh - Raees - Vaguthu\nތޮއްޖެހިފައިވާ މާލޭގައި ދިރިއުޅޭ ރައްޔިތުންގެ އާންމު ސިއްހަތު ރަނގަޅުކުރުމަށްޓަކައި، ކޮށްދެވެން ހުރި ކޮންމެ ކަމެއް ކޮށްދިނަމަކީ އަމާޒެއް ކަަމަށް ރައީސުލްޖުމްހޫރިއްޔާ އިބްރާހިމް މުހައްމަދު ސާލިހް ވިދާޅުވެއްޖެ އެވެ.\nރައީސް މިހެން ވިދާޅުވީ މާލޭ ކުޅިވަރު އެކުވެނީގެ ސިންތެޓިކް ޓްރެކް ހުޅުވުމުގެ ރަސްމިއްޔާތުގައި ވާހަކަފުޅުދައްކަވަމުންނެވެ.\nރައީސް ވިދާޅުވީ، މި ޓްރަކަކީ ހަމައެކަނި އެތުލީޓުން ތަމްރީނުކުރުމަށް ހާއްސަ ތަނެއް ނޫން ކަމަށާއި، މިއީ މާލެ ސަރަހައްދުގައި ދިރިއުޅޭ އެންމެންގެ އާންމު ސިއްހަތާއިވެސް ވަރަށް ބޮޑަށް ގުޅިފައިވާ ތަނެއް ކަމަށެވެ.\n"އެހެންކަމުން، މިއީ ކުޅިވަރު ވަސީލަތްތައް ތަރައްގީކުރުމާއި، ދުޅަހެޔޮ ހަށިހެޔޮ ދިރިއުޅުމެއް ހޯދައިދިނުމުގެ ސިޔާސަތުގެ ދަށުން، ވަރަށް ހާއްސަ އިސްކަމެއްދީގެން ކޮށްފައިވާ މަސައްކަތެއް.". ރައީސް ވިދާޅުވިއެވެ.\nރައިސް ސާލިހް ވިދާޅުވީ، އެންމެ ބޮޑު އަމާޒަކީ، ކުޅިވަރުގެ ރޮނގުން ދެކެމުންދާ ހުވަފެންތައް، ހަގީގަތަކަށް ހެދޭނެ މަގު، ދިވެހި ޒުވާނުންނަށް ފަހިކޮށްދިނުން ކަމާށެވެ.\n"މިއީ، ދޮށީ ޢުމުރުގެ ބޭފުޅުންނަށްވެސް، ރައްކާތެރިކަމާއެކު މިތަނުގައި ހިންގަވައި ކަސްރަތުކުރެއްވޭނެ ގޮތަށް، ރަނގަޅު ފެންވަރުގައި ހަދާފައި އޮތް ޓްރެކެއް. މިހާތަނަށް ކަސްރަތު ނުފަށްޓަވާ ބޭފުޅުންވެސް މިތަނަށް ވަޑައިގެން، ހަށިހެޔޮ ދިރިއުޅުމަކަށް މަސައްކަތް ކުރެއްވުމަކީ ވަރަށް ބޭނުންތެރި ކަމެއް". ރައީސް ވިދާޅުވިއެވެ.\nރައީސް އިތުރަށް ވިދާޅުވީ، ޒުވާން ކުޅުންތެރިން، ބައިނަލްއަގްވާމީ ފެންވަރުގައި ހޯދާ ކާމިޔާބީތައް މިހާރު މަދު ނޫން ކަމަަށާއި، އެހެން ނަމަވެސް، ކުޅުންތެރިން އުފެއްދުމަށް ބޭނުންވާ ވަސީލަތްތައް، އެފަދަ ކާމިޔާބީތަކާ ފައިހަމަވާ މިންވަރާ ގާތަށްވެސް ތަރައްޤީކުރެވިފައި ނެތް ކަމަށެވެ.\nއެގޮތުން ރައީސް ޓްރެކްތަކާއި، ފަތާ ފެންގަނޑުތަކާއި، ސްޓޭޑިއަމްތަކާއި، އިންޑޯ ހޯލްތަކާއި، ޖިމްފަދަ ވަސީލަތްތައް، އެކަށީގެންވާ މިންވަރަކަށް ތަރައްޤީ ކުރެވިފައެއް ނެތްކަން ފާހަގަކުރައްވާފައެވެ.\nނަމަވެސް މި ސަރުކާރުން އެކަންކަން ތަރައްގީ ކުރައްވާނެ ކަމަށް އެމަނިކުފާނުގެ ވާހަކަފުޅުގައި އަލިއަޅުއްވަލެއްވިއެވެ.\n"އަޅުގަނޑުގެ އުންމީދަކީ، އަޅުގަނޑުމެން މި ޤާއިމުކުރާ ކުޅިވަރު ވަސީލަތްތަކުގެ ބޭނުން ހެޔޮގޮތުގައި ހިފައިގެން، ބައިނަލްއަޤްވާމީ މުބާރާތްތަކުން ރާއްޖެއަށް ރީތި ނަން ހޯދައިދޭނެ ގިނަ ޒުވާނުންތަކެއް އުފެދިގެން ދިޔުން. ހަމައެފަދައިން، ކުޅިވަރުގެ ޒަރީއާއިން، ޢާންމު ޞިއްޙަތަށް ރައްޔިތުން ދޭ ސަމާލުކަން އިތުރުވެގެން ދިޔުމަކީވެސް، އަޅުގަނޑު ވަރަށް އެދޭ ކަމެއް.". ރައީސް ވިދާޅުވިއެވެ.\nޖެނުއަރީ 16, 2021 19:55\nއާ ތިކަން އެބައިގޭ...ތިތަނުގެބޭނުންވެސް ފުރަތަމަ ބޭނުންކުރީ އިންޑިޔާމީހުންގެ އީދުފާހަގަކުރަން....ކުރެވެންހުރި ކަމެއްކުރެވޭނީވެސް މީހުންކަހަލަ މީހުންނަ..ތިއީ ގަމީހެއް.. ކޮނޑުގައަޅުވާފަ ބޭއްވިތަނެއް ގަމީސްއޮންނާނެ.\nޖެނުއަރީ 16, 2021 22:13\nމާލޭގައި މިއެޅި ސިންތެޓިކް ޓްރެކާއި ގުޅޭ ގޮތުން އަޅުގަނޑަށް ސާފުނުވާކަމެއް އޮތީމަ މިކަމާއި ގުޅޭ ގޮތުން ސުވާލުކޮށްލަން ބޭނުން! ސުވާލަކީ މިސިންތެޓިކް ޓްރެކް އެޅީ އިންޑިޔާއިން އެހީވެގެންތޯ؟ އިންޑިޔާއިން މިކަމަށް ޚަރަދެއްކޮށްފައިވާނަމަ ކުރީ ކޮން ޚަރަދެއްތޯ؟ މިދެ ސުވާލުގެ ޖަވާބު ދައުލަތުން އެގެން ބޭނުން! ނުވަތަ މީޑިޔާއިން ނަމަވެސް މިކަން ސާފުކޮށްލަ ދެއްވުން އެދެން! އަޅުގަނޑަށް ލިބިފައި ހުރި މަޢުލޫމާތާއި މީގެ ކުރިން މީޑިޔާއިން ފެނިފައިވާ މަޢުލޫމާތާއި ސަރުކާރުން އިންޑިޔާއޭ ކިޔައިގެން މިދައްކާ ވާހަކަ ހަމަ ދިވާނުވާތީ މިއުޅެނީ މިކަން ސާފުކުރަން! މިސިންޓްރެކް އަޅަން އެތާ އޮޮތް ފަސްގަނޑު ވަށާ އެއްކޮށް ނަގާ އެއްވަރުކޮށް އެތާގެ ވަށައިގެން ކޮންކްރީޓް އެޅީ އާރުކޭއެލްގެ ފަރާތުން! އެއީ އެފަރާތުގެ ހިލޭ އެހީގެ ދަށުން!! ކޮންކްރީޓް އަޅާ ނިމުނީމާ މަތީގައި އަޅާފައި އެވާ ސިންތެޓިކް ބައި (ރަތްކޮށް އެފެންނަ ބައި) އެޅީ ޕޮލްކޯއިން (ޕޮލިސް) އެތާނގެ ސީއެސްއާރުގެތެރެއިން ހިލޭ ސާބަހަށްކަމަށް ވަނީ! ދެން އިންޑިޔާގެ ސަފީރު އެތަނަށް ގެންގޮސްގެން މިޖަހަނީ ކޮން ސަކަރާތެއް؟ އިންޑިޔާއިން އަޅާ ދިންތަނެކޭ ކިޔައިގެން އިންޑިޔާ ޕްރޮމޯޓް މިކުރަނީ ކީއްކުރަންބާއޭ އެބަ ހިތައްއަރާ!! މިސަރުކާރާ ގުޅިގެން އަޑި ނޭގޭ އެއްބަސްވުންތަކެއް އިންޑިޔާއިން ހަދައިގެން އިންޑިޔާގެ ގިނަ ޢަދަދެދެއްގެ ސިފައިން މިރާއްޖޭގައި ބައިތިއްބާ އެކަމުގެ އެއްވެސް ރަގަނޅު މަޢުލޫމާތެއް ސަރުކާރުން ހާމަނުކުރާތީ ރައްޔިތުން ރުޅި އައިސްގެން ކެކި އަރާ އެންމެފަހުން އިންޑިޔާ އައުޓް ހޭޝްޓެގް ބޭނުންކުރާތީ އިންޑިޔާއިން ކަމެއްކޮށްދިނީއޭ ކިޔައިގެން އިންޑިޔާ ޕްރޮމޯޓް ކުރެވޭތޯ ބަލާހެން ބޮޑަށް ހީވަނީ!! މިދިޔަ އަހަރު ހައްދިހަ ހާސް މީހުނަށް ވޯކް ވިސާ ދޫކުރި އޭގެތެރެއިން 70% މީހުންނަކީ އިންޑިޔާ މީހުންކަން ހާމަނުކުރަނީ ކީއްވެ؟ މިވެސް ހަމަ ބަލާލަންޖެހޭ ކަމެއް!!\nޖެނުއަރީ 17, 2021 07:00\nމި ސަރުކާރުން ތި ކަހަލަ ކަންކަން ހިްގަނީ ހަމަ ތި ބީދައިން. އިންޑިޔާ ސަފީރުވެސް އެތަނަށް ނުގެންގޮސް ވާކަށް ނޯންނާނެތާ. އެކަން ކުރާށޭ ކިޔާފަ އިންޑިޔާ ސަރުކާރުންވެސް ލާރި ނަގާފަ އޮވެއްޖެއްޔަކާ. ދެން ބަލަން ވީ އެލާރި ވެއްދީ ކޮންތަނަކަށްތޯ؟\nޖެނުއަރީ 16, 2021 20:15\nދެން އަހަރުމެން ރާއްޖެތެރެޔޯ މިކިޔާ މީހުންނޯ...އަހަރުމެއް ތޮއްޖެހިގެން ނޫޅޭތީ އަހަރުމެނައް ސިއްހީ ދުޅަހެޔޮކަން ބޭނުން ނުވަނީތަ؟ މާލޭގަ އުޅޭ ރައްޔިތުންނައްވެސް ވަސީލަތްތައް ފޯރުކޮައްދޭން ޖެހޭނެ އެކަމަކު ވަކި ބައެއް މުހިއްމުވާ ގޮތައް ވާހަކަ ދެއްކީމަ ކަމަކު ނުދޭ. އެކަމަކު ވޯޓު ހޯދަން ދާން ޖެހޭ ރާއްޖެތެރޭ ހުރިހާ ރަށަކައް!!!\nޖެނުއަރީ 20, 2021 14:19\nމާލޭމީހުން އެކަނިކަން ނޭގޭ ވޯޓުދިނީ\nޖެނުއަރީ 16, 2021 20:21\nމާލޭ ރައްޔިތުން ގުނބޯ ހެއްދުން ހުއްޓާލާ ފަ ކަދުރު ފަޒުނާއައް ހެޔޮވަރު ބޫޓެއް ގަންނަން ދުބާއީއައްދޭބަލަ\nޖެނުއަރީ 16, 2021 20:22\nމާލޭގައި އެކަނިތޯ ރައްޔިތުންގެ އެކަނިތޯ ސިއްހަތެއް އޮންނަނީ؟ ޢެހެން ރަށްރަށުގައި އުޅެނީ ރަޢްޔިތުންނެއް ނޫންދޯ؟ ޢެއީ ޖަނަވާރުން ނުވަތަ ހައިވާނުންދޯ؟އެހެންވީމާ އެ އެއްޗެހީގެ ސިއްހަތެއް ނޯންނާނެތާ؟ ކޮންމެ ކަމެއްގައިވެސް މާލެ މާލެ މާލެ. މީދެން ކިހާ ބޮޑުވެއްޖެ ކަމެއްތަ މި ލޮނުމާލެ އާއި ހެދީ. ތިބުނާ ލޮނުމާލެ އަކީ މުޅި ރާއްޖޭގެ އޮތް އެންމެ މުޑުދާރުތަން، އެހެންވީމާ ބަލި ޖެހޭނެ. ޢަދި ކުރިޔަށް އޮއްތަނުގައި މާގިނަވާނެ ބަލިތަ.\nޖެނުއަރީ 16, 2021 20:37\nކޮންމެ ވެސް މޮޅު އަނގައެއް ތަޅާތި އެއްކަމެއް ނުވިއަސް.\nޖެނުއަރީ 16, 2021 20:40\nއަމާޒުތައް ކިޔާދެއްވާ ނިމޭއިރު ދައުރުވެސް ނިމޭނެ ދެއްތޯ. ވަރަށްދެރަ# ބައިސާސަރުކަރެއްމީ\nޖެނުއަރީ 16, 2021 20:47\nމާލޭގަ ދިރިއުޅޭ ރައްޔިތުންގެ ރައްކަލަށްޓަކާ ކޮވިޑް19 މަގުމަތިން ކުރާޓެސްޓް ގޭބިސިންކޮށްގެން މުޖްތަމައުން ބަލި ނައްތާލަދީބަލަ. ކީއްވެ އަމާބުނިތީ ފަރަށްދާގޮތަށް ޑަބްލއު އެޗްއޯއިން ޓެސްތްކުރާށޭ ބުނީމަ ޓެސްޓް ކުރަނީ ނަތިޖާ ނުފެންނަ ގޮތަށް ކޮވިޑް ދިގުދެމިގެން ދަގޮތަށް މުޖްތަމައުން ކޮވިޑް ނުފިލުވޭގޮތަށް. ހަރުދަނާކޮށް ކަންކުރަން ދަސްކޮށްބަލަ.\nޖެނުއަރީ 16, 2021 21:09\nހާދަ ގަޔާދުރުކޮށް ތިބުނެލީ ކޮށްދީފިނަމަ ކުރެވޭނެ ކަންތައްހުރީ ކޮށްނުދީފިނަމަ ކުރެވޭނެ ކަމެއްނެތީދޯ\nއަލި ކޮއްކޯ ގެ ހުސެއިންބޭ\nޖެނުއަރީ 16, 2021 22:02\nދޮން ބެ ވެސް 30 އަހަރު ތެރޭގައި ތި އަމާޒު ނު ހޯދެވި ކައްސާލީ\nޖެނުއަރީ 16, 2021 22:31\nތިކަން ކަށަވަރު ކުރާކަށްނު ދަރުމަވަންތަ ހޮސްޕިޓާ އިންޑިޔާއަށް ރަހުނުކޮށް ހުޅުމާލެ ހޮސްޕިޓާ އަމިއްލަ ބަޔަކަށްދީ އާސަންދަ ކަނޑާލީ.\nޖެނުއަރީ 16, 2021 22:54\nމީ ބޭނުއްނެތް ރައީސެއް! ބީތާކަމުން މިއަދު މީ ހުރަވީދުވަސްކަންވެސް ހަދާންނެތް! އެކަމަކު ލާދީނީ ދުވަސްތައް ބަރާބަރަށް ހަދާންހުރޭ! އިންޑިޔާ މީހުންނަށް ރާއްޖެވިއްކަންޖެހޭ ދުވަސްތައްވެސް ހަދާންހުރޭ!\nޖެނުއަރީ 16, 2021 23:27\nމީހަމަފައްކާ ގަމާރެއް! މާލޭގައިދިރިއުޅޭ ރައްޔިތުންނަށްޓކައި، މުޅިދިވެހިރައްޔިތުންނަށްޓަކައި ރައީސް ޔާމީނުއެޅުއްވި ފުލެޓްތައް ދެއަހަރުފުރި ތިންވަނަ އަހަރު ގުނަމުންދާއިރު ތެޅިބައލަނީ ހައްގުވެރިންނަށް ހަވާލުނުކުރެވިހެން! ދެން ކޮންސިއްހަތެއް ކިޔާކަށް! މީހުން ލިޔެފައި ހުންނަ ކޮމެންޓްތައް ކިޔައިބަލަ! އެއްޗެއްވިސްނޭތޯ!\nޖެނުއަރީ 16, 2021 23:28\nތިތަ ބާބެލް އާއި ބެން ވޯކް ސް އޭކިޔާފަ އެތަނައް ވަންނީ ގިނައިން ބަންގާޅީން ވަދެ ދުވާމީހުންގެ ފޯނުކޯޅު ވަގައް ގެންދަނީ..ބާބެލް ހަދާ މިފަހަރު ގޭގައި މޮޅުވާހަކަ ނުދައްކާ..މެޖޯރިޓީ ދުވާމީހުން..އަގުނަގައިން ކުދިން ޓްރެނިން ކުރަން ޓްރެކް ބޭނުން ކުރަންޏާ ސަރުކާރައް ޓެކްސްގެ ގިތުގައި އަގުދައްކާ ގޮތައް ހެދުންވެސް ފެނޭ.. މިހާރު ފަތާފެންގަޑު ވިއްކާގެން ލާރިހޯދާ މީހުންވެސް ބައިވަރު.އެންމީހުންނައް ބޮޑުތުރާލެއް އެވެރިން މައް ވަކިގަޑިތަކެއް ހަމަޖައް ސާފަ ސަރުކާރައް ކޮންމެވެ ސް ފީ އެއް ނެގިން މުހިން..ކީކޭތޯ.\nޖެނުއަރީ 16, 2021 23:31\nކޮން ރާޖެތެރެއެއް މުޅިމާލޭގައިވެސް ހުރިހާ ތަނެއް ރަށުގައިވެސް ހުރިހާތަނެއް އަދިވެސް ރާއްޖެތެރެއޭ ކިޔައިގެން ގިނައިން ކާން..ގޮސް ރަށުގަތިބީމަ ދޯ ރައްތަރައްގީ ވާނީ ..\nޖެނުއަރީ 17, 2021 02:00\nޕްރެޒިޑެންޓް އޮފް މާލެ ތަ މިއުޅެނީ؟\nޖެނުއަރީ 17, 2021 04:26\nމިއީ ހަމަ އެކަނި މާލޭ މީހުން ހޮވާފަ ހުރި މީހެއްތަ\nޖެނުއަރީ 17, 2021 07:16\nކޮވިޑޭ ކިޔައިގެން ބޭކާރު ވާހަކަ ދައްކަނީ... ކެނެރީގޭ ލާދީނީ ވައިރަސް ބޭނުން ވީމަ ކުރިސްމަސް އަދި އާއަހަރު ފާހަގަ ކުރަން ކުރިން ޕޮސިޓިވް ކޭސްގެ އަދަދު މަދު ކުރީ.. ބަނގުރާ ބޮއެ ހުރިހާ ކަމެއް ކޮށް ނިމުނީމަ އަނެއްކާވެސް ގިނަވަނީ.... ލާދީނީ ސަރުކާރު...ލޮލުގަ ގޮރު ގިނަވެގެން އުޅޭ އެއްޗެއް ވެރިއަކަށް ހުރީ.... އެމްޑީޕީ މީހުން ބާރަށް އަތް ޖަހާތި .......\nޖެނުއަރީ 17, 2021 07:42\nކަލޭ 4އަންބަށް މީހުންނާއިނުން އަމާޒަކަށް ހެދީމާ މާ ތާހިރުވާނެ!\nޖެނުއަރީ 17, 2021 08:10\nއަމާޒު ނުވެޔޭ އިބުރާހީމާ\nޖެނުއަރީ 17, 2021 08:42\nރައީސް އަށް ދަންނަވާލަން އޮތީ\nއަޅުގަނޑުމެންގެ ސިއްޙަތު ސަލާމަތަށް ތިޔަހާ ކަންބޮޑު ވެލަންވަންޔާ އަވަހަށް ފުލެޓްތަށް އޭގޭ ޙައްޤުވެރިންނަށްދީ އެމީހުންނަށް ލިބިފައިވާ ނުތަނަވަސް ކަމުން ސަލާމަށް ކޮއްދޭވީނޫންތޯއޭ ؟\nދުވާ ޓުރެކަށް ދެވޭނީ ހަމަޖެހިގެން ލިބޭއެއްޗަކުން ދެކޮޅުޖެހިގެން ނޫންތޯއޭ؟\nކުލި ދެއްކުމަށް ވަރަށް ބޮޑު ހޭދައެއް އެބަކުރަން ޖެހޭނޫންތޯއޭ؟\nޖެނުއަރީ 17, 2021 09:10\nއޭ ރައިސް ފުރިހަމަ ބޯހިޔާވަހިކަމާ އަލަތު ކައިވެނި ކުރާ ކުދިން ބާއްޖަވެރިކަމާ މިނިވަން މާހައުލެއްގައި ދިރިއުޅޭނެ ފުރުސަތު ހޯދަދިނުމުން ފުރިހަމަ ސިއްހަތެއްގައި ބާއްޖަވެރި އާއިލާ ބިނާވެގެންދާނެ ރާއްޖޭގެ ދުޅަހެޔޮކަން ނެތިގެންދަނީ ކުދި ހޮރު ހޮރުގައި ކޮމްޕު ދޮށުގައި ތުއްތު ކުދިން ގުޅަވެށި ގެން ތިބެން ޖެހޭތީ ފެންފޯއްޕާކު ހަދައިގެން ދެމަފިރިން އަޗާ ތެޅުމުން ދިވެހިންނަށް އޮތީ ކޮން އުފަލެއް ސްމާޓް ސިޓީ ރައިސް ޔާމީން ހަދައިދިނީ ސަބަބު ތަކެއް އޮތީމަ\nޖެނުއަރީ 17, 2021 09:38\nމީނަ މިހާތަނަށް ދެއްކި ވާހަކަ ތަކުގައި " މިއީ އަމާޒެއް" މި ޢިބާރާތް 100ފަހަރު ބުނެފި\nޖެނުއަރީ 19, 2021 17:48\nވަރަށް އިހުލާސްތެރިކަމާ އަދަބުވެރިކަމާއެކު ދަންނަވަން! އާދައިގެ ފަގީރު ރައްޔިތުންނަށް މިއޮއްފަދަ ދަތި ދުވަސްވަރު ރޭގަނޑު ހަމަނިދި ލިބޭ ގޮތް ހައްދަވައިދެއްވަފާނަންތޯ؟ ރޭގަނޑު މަގުހެދުމާއި އިމާރާތް ތަޅާ ތިރިކުރުން ހުއްޓުވާ ދެއްވަފާނަންތޯ؟\nމިކަން ކޮށްދެއްވިއްޖެއްޔާ މަނިކުފާނަށް ހެޔޮ ރަޙުމަތް ލައްވާނެ.\nއަންނަ އިލެކްސަނުގައި ވޯޓުވެސް ލިބޭނެ.


މާލެ ބްރިޑްޖް ޕައިޕް ލައިން އިން ކަލާފާނު ވޯޓަރ ޓޭންކް އައް ހޮޅިއެޅުމުގެ މަސައްކަތް ކޮށްދޭނެ ފަރާތެއް ހޯދުން – ރިޓެންޑަރ\nމިކުންފުނީގެ ފަރާތުންދޭ މައުލޫމާތާއި އެއްގޮތްވާގޮތުގެ މަތިން، މާލެ ބްރިޑްޖް ޕައިޕް ލައިން އިން ކަލާފާނު ވޯޓަރ ޓޭންކް އައް ހޮޅިއެޅުމުގެ މަސައްކަތް ކޮށްދޭނެ ފަރާތެއް ހޯދަންް ކުރެވުނު އިޢުލާން ނަމްބަރު (MWSC-L/3/ADV/2020/46) އަށް އެކަށީގެންވާ ތަރުހީބެއް ލިބިފައިނުވާތީވެ އެ އިޢުލާން ބާތިލްކޮށް އަލުން އިޢުލާން ކުރަމެވެެ. ވީމާ، މިމަސައްކަތަށް ބީލަން ހުށަހެޅުމުގެ ދައުވަތު މިކަމަށް ޝައުގުވެރިވެލައްވާ އެންމެހާ ފަރާތްތަކަށް ހުޅުވާލަމެވެ.\nނެޝަނަލް ކޮންޓްރެކްޓަރސް ރެޖިސްޓްރޭޝަނ (މުއްދަތު ހަމަނުވާ) އަށް މިނިސްޓްރީ އޮފް ނޭޝަނަލް ޕްލޭނިންގ އެންޑް އިންފްރާސްޓްރަކްޗަރގައި ރެޖިސްޓްރ ީވެފައިވާ ފަރާތަކަށްވުން.\nބީލަމުގައި ބައިވެރިވެވޭނީ ބީލަމުގައި ބައިވެރިވުމަށް ފައިސާ ދައްކަވާ ފަރާތްތަކަށް އެކަންޏެވެ. ބީލަން ފޮތް ބައްލަވައިގަތުމަށް ބޭނުންފުޅުވާ ފަރާތްތަކުން ފައިސާދެއްކުމަށް ބެންކު ޓްރާންސްފަރ ފޯރމް ފުރިހަމަ ކުރެއްވުމަށް ތިރީގައިވާ ލިންކް ބޭނުންކުރެއްވޭނެއެވެ. https://banktransfers.mwsc.com.mv ބީލަން ފޮތް ވިއްކުމަށް ހަމަޖެހިފައިވާ އަގަކީ 300.00ރ އެވެ. ބީލަންފޮތްތަކަށް ފައިސާ ބަލައިގަތުން އޮންނާނީ 16 ޖުލައި 2020 އިން 19 ޖުލައި 2020 އަށެވެ. ބީލަންފޮތް ދޫކުރުން އޮންނާނީ 21 ޖުލައިގެ ރަސްމީގަޑީގައި ފެން ބިލްޑިންގ5ވަނަ ފަންގިފިލާ އިންނެވެ.\nޕްރީބިޑް މީޓިންގް ބޭއްވުމަށް ހަމަޖެހިފައިވަނީ 23 ޖުލައި 2020 ވާ ދުވަހު 11:00 ގައެވެ. އަދި ބިޑް ހުށައަޅަން ހަމަޖެހިފައިވާ ތާރީޚަކީ 04 އޮގަސްޓް 2020 ވާ ދުވަހު 13:00 އެވެ. ބިޑް ސެކިއުރިޓީގެ ގޮތުގައި ބިޑް ހުށައަޅާއިރު -/10،000 ރުފިޔާގެ ބިޑް ސެކިއުރިޓީ ހުށައަޅުއްވަންވާނެއެވެ. ބިޑް ސެކިއުރިޓީގެ ގޮތުގައި ބަލައިގަނެވޭނީ ބޭންކް ގެރެންޓީ ޗެކް ނުވަތަ ބޭންކް ގެރެންޓީ ލެޓަރއެވެ. ބިޑް އެވާރޑްކުރެވޭ ފަރާތުން ޕާރފޯމަންސް ގެރެންޓީގެ ގޮތުގައި ބިޑްކުރި އަދަދުގެ % 10 ބިޑް އެވޯރޑްކުރެވޭތާ 14 ދުވަސްތެރޭގައި ހުށައަޅަންވާނެއެވެ.


Thauleemu ge bill ai mathee thauleemu ge bill ah aanmun ge hiyaalu hoadhanee\nތައުލީމުގެ ބިލާއި މަތީ ތައުލީމުގެ ބިލަށް އާންމުންގެ ހިޔާލު ހޯދަނީ\nއިއްޒުއްދީން ސްކޫލްގައި ކިޔަވަމުންދާ ދަރިވަރުންތަކެއް: ތައުލީމާއި ދަރިވަރުންނާ ގުޅޭ ދެ ބިލަކަށް އާންމުންގެ ހިޔާލު ހޯދަން ހުޅުވާލައިފި -- ފޮޓޯ: އަވަސް ފައިލް\nތައުލީމީ ދާއިރާ ހަރުދަނާ ކުރުމުގެ ގޮތުން ގާނޫނީ އޮނިގަނޑެއް އެކުލާވުމަށް ޓަކައި ސަރުކާރުގެ ފަރާތުން ރައްޔިތުންގެ މަޖިލީހަށް ފޮނުވާފައިވާ ތައުލީމުގެ ބިލާއި މަތީ ތައުލީމުގެ ބިލަށް އާންމުންގެ ހިޔާލު ހޯދުމަށް ހުޅުވާލައިިފި އެވެ.\nވެލިދޫ ދާއިރާގެ މެންބަރު އަބްދުﷲ ޝަފީގު ހުށަހެޅުއްވި މަތީ ތައުލީމުގެ ބިލާއި ފުވައްމުލަކު ދެކުނު ދާއިރާގެ މެންބަރު މުހައްމަދު މުމްތާޒު ހުށަހެޅުއްވި ތައުލީމުގެ ބިލަށް ހިޔާލު ފޮނުވުމުގެ ފުރުސަތު މަޖިލީހުގެ އިދާރާއިން ހުޅުވާލާފައި ވަނީ އަންނަ ބުރާސްފަތި ދުވަހުގެ ނިޔަލަށެވެ.\nމަޖިލީހުގެ އިދާރާއިން ބުނި ގޮތުގައި އެ ދެ ބިލަށް ވެސް ހިޔާލު ހުށަހަޅަން ބޭނުންވާ ފަރާތްތަކުން ހިޔާލު ފޮނުވާނީ އަންނަ ބުރާސްފަތި ދުވަހުގެ މެންދުރު 2:00 ގެ ކުރިން [email protected] އަށް މެއިލް ކޮށްގެންނެވެ. ނުވަތަ މަޖިލީހުގެ އިދާރާއަށް ލިޔުމުން ފޮނުވޭނެ އެވެ.\nތައުލީމުގެ ބިލުގައިވާ ގޮތުން އުމުރުން ހަތަރު އަހަރުން ފެށިގެން 16 އަހަރާ މެދުގެ ކޮންމެ ކުއްޖަކީ ތައުލީމު ލާޒިމުވާ އުމުރުގެ ކުއްޖެކެވެ. ބިލުގައި ޕްރީ ސްކޫލް ތައުލީމާއި ސާނަވީ ތައުލީމާއި މަތީ ސާނަވީ ތައުލީމު ހިލޭ ކޮށްދިނުމުގެ އުސޫލުތައް ބަޔާން ކޮށްފައިވެ އެވެ. އަދި ދަރިވަރުންެގ ހައްގުތަކާއި ބެލެނިވެރިންނާއި ޓީޗަރުންނާއި ސަރުކާރުގެ ޒިންމާތައް ވެސް އެ ބިލުގައި ބަޔާންކޮށްފައިވެ އެވެ.\nމަތީ ތައުލީމުގެ ބިލުގައި ރާއްޖޭގައި މަތީ ތައުލީމު ފޯރުކޮށްދޭ މަރުކަޒުތައް ރަޖިސްޓްރީ ކުރުމަށް ބަޔާން ކޮށްފައިވެ އެވެ. އަދި އެ ތަންތަން މޮނިޓާކޮށް އެ ތަންތަނުގެ ފެންވަރު ހިފެހެއްޓުމުގެ ގާނޫނީ އޮނިގަނޑުތައް ވެސް އެ ބިލުގައި އެވެ. އެ ތަންތަނުގައި ތައުލީމު ދޭނެ ގޮތާއި ތަމްރީން ޕްރޮގްރާމްތަކާއި ދިރާސާ ކުރުންތައް ގެންދާނެ ގޮތްތައް ވެސް ބިލުގައި ބަޔާންކޮށްފައިވެ އެވެ.\nމި ދެ ބިލު ވެސް އޮތީ ކޮމިޓީ މަރުހަލާގަ އެވެ. ދެ ބިލު ވެސް ދިރާސާ ކުރަނީ މަޖިލީހުގެ ގައުމީ ތަރައްގީއާއި ތަރިކައިގެ ކޮމިޓީންނެވެ. މަޖިލީހަށް ހުށަހެޅޭ ބިލެއް ތަޅުމަށް ބަލައިގަނެ ކޮމިޓީން ބިލު ދިރާާސާ ކުރުމުގެ މަރުހަލާގައި އާންމު ގޮތެއްގައި ބިލަކަށް ހިޔާލު ހުށަހެޅުމަށް މަޖިލީހުގެ އިދާރާއިން އިއުލާން ކުރެ އެވެ.\nރައްޔިތުންގެ މަޖިލިސް މިނިސްޓްރީ އޮފް އެޑިއުކޭޝަން ހަޔާ އެޑިއުކޭޝަން މިނިސްޓްރީ


Haahsa inaamah 50 ah vure gina hushahelhun\nމަތީ ދަރަޖަ ހޯދާ ފަރާތްތަކަށް ރައީސުލްޖުމްހޫރިއްޔާ ދެއްވާ ހާއްސަ އިނާމަށް 57 ފޯމު ހުށަހަޅާފައިވާ ކަމަށް ހާއްސަ އިނާމާބެހޭ ކޮމިޓީން ބުނެފި އެވެ.\nރައީސް އޮފީހުން ބުނީ އިނާމަށް ހުށަހެޅި ފަރާތްތައް އިނާމަށް ޝަރުތު ހަމަވޭތޯ ބެލުމާމާއި، ފޯމުތައް ދިރާސާ ކުރުމުގެ މަސައްކަތް އެ ކޮމިޓީން ކުރާ ކަމަށެވެ. ހާއްސަ އިނާމު މިއަހަރު ދެނީ ހަތަރު ގިންތިއަކުން ކަމަށްވާއިރު، މިއަހަރު ހުށަހެޅި 57 ފޯމު ހުށަހަޅާފައި ވަނީ ތިން ގިންތިއަކުން ކަމަށް ވެސް ރައީސް އޮފީހުން އިތުރަށް ބުނެފައިވެ އެވެ.\nމަތީ ދަރަޖަ ހޯދާ ފަރާތްތަކަށް ރައީސް ދެއްވާ ހާއްސަ އިނާމުގައި މިއަހަރު އިތުރު ގިންތިއެއް ހިމަނާފައި ވެއެވެ. އިތުރު ކުރި ގިންތިއަކީ، ހުނަރުވެރި، ފަންނުވެރި މަސައްކަތްތެރި ޒުވާނުން ގައުމީ ތަރައްގީއަށް ކުރާ އުފެއްދުންތެރި އީޖާދީ މަސައްކަތުގައި ފާހަގަކޮށްލެވޭ ކާމިޔާބީއެއް ހާސިލުކޮށްފައިވާ ފަރާތްތަކަށް އިނާމު ދިނުމެވެ.\nމަތީ ދަރަޖަ ހޯދާ ފަރާތްތަކަށް ރައީސް ދެއްވާ ހާއްސަ އިނާމުގެ ތެރޭގައި ހިމެނޭ އަނެއް ގިންތިއަކީ، މަތީ ތައުލީމާއި ތަމްރީނުގެ ކޯހަކުން ފާހަގަކޮށްލެވޭ ކާމިޔާބީއެއް ހޯދާފައިވާ ފަރާތްތަކަށް އިނާމުދޭ ގިންތިއެވެ.\nމި އިނާމު ދޭނީ 18 އަހަރާއި 35 އަހަރާ ދެމެދުގެ ޒުވާނުންނަށެވެ.


JJ baiveri nuvey, UV aa Valencia gadha hifumakah | Mihaaru\nޖޭޖޭ ބައިވެރިނުވޭ، ޔޫވީ އާއި ވެލެންސިއާ ގަދަހިފުމަކަށް\nއެސްޓީއޯ މާލޭ ލީގުގައި ޔުނައިޓެޑް ވިކްޓަރީ އާއި ވެލެންސިއާ ކުޅުނު މެޗުގެ ތެރެއިން.--- ފޮޓޯ: ނިޝާން އަލީ/ މިހާރު\nއަންނަ އަހަރު ފުރަތަމަ ޑިވިޝަނުގެ ޖާގަ އަށް ކުޅޭ ރެލިގޭޝަން ޕްލޭއޮފް (މާލޭ ލީގު ކޮލިފިކޭޝަން) ގައި ދެ ވަނަަ ޑިވިޝަނުގެ ރަނަރަޕް ޖޭޖޭ ސްޕޯޓްސް ކްލަބް ބައިވެރިނުވާން ނިންމުމުން އެ ޖާގަ އަށް ވާދަކުރާނީ މާލޭ ލީގުގެ ފުލަށްދިޔަ ވެލެންސިއާ އާއި ޔުނައިޓެޑް ވިކްޓަރީންނެވެ.\nމިދިޔަ އަހަރު ވެސް މާލޭ ލީގު ކޮލިފިކޭޝަން ކެންސަލްވީ ދެ ވަނަ ޑިވިޝަންގެ ޗެމްޕިއަންކަން ހޯދި ކްލަބް ޒެފްރޯލާއި ރަނަރަޕަށް ދިޔަ ކުޑަހެންވޭރު ޔުނައިޓެޑަށް މާލީ ހާލަތުގެ ސަބަބުން ކުޅެވެން ނެތުމުންނެވެ. އެއާ އެކު ވިކްޓަރީ، އީގަލްސް، ޔުނައިޓެޑް ވިކްޓަރީ އަދި ވެލެންސިއާ އަށް ވަނީ އޮޓޮމެޓިކުން މި ފަހަރުގެ ފުރަތަމަ ޑިވިޝަނުގެ ޖާގަ ކަށަވަރުވެފަ އެވެ.\nމި ފަހަރުގެ ފޯމެޓް އޮތްގޮތުން ދެ ވަނަ ޑިވިޝަނުގެ ޗެމްޕިއަނަށް ފުރަތަމަ ޑިިވިޝަނުގެ ސީދާ ޖާގައެއް ލިބެ އެވެ. އެ ގޮތުން އަންނަ އަހަރުގެ ފުރަތަމަ ޑިވިޝަނުން މި ފަަހަރުގެ ދެ ވަނަ ޑިވިޝަން ޗެމްޕިއަން ދަ ގޭންގް ވަނީ ޖާގަ ކަށަވަރުކޮށްފަ އެވެ. އެނގިފައިވާ ގޮތުގައި ޖޭޖޭ އިން ވަނީ މި މަހުގެ 14 ވަނަ ދުވަހު ރެލިގޭޝަން ކުޅެވެން ނެތް ކަމަށް ބުނެ އެފްއޭއެމަށް ސިޓީ ހުށަހަޅައިފަ އެވެ.\nއަންނަ އަހަރުގެ ފުރަތަމަ ޑިވިޝަނުގެ ފަހު ޖާގަ ލިބޭނީ ޔުނައިޓެޑް ވިކްޓަރީ އާއި ވެލެންސިއާ ތެރެެއިން އެއް ޓީމަކަށެވެ. ރެލިގޭޝަން ޕްލޭއޮފްގެ ދެ މެޗު ކުޅޭއިރު ފުރަތަމަ މެޗު އޮންނާނީ މި މަހު 26 ވަނަ ދުވަހު އެވެ. ދެ ވަނަ ލެގު އޮންނާނީ އަންނަ މަހު އެއް ވަނަ ދުވަހު އެވެ.\nދިވެހި ޕްރިމިއާ ލީގުގެ ފެށުން ތިމަރަފުށްޓާއި ނިއު އަށް\nމި ފަހަރުގެ ދިވެހި ޕްރިމިއާ ލީގުގެ ފުރަތަމަ މެޗު އޮންނާނީ މި މަހު 28 ވަަނަ ދުވަހުގެރޭގަ އެވެ. އެ މެޗުގައި ބައްދަލުކުރާނީ މިނިވަން ޗެމްޕިއަންޝިޕްގެ ޗެމްޕިއަން ތ. ތިމަރަފުށްޓާއި ދާދި ފަހުން އެސްޓީއޯ މާލޭ ލީގުގެ ޗެމްޕިއަންކަން ހޯދި ޕްރިމިއާ ލީގުގެ އެންމެ ފަހުގެ ޗެމްޕިއަން ނިއު އެވެ. ނިއު އިން ވަނީ މީގެ 10 ވަރަކަށް އަހަރު ކުރިން އެފްއޭ ކަޕްގެ މެޗެއްގައި ތިމަރަފުށި އަތުން 7-1 އިން މޮޅުވެފަ އެވެ.\nދިވެހި ޕްރިމިއާ ލީގުގައި މި ދެ ޓީމުގެ އިތުރުން ދެން ކުޅެނީ މިނިވަން ޗެމްޕިއަންޝިޕުން އައި ފ. ނިލަންދޫ އާއި ށ. ފޯކައިދޫ އަދި ބ.ފެހެންދޫ އެވެ. ދެން ކުޅޭނީ މާލޭ ލީގުގެ ގަދަ ހަޔަކުން ފުރުސަތު ހޯދި މާޒިޔާ އާއި ޓީސީ ސްޕޯޓްސް ކްލަބް، ވިކްޓަރީ ސްޕޯޓްސް ކްލަބް، ކްލަބް އީގަލްސް އަދި ކްލަބް ގްރީން ސްޓްރީޓްސް އެވެ.\nފުރަތަމަ ބުރުގައި 10 ޓީމު ވާދަކުރާއިރު، ދެ ވަނަަ ބުރަށް ކޮލިފައިވާނީ ގަދަ އަށް ޓީމެވެ. އަނެއް ދެ ޓީމު މުބާރާތުން ވަކިވާނެ އެވެ.\nދިވެހި ޕްރިމިއާ ލީގުގެ ފުރަތަމަ މެޗުތައް:\nތިމަރަފުށި - ނިއު ރޭޑިއަންޓް (28 ޖޫން، 21:00)\nއީގަލްސް - މާޒިޔާ (29 ޖޫން، 16:00)\nނިލަންދޫ - ޓީސީ (29 ޖޫން، 21:00)\nގްރީން ސްޓްރީޓްސް - ފޯކައިދޫ (30 ޖޫން، 16:00)\nވިކްޓަރީ - ފެހެންދޫ (30 ޖޫން، 21:00)\nކްލަބް ވެލެންސިއާ އެފްއޭއެމް ޔުނައިޓެޑް ވިކްޓަރީ\nޥެލެންސިއާ ބަލިވިޔަސް އޮންނާނީ ފުރަތަމަ ޑިވިސަންުގަ. ބަލަން ތިބޭ


SunOnline: Dhekunu irumathee Asia gai raajje ishthihaaru kuranee\nއައިޝަތު ފަރީޙާ 24 Feb 2021, 22:55\nވީއައިއޭ ގައި ފަތުރުވެރިންތަކެއް -- ސަން ފޮޓޯ: އިބްރާހިމް އިފާޒް\nދެކުނު އިރުމަތީ އޭޝިއާގެ ގައުމުތަކަށް ރާއްޖެ އިޝްތިހާރު ކުރުމަށް "ޓްރެވަލް މީޓް އޭޝިއާ - ސައުތު އީސްޓް އޭޝިއާ" ގައި ވިޒިޓް މޯލްޑިވްސް އިން ބައިވެރިވެއްޖެ އެވެ.\nއެމްއެމްޕީއާރުސީ އިން ބުނީ މިއީ އައިޓީބީ އޭޝިއާގެ ފަރާތުން ކުރިއަށް ގެންދާ ސިލްސިލާ ވާޗުއަލް ހަތަރު ރޯޑްޝޯގެ ތެރެއިން ދެވަނަ ބައި ކަމަށެވެ. މި ރޯޑްޝޯގެ ފުރަތަމަ ބައި ހާއްސަ ކޮށްފައިވަނީ ސައުތު އޭޝިއާގެ ގައުމުތަކަށެވެ.\nމީގެ އިތުރުން ދެކުނު އިރުމަތީ އޭޝިއާ އަދި މައިސް އެންޑް ކޯޕަރޭޓް އިވެންޓުގެ އިތުރުން އުތުރު އިރުމަތީ އޭޝިއާގެ ގައުމުތަކަށް އަމާޒުކޮށްވެސް ރޯޑް ޝޯ ބޭއްވުމަށްވެސް ވަނީ ރާވަފައެވެ. އެ ގޮތުން 24 އިން 25 ފެބްރުވަރީ އަށް ދެކުނު އިރުމަތީ އޭޝިއާގެ ގައުއުމުތަކަށް ހާއްސަ ކުރެވިފައިވާ އިވެންޓު ކުރިއަށް ގެންދާނެއެވެ.\nމި އިވެންޓް ގައި ދެކުނު އިރުމަތީ އޭޝިއާގެ މައިސް އާއި ކޯޕަރޭޓް ފަތުރުވެރިކަމުގެ ސިނާޢަތުގައި ހަރަކާތްތެރިވާ ބޭފުޅުންނާއި ބައްދަލުކޮށް ހިޔާލު ބަދަލުކުރުމުގެ ފުރުސަތު ރާއްޖޭގެ ބައިވެރިންނަށް ލިބޭނެ ކަމަށް އެމްއެމްޕީއާރުސީ އިން ބުންޏެވެ.\nމި ރޯޑް ޝޯގައި ވިޒިޓް މޯލްޑިވްސް އާއި އެކު ފަތުރުވެރިކަމުގެ ދާއިރާގެ ހަތް ކުންފުނީން ބައިވެރިވެއެވެ.\nމި ރޯޑްޝޯގައި ރާއްޖެއަކީ ދެކުނު އިރުމަތީ އޭޝިއާގެ ފަތުރުވެރިން ޗުއްޓީ ހޭދަކުރަން ޒިޔާރަތްކުރަން އެންމެ މަގުބޫލު އެއް މަންޒިލްގެ ގޮތުގައި އިޝްތިހާރުކޮށް، ކޮވިޑް-19 އިން ރައްކާތެރިވުމަށްޓަކައި އެޅިފައިވާހަރުދަނާ ފިޔަވަޅުތަކުގެ ސަބަބުން އެންމެ ރައްކާތެރި އެއް ގައުމުގެ ގޮތުގައި އިޝްތިހާރުކުރާނެ އެވެ.\nވިޒިޓް މޯލްޑިވްސް އިން ބުނީ ދެކުނު އިރުމަތީ އޭޝިއާގައި ރާއްޖެ އިޝްތިހާރު ކުރުުމަށް ޑިޖިޓަލް އަދި އޮންލައިން ގިނަ ހަރަކާތްތަކެއް ކުރިއަށް ގެންގޮސްފައިވާ ކަމަށެވެ.\nމީގެ އިތުރުން ދުނިޔޭގެ ޓްރިޕް އެޑްވައިޒާ އާއި އެކު ކުރިޔަށްދާ ކެމްޕެއިން ގައިވެސް ދެކުނު އިރުމަތީ އޭޝިއާގައި ބޮޑެތި މާކެޓިން\nހަރަކާތްތަކެއް ރާވާފައިވާކަމަށް ބުންޏެވެ.\nބީއެމްއެލް، ޕޮމޭލޯ ޕޭއިން ޓޫރިޒަމް ދާއިރާއަށް ލުއިތަކެއް\nޓޫރިސްޓު ވިސާ ތިން މަހަށްވުރެ އިތުރުކުރެވޭތޯ ބަލަނީ


SunOnline: Emme Gina Meehun Balany StarPlus ge Anupama\nއެންމެ ގިނަ މީހުން ބަލަނީ ސްޓާޕްލަސްގެ "އަނުޕަމާ"\nއައިމިނަތު ލުބާ 17 Jan 2021, 08:36\nއަނުޕަނާ ޑްރާމާގައި ލީޑު ރޯލުން ފެނިގެންދާ ތިން ތަރިން---\nސްޓާޕްލަސް އިން ދައްކަމުން އަންނަ އެންމެ ދުވަސްވީ ޑްރާމާ "ރިޝްތާ ކިޔާ ކެހެލާތާ ހޭ" ފަހަތަށް ޖައްސާލުމަށްފަހު އެ ޗެނަލުން ގެނެސްދޭ "އަނުޕަމާ" އެއްވަނަ އަަށް ޖެހިލައިފިއެވެ.\nއާ އަހަރުގެ ފުރަތަމަ ހަފުތާއާއެކު ޓީވީ ޝޯތައް ބަލާ މީހުންގެ ފޭވަރިޓް ޝޯތަކަށް ބަދަލު އައިރު މިހާރު އެންމެ ގިނަ މީހުން ބަލަނީ އަނުޕަމާއެވެ. ޓާގެޓް ރޭޓިން ޕޮއިންޓްސް (ޓީއާރްޕީ) ގެ ރޭޓިން އަށް ބަލާއިރު ލިސްޓުގެ ދެވަނަ މަގާމް ލިބެނީ ދާދިފަހުން ފެށި ޑްރާމާ "އިމްލީ"އަށެވެ. އެ ޑްރާމާގައި އިމްލީގެ ރޯލު ކުޅެނީ ސުމްބުލް ތައުގީރެވެ.\nއާންމުންގެ މެދުގައި ބޮޑު މަގްބޫލުކަމެއް ހޯދާފައިވާ އަނުޕަމާ ގިނަ ބަޔަކު ބަލާ އެންމެ ބޮޑު އެއް ސަބަބަކީ ހަގީގީ ދިރިއުޅުމުގައި ވެސް ދިމާވާ ކަންތައްތައް މި ޑްރާމާއިން ވަރަށް ތަފްސީލީ ގޮތެއްގައި އަލިއަޅުވާލެވިފައިވާތީއެވެ. ލިސްޓުގެ އެއްވަނައިގައި އަނުޕަމާ އޮތީ 3.9 ގެ ރޭޓިން އަކާއެކުގައެވެ. އިމްލީ އަށް ލިބުނީ 3.1 ގެ ރޭޓިންއެކެވެ. އަނުޕަމާގެ ރޯލު ކުޅެނީ ރުޕާލީ ގަންގޫލީ އެވެ.\nލިސްޓުގެ ތިން ވަނައިގައި އެއް ރޭޓިންއެއްގައި ދެ ޑްރާމާއެއް ހިމެނިފައި އެބައޮތެވެ. އެއީ 2.9 ގެ ރޭޓިން އާއެކު "ގުމް ހެ ކިސީ ކޭ ޕިޔާރް މޭ" އާއި "ކުންޑަލީ ބާގްޔާ"އެވެ. އަދި ހަތަރު ވަނައިގައި "ޔޭ ރިޝްތާ ކިޔާ ކެހެލާތާ ހޭ" އޮތް އިރު ފަސް ވަނަ މަގާމުގައި އޮތީ އިންޑިއަން އައިޑަލްއެވެ.\nޓީވީ ޑްރާމާ ކުޅުން ހުއްޓާލުމަށްފަހު ލަތާ ފިލްމުތަކަށް\nޓީވީ އެކްޓަރު ނަކުލް މެހެތާ އަށް ފިރިހެން ކުއްޖެއް ލިބިއްޖެ\nކަންގަނާގެ "ދާކަޅް"ގައި އަރުޖުން ފެންނަ ގޮތް ދައްކާލައިފި


Naruskan kiyavaa dharivarun ADK gai thamreenu kuranee\nވިލާ ކޮލެޖުގެ ނަރުސް ދަރިވަރުން އޭޑީކޭގައި ތަމްރީނު ކުރަނީ\nވިލާ ކޮލެޖުގައި ނަރުސްކަން ކިޔަވާ ދަރިވަރުން އޭޑީކޭ ހޮސްޕިޓަލުގައި ތަމްރީނު ކުރުމުގެ އެެއްބަސް ވުމުގައި މިއަދު ސޮއިކޮށް އެއްބަސްވުން ބަދަލު ކުރަނީ -- އަހްމަދް އަޔާދް | އަވަސް\nވިލާ ކޮލެޖުގައި ނަރުސްކަން ކިޔަވާ ދަރިވަރުން އޭޑީކޭ ހޮސްޕިޓަލުގައި ތަމްރީނު ކުރުމުގެ އެެއްބަސް ވުމެއްގައި މިއަދު ސޮއިކޮށްފި އެވެ.\nއެއްބަސްވުމުގައި ސޮއި ކުރަން މިއަދު ވިލާ ކޮލެޖުގައި ބޭއްވި ރަސްމިއްޔާތެއްގައި އޭޑިކޭ ހޮސްޕިޓަލްގެ ފަރާތުން އެއްބަސްވުމުގައި ސޮއިކުރެއްވީ އެ ހޮސްޕިޓަލްގެ މޭނޭޖިން ޑިރެކްޓަރު އަހްމަދް އައްފާލެވެ. ވިލާ ކޮލެޖުގެ ފަރާތުން އެ ކޮލެޖުގެ ރެކްޓާ ޑރ. އަހްމަދް އަންވަރެވެ.\nނޫސްވެރިންނަށް މައުލޫމާތު ދެއްވަމުން އައްފާލް މިއަދު ވިދާޅުވީ، ވަރަށް ގިނަ މަޝްވަރާއަށްފަހު ވިލާ ކޮލެޖުގައި ނަރުސްކަން ކިޔަވާ ދަރިވަރުން ތަމްރީނު ކުރުމުގެ ފުރުސަތު އޭޑީކޭއަށް ލިބުމުން އުފާ ކުރައްވާ ކަމަށެވެ.\nއޭނާ ވިދާޅުވީ، އޭޑީކޭގައި މަސައްކަތްކޮށްފައިވާ ބޭރު ގައުމުތަކުގެ ވަރަށް ގިނަ ނަރުހުން މިހާރު މަސައްކަތް ކުރަނީ ދުނިޔޭގެ ބޮޑެތި ގައުމުތަކުގައި ކަމަށާއި އޭގެ ތެރޭގައި އޮސްޓްރޭލިއާ އާއި ޔޫއޭއީ ހިމެނޭ ކަމަށެވެ.\nއަންވަރު މިއަދު ވިދާޅުވީ، ވިލާ ކޮލެޖުގައި ނަރުސްކަން ކިޔަވައި ދެނީ ޔޫރަޕްގެ ގައުމުތަކުގެ މިންގަޑުތަކަށް ކަމަށާއި އެ ކޮލެޖުން ކިޔަވާ ދަރިވަރުންގެ ކިބައިގައި ޔޫރަޕް ގަބޫލުކުރާ ފެންވަރު ހުންނާނެ ކަމަށެވެ.\nއޭޑިކޭ ހޮސްޕިޓަލް ވިލާ ކޮލެޖް\nއޭޑީކޭއިން ކޮވިޑާ ދެކޮޅަށް ތެދުވިތާ އެއް އަހަރު\nމަޖިލިސް އިދާރާގައި ވެކްސިން ދިނުން އާންމުކޮށް ހުޅުވާލަނީ\nފިރުޝާންގެ އެއް ފައި ބުރިކޮށްލައިފި


ކުރީގެ އިއުލާން ބާތިލްކޮށް ގެވަޅުދިނުމަށް އަލުން އިއުލާންކުރަނީ — Ihavandhoo.com\nކުރީގެ އިއުލާން ބާތިލްކޮށް ގެވަޅުދިނުމަށް އަލުން އިއުލާންކުރަނީ\n22 މާރިޗު 2016 10 މުހައްމަދު އަކްރަމް\nއިހަވަންދޫއިން ގެވަޅުދިނުމަށް ކުރިންކުރި އިއުލާން ބާތިލްކޮށް އަލުން ގެވަޅުދިނުމަށް އިއުލާން ކުރަން އުޅޭކަމުގެ މައުލޫމާތު ލިބިއްޖެއެވެ.\nކައުންސިލަރު މުހައްމަދު ރަޝީދު (މުންޒިރު މޯޑް) މިނޫހަށް މައުލޫމާތު ދެއްވިގޮތުގައި ކުރިން ގެވަޅުދިނުމަށްކުރި އިއުލާން ބާތިކޮށް އަލުން އިއުލާން ކުރުމުގެ މަސައްކަތް ކުރުމަށް ކައުންސިލުން ވަނީ ފާސްކޮށްފައެވެ. "އެމަސައްކަތް ވަރަށްބާރަށްކޮށް، މިދައުރުނިމުމުގެކުރިން ގެވަޅު ބޭނުންވާފަރާތްތަކަށް ގެވަޅުދީ ނިންމޭތޯ މިބަލަނީ" އެބޭފުޅާ ވިދާޅުވިއެވެ. މުހައްމަދު ރަޝީދު ވިދާޅުވިގޮތުގައި، މިއަދު ބޭއްވި ކައުންސިލްގެ ބައްދަލުވުމުގައި ގެވަޅުދިނުމުގެ މަސައްކަތުގައި ހަރަކާތްތެރިވާނެ ގެވަޅު ކޮމިޓީއެއް ވަނީ އެކުލަވައިލާފައެވެ. އެ ކޮމިޓިގައި ތިއްބަވަނީ ކައުންސިލްގެ ނައިބްރައީސް މުއީދު އަދި ސްކޫލުން ޕްރިންސިޕަލް އަހުމަދު ރަޝީދު އަދި އިމަގު ޖަމިއްޔާއިން މޫސާ އަލީ އަދި ކައުންސިލުން އަބުދުﷲ ސަމީރާއި އަހުމަދު އަބުދުއް ސަމަދުއެވެ.\nކައުންސިލަރު މޫސާ އަބުދުއް ލަތީފް ވިދާޅުވީ އަނެއްކާވެސް ގެވަޅު ދިނުމުގެ މަސައްކަތް ސުމަކުން ފަށަން ޖެހިފައިވާ ކަމަށެވެ. އެބޭފުޅަވިދާޅުވީ ކައުންސިލަރުންނާއި މަޝްވަރާނުކޮށް ލޭންޑް އެންޑް ސަރވޭ އޮތޯރިޓީ އަށް ފޮނުވި ސިޓީއަށް، އެއޮތޯރިޓީން ދިންޖަވާބުގައި ލަފާދީފައި އޮތީ ކުރިން ގެވަޅުދިނުމަށް ކޮށްފައިވާ އިއުލާނު ގޯސްކަމަށެވެ. " ލޭންޑް އެންޑް ސަރވޭ އޮތޯރިޓީން ލަފާދީފައިވަނީ އަލުން ގެވަޅުދިނުމަށް އިއުލާންކުރުމަށް، އެލަފަޔާ އެއްގޮތަށް ގެވަޅުދިނުމުގެ ކަންތައް ކުރިޔަށް ގެންދިއުމަށް އިހައްދުވަހު ބޭއްވި ކައުންސިލް ބައްދަލުވުމެއްގައި ވަނީ ނިންމާފަ. ދެން އެނޫން ގޮތެއް އެއަކު ނޯންނާނެވިޔަ." އެބޭފުޅާ ވިދާޅުވިއެވެ. މޫސަ ތުހުމަތުކުރާގޮތުގައި ކުރިން ކުރި އިއުލާނާއި އެއްގޮތަށް ގޯތި ނުދެވުނީ ބަޔަކު އެކަން ކުރަން ބޭނުން ނުވުމުންނެވެ. " ގޯތިދޭން އުޅުނުނަމަ ގޯތި ދެވޭނެ! ހުރިހާކަމެއް ނިންމާފަ އޮތްކަމެއްވީމަ. މިމީހުން ހަމަ ހުއްޓުވާލަންވެގެން އެކޮޅަށް މެސެޖްކުރީ" މޫސަ ވިދާޅުވިއެވެ.\nމުންޒިރު މޯޑު ބުނެފިތަ․ ތިނުވާނެ ތެދަކަށް․ ތިޔާ ދެން ގެވަޅު ލިބުމުންވެސް މަހުރޫމުވީ․ ޔަގީނުންވިއްޔާ ދިމާ އިދިކޮޅަށް ކަން އޮންނާނީ․\n– 22 މާރިޗު 201601\nޕްރިންސިޕަލް އަހްމަދު ރަޝީދު ވަދެއްޖެ ނަމަ ފެމިލީމީހުނަން ދީފަ ނޫނީ އެހެން މީހަކަށް ތިތަކުން ގޯއްޗެއް ވެސް ނުލިބޭނެ․ އެގޮތަށް ސްކޫލް ވަޒީފާތައްވެސް މިފަހު ގެންގޮސްފަ ހުރިކަން އެނގޭން ވަރަށް ވަހަށް\n– 22 މާރިޗު 2016 1 0\nވަކިބަޔަކަށް ގެވަޅުދޭން ހިންގަ ޖަރީމާއެއް․ ގޯތި ވިހާ މީހުންގެ ދަރިންނަށްވެސް ގޯތިލިބޭނެކަމަށް ފެނޭ\n– 22 މާރިޗު 201600\nތީޤަވާއިދާ ހިލާފަށްކުރާކަމެއް․ ގެވަޅުކޮމިޓީގައި ސިޔާސީމީހަކަށް ނީދެވޭނެ․․ އަވަހަށް ތިކަން އިސްލާހުކުރޭ․ ނޫނީ މިފަހަރުވެސްވާނީ ކުރިންފަހަރު ވީހެން․ ވަރަށް ސަލާމް․\nގެވަޅު ކޮމިޓީގައި ރަށު އޮފީހުގެ3މީހަކު ތިބުމަކީ ބަލައިގަނެވޭނެ ކަމެއްނޫން․ ކައުންސިލުން ބޭނުންހާގޮތަށް ކަންކަން ނިންމަން ތިއުޅެނީ․ އިމަގު ނޫނީ ޖަމިއްޔާއެއް ނެތީތަ؟ ވަރަށް ވެދުން․\nއިމަގަށް ފުރުސަތު ދީފަ․․․․ ކޮބާ ޕޯލްސްޓާރ؟؟؟\n– 23 މާރިޗު 2016 1 0\nގެވަޅު ގެވަޅު ގެވަޅު․ ގެވަޅު ބޭނުމިއްޔާ 2017 ވަނަ އަހަރު މިއޮތް ކައުންސިލް ހޮވަން ވާނެ․ އެހެން ނޫނީ ގެވަޅެއް ނުލިބޭނެ․\n– 24 މާރިޗު 201600\nކީއްކުރާ ގެވަޅެއްތަ؟ ހުޅުމާލެއާ މާލޭން ގޯތި ގަނެލަބަލަ․ ސޭލް އަޅުވާފަ އޮއްވަ\nއިހަވަންދޫ ޑޮޓްކޮމް އެމްޒެޑް އަތުން ލާރި ގަނޑެއް ނަގާގެން މިހާރު އަބަދު އެމްޒެޑް ޕުރޮމޯޓު ކުރުމުގަ․ މިކޮމެންޓު ނުޖަހާނެކަންވެސް އެނގޭ․\nތި ގެވަޅެއްމިފަހަރަކު ދުލެއް ނުކުރެވޭނެ․․․ ދެން އަންނަ ކައުންސިލަކަށް އެކަން ކުރެވޭނީ ․․6 މަސް ދުވަހުގެ ވަގުތު ނަގާނެ․․ ތިޔާ މިކައުންސިލުން ރައްޔިތުންނަށް އެއްވެސް ކަމެށް ނުކޮށްދެވުނީމަ ޝައުޤުވެރިކަން ހޯދަން ކުރަން އުޅޭކަމެށް․ ގެވަޅަށް އިޢުލާން ކޮށްފިޔާ އެކަމަށް އެދި ހުށައަޅަން އެކަށީގެންވާ ވަގުތު ދޭންޖެހޭނެ․ ފަހު ފުރުޞަތުވެސް ދޭން ޖެހޭނެ․ ފޯރމްތައް އިވިލުއޭޓް ކުރަންޖެހޭނެ\n– 27 މާރިޗު 201600


SunOnline: Vidyut ge ''The Power'' ge trailer dhakkalaifi\nވިދުޔަތުގެ "ދަ ޕަވާ"ގެ ޓްރެއިލާ ދައްކާލައިފި\nއައިމިނަތު ލުބާ 13 Jan 2021, 08:35\nމިދިޔަ މަހު އޮގަސްޓް މަހު ރިލީޒްކުރި "ޚުދާ ހާފިޒް"އިން ބޮޑު މަގްބޫލުކަމެއް ހޯދި ތަރި ވިދުޔަތު ޖަމްވާލްގެެ ކުރިއަށް އޮތް ފިލްމު "ދަ ޕަވާ"ގެ ޓްރެއިލާ ދައްކާލައިފިއެވެ.\nވިދުޔަތު އާ ބަތަލާ ޝްރޫތީ ހަސަން ލީޑު ރޯލުން ފެނިގެންދާ މި ފިލްމަކީ ޒީ ޕްލެކްސް ގައި ސްޓްރީމްކުރުމަށް ހަމަޖެހިފައިވާ ފިލްމެކެވެ. މި މަހު 14 ވަނަ ދުވަހު ފިލްމު ދައްކާއިރު ފިލްމަކީ ވަރަށް ވަރުގަދަ އެކްޝަން މަންޒަރުތަކެއް ހިމެނޭ ފިލްމެކެވެ.\nފިލްމު ޓްރެއިލާ އިން ފެނިގެންދަނީ ޝްރޫތީ އާ ވިދުޔަތު ލޯބިވެގެން ކައިވެނިކުރަން ތައްޔާރުވަމުން އަންނަ މަންޒަރެވެ. ނަމަވެސް ޝްރޫތީގެ އާއިލާ މީހެއް މަރާލި މައްސަލައިގައި ދެމީހުންގެ ގުޅުމަށްވެސް ބުރޫ އަރާ ޝްރޫތީ ވިދުޔަތު ދެކެ ނަފްރަތު ކުރާ މަންޒަރު ޓްރެއިލާ އިން ފެނިގެންދެއެވެ.\nމަހޭޝް މަޖްރޭކަރު ޑައިރެކްޓްކޮށް އުފައްދާ މި ފިލްމަކީ ވިޖޭ ގަލާނީ ޕްރޮޑިއުސްކުރާ ފިލްމެކެވެ. މި ފިލްމުގައި ދެތަރިންގެ އިތުރުން ހަރަކާތްތެރިވާނީ ޕްރަތިކް ބައްބާރު، ޖިއްޝޫ ސެންގުޕްތާ އަދި ސައްޗިން އެވެ.\nއެކްޓަރު ވިދުޔަތްގެ "ޚުދާ ހާފިޒް"އަށް ބޮޑު ކާމިޔާބީއެއް ލިބުމާގުޅިގެން އެ ފިލްމުގެ ދެވަނަ ބައެއް ވެސް ހަދަން ވަނީ މިދިޔަ އަހަރު އިއުލާންކޮށްފައެވެ. ފިލްމުގެ ދެވަނަ ބައިގެ ޝޫޓިން އަންނަ އޭޕްރިލް މަހު ފެށުމަށް ހަމަޖެހިފައިވާ ކަމަށް ޚަބަރުތައް ބުނެއެވެ.


SunOnline: Mykx aai Maureenaa ge Mykx: Reethi vumuge hurihaa hidhumatheh\nމައިކް އާއި މައުރީނާގެ މައިކްސް: ރީތިވުމުގެ ހުރިހާ ހިދުމަތެއް\nއައިޝަތު ފަރީޙާ 25 Jun 2019, 11:39\nމައިކްސް ސެލޫން -- ފޮޓޯ: މައިކްސް\nރާއްޖޭގައި މޭކަޕް އާޓިސްޓުންގެ އަދަދު މިފަހުން މަދެއް ނޫނެވެ. މި ލިސްޓުގެ އެންމެ ކުރިން ޖާގަ ލިބޭނެ އެއް ނަމަކީ މީކާއިލް އަހުމަދު މަޝްހޫރު ނަމުން ނަމަ، މައިކް އެވެ. މައިކް ލައްވާ މޭކަޕް ކުރަން ނޫނީ ބޯކޮށާ ހެއާ ސްޓައިލް ކުރުވަން ބޭނުންވާ ފަރާތްތަކަށް މި ކަން މިހާރު ވަރަށް ފަސޭހަ ވާނެ އެވެ.\n"މައިކްސް" ގެ ނަމުގައި އިއްޔެ ހުޅުމާލޭގައި ހުޅުވި ސެލޫން އަކީ މައިކް އާއި އޭނާގެ ވިޔަފާރީގެ ބައިވެރިޔާ، ޕްރެޒެންޓަރު މައުރީންގެ ޕާޓްނާޝިޕްގެ ދަށުން ހުޅުވި ސެލޫނެކެވެ. ހެއާ އެންޑް ބިއުޓީގެ ހުރިހާ ހިދުމަތެއް ލިބޭނެ މި ސެލޫން ހުންނާނީ ހުޅުމާލޭ ސިޓީ ބޭކަރީ ކައިރީގަ އެވެ.\nއެ ސެލޫނުން ލިބޭ ހިދުމަތްތަކުގެ ތެރޭގައި ބޯކޮށުން، ހެއާ ސްޓައިލިން، މޭކަޕް އަދި ފޭޝަލްގެ ހިދުމަތް ހިމެނެއެވެ.\nމައިކްގެ އިތުރުން މަސައްކަތުގައި އެހެން ސްޓާފުންވެސް ބައިވެރިވާނެއެވެ. މައިކްގެ ބެލުމުގެ ދަށުން ނޫނީ ސީދާ މައިކްވެސް ހިދުމަތްދޭ މި ސެލޫން ގައި ބޭނުންކުރާ އުފެއްދުންތަކަކީ 100 ޕަސެންޓް ޖެނުއިން، އޮރިޖިނަލް އުފެއްދުންތައް ކަމަށް މައިކް ބުންޏެވެ.\nމައިކް އަދި މައުރީން -- ފޮޓޯ: މައިކްސް\nދެ ޖިންސަށްވެސް ހިދުމަތްދޭ މި ސެލޫން އަށް ޒިޔާރަތްކުރާ މީހުންނަށް "ހޯމްލީ" އިހުސާސް ކުރެވޭނެ ހިދުމަތެއް ދިނުމަށް އަބަދުވެސް މަސައްކަތް ކުރާނެ ކަމަށް މައިކް ބުންޏެވެ.\n"ކޮމްފޮޓަބްލް، ހޯމްލީ ފީލް ކުރެވޭނެ އެކްސްޕީރިއަންސެއް ލިބޭނެ. އެކަހަލަ ސާވިސްއެއް ދިނުން އަމާޒަކީ،" މީގެ ކުރިން ބޮޑެތި ސެލޫންތަކުގައި މަސައްކަތްކޮށް، ފަހުން އަމިއްލަ އަށް ހެއާ އެންޑް ބިއުޓީގެ މަސައްކަތުގައި އުޅެމުންދާ ހުނަރުވެރިޔާ ބުންޏެވެ.\nބޮޑު ޗުއްޓީގައި ދާންވީ ވިސާ ނަގަން ނުޖެހޭ ގައުމުތަކަށް!\nފިލްމް އެވޯޑްގެ ރެޑް ކާޕެޓުން ލޯބި ޖޯޑުތައް!


ޕީއެސްޖީ އާއި ޔުވެންޓަސްއަށް ނޫނެކޭ ބުނުމަށްފަހު ގާޑިއޯލާ ސިޓީގައި މަޑުކޮށްފި\nމެންޗެސްޓަރ ސިޓީގެ ކޯޗުކަމުގެ މަގާމުގައި އިތުރު ދެ އަހަރު ދުވަހު ހުންނަން އެ ޓީމުގެ ކޯޗުކަމުގެ މަގާމާއި 2016 ވަނަ އަހަރު ހަވާލުވި ޕެޕް ގާޑިއޯލާ ނިންމައި އެއްބަސްވުމުގައި ސޮއިކޮށްފައިވެ އެވެ. ބީބީސީން ބުނެފައިވާ ގޮތުގައި 2023 ވަނަ އަހަރުގެ ނިޔަލަށް ސިޓީގައި މަޑުކުރަން ގާޑިއޯލާ އިއްޔެ އެއްބަސްވެ ސޮއިކުރި އިރު އޭނާއަށް ޔުވެންޓަސް އިންނާއި، ޕީއެސްޖީން ހުށަހެޅުންތައް ލިބިފައި އޮތެވެ.\nމެންޗެސްޓަރ ސިޓީ އާ މީގެ ހަތަރު އަހަރު ކުރިން ގާޑިއޯލާ ހަވާލުވި ފަހުން އޭނާ ވަނީ ސިޓީއަށް ދެ ފަހަރު ޕްރިމިއަރ ލީގު ކާމިޔާބުކޮށްދީފަ އެވެ. އޭގެ އިތުރުން އެފް އޭ ކަޕްގެ އެއް މުބާރާތާއި ލީގު ކަޕްގެ ތިން މުބާރާތް ސިޓީން ވަނީ މި މުއްދަތުގެ ތެރޭގައި ކާމިޔާބުކޮށްފަ އެވެ. ގާޑިއޯލާ ކޯޗު ކަމާ ހަވާލުވި ފަހުން ސިޓީން ކުޅުނު 245 މެޗުގެ ތެރެއިން 181 މެޗު ވަނީ ކާމިޔާބުކޮށްފަ އެވެ. ގާޑިއޯލާ އަށް ސިޓީގައި ކުރަން ބޭނުންވެ އަދި ނުވެ އޮތް ހަމައެކަނި ކަމަކީ ޗެމްޕިއަންސް ލީގު ކާމިޔާބުކުރުމެވެ.\n“އަހަރެމެން އެންމެން ގުޅިގެން މިވަނީ ގިނަ ކަންތައްތަކެއް ހާސިލްކޮށްފަ. އެތައް މެޗެއް ކާމިޔާބުކޮށްފިން. ގިނަ ގޯލްތަކެއް ޖަހައިފިން. ތަށިތަކެއް ހޯދައިފިން. އަހަރެމެން އެންމެންވެސް އެ ހުރިހާ ކާމިޔާބީއަކާ މެދު ފަހުރުވެރިވަން. މުޅި ޓީމުގެ ހުރިހާ މެންބަރުންގެ ފަރާތުން އެހީތެރިކަން ލިބުމަކީ ކޯޗަކަށް ލިބޭނެ އެންމެ ބޮޑު ހިތްހަމަޖެހުން.” ކުރިން ބާސެލޯނާ އަށާއި ބަޔާން މިޔުނިކަށް ކޯޗްކޮށްދިން ގާޑިއޯލާ ސިޓީގެ ރަސްމީ ވެބްސައިޓަށް ދިން އިންޓަވިއު އެއްގައި ބުނެފައިވެ އެވެ.\n2008 ވަނަ އަހަރު ކޯޗިން ކެރިއަރ ފެށި ގާޑިއޯލާ ސިޓީ އާއެކު ހަދައިފައިވާ ފަސް އަހަރު ދުވަހުގެ ކޮންޓްރެކްޓަކީ މިހާތަނަށް އޭނަ ޓީމަކާ އެކު ހެދި އެންމެ ދިގު ކޮންޓްރެކްޓެވެ. 2023 އާ ހަމައަށް ގާޑިއޯލާ ސިޓީގައި މަޑުކޮށްފި ނަމަ ސިޓީގައި ދެވަނައަށް އެންމެ ދިގު މުއްދަތެއް ވަންދެން ކޯޗުކަން ކޮށްދިން މީހަކަށް އޭނާ ވާނެ އެވެ.\nމޮރީނިއޯއާ މިހާރުވެސް ރަައްޓެހި، އެކަމަކު ގާޑިއޯލާއާ ވާހަކައެއް ނުދައްކަން: ފެބްރިގާސް


Vaahaka: Inthizaaru Kureemey (Episode 19) - Vaguthu\nހުޅުމާލޭގައި ފަށާފައިވާ ސައިންސް ލެބޯޓްރީއެއްގެ އެއް ކޮޓަރިއެވެ. ދެވަނަ ފަންގިފިލާގައި ހުންނަ އެ ކޮޓަރީގެ މޭޒެއް މަތީ މަރުވެފައިވާ ދެ މީހެއްގެ ހަށިގަނޑު ބާއްވާފައި އޮތެވެ. ޑޮކްޓަރަކު ދެ ހަށިގަނޑު ތަހްލީލް ކުރަމުން ދިޔައެވެ. މޫނު މަތީގައި ގޯހެއް އުޅޭ ކަމަށް ބެލެވިގެން އިތުރަށް ބެލި ބެލުމުގައި ކަރު ކައިރިން އިތުރު ހަންގަނޑެއް ފެނުނެވެ. އޭގައި ހިފައި ދަމައިގަތެވެ. އެއީ މާސްކްއެކެވެ. އެހެން މީހެއްގެ ސޫރައަށް ހަދާފައިވާ މާސްކްއެކެވެ. ދެން އޮތް ހަށިގަނޑުގެ ކައިރިއަށް ޖެހިލިއެވެ. ކަރު ކައިރިން ހަމަ އެ ގޮތަށް އިތުރު ހަންގަނޑެއް ފެންނާތީ އޭގައި ހިފައި ދަމައިގަތެވެ. އެއީ ވެސް ހަމަ މާސްކްއެކެވެ.\n"ފައިސަލް.. އާދެބަލަ.. ލެބްއަށް.. އަވަސް.." ފައިސަލްއަށް ގުޅާފައި އަންނަން ޑޮކްޓަރު އެދުނެވެ.\nފައިސަލްއާއި އާސިމާ ލެބްގެ އެ ކޮޓަރިއަށް ގޮސްފިއެވެ.\n"މިމްރާޙް.... ހާދަ މޮޅަކަށް އަހަރެމެންނަށް އެ އޮޅުވައިލީ.." އަސްލަމްއާއި ސައިފު ކަމަށް ހީކޮށް މަރާލެވުނީ އެހެން ބަޔަކު ކަން އެނގުމުން ފައިސަލް ބުންޏެވެ.\n"ފައިގެ ނޫރާ ވެސް އެ މީހުންގެ ތެރޭ ތިބި.. މިމްގެ ހުރި މޮޅުކަން ވެސް ފެނި އަހަރެން ވެސް ގަޔާވެއްޖެ.." ސަމާސާ ރާގެއްގައި އާސިމާ ބުންޏެވެ.\nފައިސަލް ކައިރިއަށް އައި ރުޅީގައި އާސިމާގެ ކަރުގައި ހިފާފައި ފާރުގައި ލައްކޮށްލިއެވެ.\n"މާ ފޮންޏެއް ނޭރުވޭނެ.. ނޫރާއަކީ މަގޭ ޙައްޤެއް.. އާސިމާ ވެސް.. ނީމާ ވެސް.. ހުންނަން ޖެހޭނީ އޭގެ ފަހަތުން.. ނޫރާގެ ފަހަތުން ކަލޭމެން ތިބޭނީ.. ކަލޭމެނަށް މާ ބޮޑަށް ދޫދެވުނީމަ ހެދުނު ގޯސް މިއީ.. ދެން މި ކަން ބަލާނީ ސީދާ މަ.. ޙަލީމާ ހިފަހައްޓާނީ މަ.. ކަލޭމެނަކަށް ނުވިއެއްނު.." އާސިމާ ބިންމައްޗަށް ތިރިކޮށްލުމަށް ފަހު ފައިސަލް އެ ތަނުން ގޮސްފިއެވެ.\nހެނދުނުގެ ވަގުތަކަށް ތަކުރާއި ޝަމްޙާއާއި ނޫރާ ތުލުސްދޫއަށް އަތުވެއްޖެއެވެ. ހަވީރުގެ ވަގުތެއްގައި ފައިސަލް އަންނާތީ މުޅި ރަށް ދިޔައީ އެ ކަމަށް ތައްޔާރުވަމުންނެވެ. ފައިސަލްގެ ޕާޓީގެ ކުލަ ކަމުގައިވާ ރަތް ކުލައިގެ ދިދަތަކުން މުޅި ބަނދަރު ސަރަހައްދު ފުރާލިއެވެ. ފައިސަލްއަށް ސަނާ ކިޔާފައިވާ ޝުއޫރުތައް ހިމެނޭ ބެނާތައް ކޮންމެ މަގެއްގައިހެން ބެހެއްޓިއެވެ. ފައިސަލްގެ ފޮޓޯ ހިމެނޭ ބޮޑެތި ޕޯސްޓަރުތައް ވެސް ބަހައްޓާފައި ހުއްޓެވެ. މި މަސައްކަތަކުގައި އަމަލީ ގޮތުން ޙަލީމާއާއި ނޫރާ ވެސް ދިޔައީ ބައިވެރިވަމުންނެވެ. ނޫރާއާއެކު ޝަމްޙާ ވެސް އުޅުނެވެ. ނޫރާ ދާ ކޮންމެ ތަނަކަށް ޝަމްޙާ ވެސް ގެންދައެވެ. ޙަލީމާއަށް ވެސް އެކަން ފާހަގަކުރެވުނެވެ. ނޫރާ އުޅެނީ ވެސް ޝަމްޙާމެން ގޭގައެވެ.\nއަޞްރު ނަމާދުގެ ބަންގީގެ ވަގުތު ގާތްވެއްޖެއެވެ. ލޯންޗެއްގައި ރަށުގެ ބަނދަރަށް ފައިސަލްއާއި ޖަމްޝީދު ބަނދަރުކޮށްފިއެވެ. ބަނދަރު ސަރަހައްދުގައި މާފަތި ހިފައިގެން ރަށުގެ ޒުވާން އަންހެން ކުދިން ނުކުމެ ތިއްބެވެ. ރަށުގެ އެންމެން ގޮތަކަށް އެ ސަރަހައްދަށް ޖަމާވެ ތިއްބެވެ. ފައިސަލްއާއި ޖަމްޝީދަށް ރަށުންކީ ހޫނު މަރުޚަބާއެކެވެ. ފައިސަލްއާއި ޖަމްޝީދު އައީ ވެސް އެ ރޭ ތުލުސްދޫގައި މަޑުކުރާ ގޮތަށެވެ.\nފައިސަލް އައުމުން އޭނާއަށް އެންމެ މީރު ބަނބުކޮޔެ ބަތާއި ގަރުދިޔައާއި ހުންޏާއި ސައްލަން ނޫރާ ތައްޔާރުކުރިއެވެ. ތައްޔާރުކުރުމަށް ފަހު ފައިސަލްއަށް ގޮވިއެވެ. ފައިސަލް ގޮސް ކާ މޭޒު މަތީ އިށީނދެ ނޫރާ ވެސް އޭނާގެ ކައިރީގައި އިށީންނަން ބުންޏެވެ. ފައިސަލް އެދުނު ގޮތަށް ނޫރާ ވެސް އިށީނދެ ކާން ފެށިއެވެ.\n"މަށަށް އެނގޭ.. ނޫރާއަށް ވެސް މިހާރު ރަތް ލަޝްކަރުގެ ވާހަކަ އެނގޭ ކަން.." ފައިސަލް އެހެން ބުނުމުން ނޫރާ ކާން އިނދެފައި ކޮށި އަރައިގަތެވެ.\n"މިހާރު ދެން ވިސްނާފަ އޮތީ އަހަރެން މަރާލަންތަ.؟" ވަރުބަލި ކަމުން ނޫރާއަށް ވާހަކަ ދެކެވެނީ މަޑުމަޑު އަޑަކުންނެވެ.\n"ނޫން.. މަށެއް ނޫން އެ ކަންކަން ކުރަނީއެއް.. މަ ކިތަންމެ ނުލަފާ މީހަކަސް.. މީހުން މަރަމުން ދަނީ މަށެއް ނޫން.. މަ މި ދައްކާ ވާހަކަ ޤަބޫލު ކޮށްބަލަ.." ނޫރާގެ އަތުގައި ފައިސަލް ހިފުމުން، އޭނާގެ އަތް ނޫރާ ފޮޅާލިއެވެ.\n"ނުކުރާނަން.. އަހަރެންނަށް ކުރާ އަނިޔާ ދަންނަން.. ތިއީ އެ ވަރުގެ ދަށް ފެންވަރުގެ މީހެއް.. ވަރަށް އަވަހަށް ވަރިވާން ވެސް އެދޭނަން.. މިހާރު ދެން ކޮންމެހެން އަހަރެންގެ ލޯބި ހޯދަން މާ ލޯބިން ވާހަކަ ދައްކާނެ ކަމެއް ނެތް.." ރޮމުން ރޮމުން އެ ތަނުން ނުކުގެން ނޫރާ ހިނގައްޖެއެވެ.\n"ނުކުރާނެ ޤަބޫލެއް.. ދެން ކިތަންމެ މަސައްކަތެއް ކުރިޔަސް.. އަލިފަކަށް ދެން ކަލޭ ނުވެވޭނެ.." އާސިމާ ހުރީ ނޫރާއާއި ފައިސަލް ދައްކާ ވާހަކަ ބޭރުގައި ހުރެގެން ސިއްރުން އަޑުއަހާށެވެ.\n"މިމްރާޙްއާ އެކީގަ ޑީލަކަށް ގޮސްގެން ނޫނީ ޙަލީމާ ނުހިފެހެއްޓޭނެ.. އެ ކަން ވަރަށް ސާފު.. ނޫރާ މެދުވެރިކޮށް އެ ކަން ވާން ނެތިއްޔާ.. މިމްރާޙާ ސީދާ އަހަރެން މުއާމަލާތް ކުރާނީ.. ކޮން ގޮތެއް ހަދައިފަ ވެސް ޙަލީމާ ހިފަހައްޓަން ޖެހޭ.." އަރައިގަނެފައި ހުރި ރުޅިން އާސިމާގެ މޫނަށް ފައިސަލް ކުޅެއް ޖެހިއެވެ.\n"ވޯޓަށް އޮތީ ދެ ދުވަސް.. ދެ ދުވަސް ތެރޭގަ ޙަލީމާގެ ރޭވުން ކަލެއަށް ބައްޔެއް ނުކުރެވޭނެ.. މިމްރާޙަށް ވެސް ކަލޭ އެނގޭނެ.. ކަލެއަކާ އޭނާ ނުގުޅޭނެ.. އަހަރެންނަށް ވެސް މިހާރު ކަލޭ ކަމަކު ނުދޭ.. ޙަލީމާގެ އެ މޮޅު ވިސްނުން ތަންފީޒު ނުކުރާން ކަލޭ ތިހާވަރަކުން ތި އުޅެނީ ކީއްވެ.؟" ފައިސަލްގެ ކަނާތު އަތުގައި އާސިމާގެ ތޫނު ނިޔަފަތިތަކުން ވިކައިގަތެވެ.\n"މިމްރާޙާ އެކީ ޑީލަކަށް ދެވޭނެ.. ބޮޑު ނުބައާއި ކުޑަ ނުބައި އިޚްތިޔާރު ކުރުން ނޫން ގޮތެއް މި ރާއްޖޭގަ އަދި އަދަށް ވެސް ނެތް.. މިމްރާޙަށް ވެސް މީގެއިން ބޮޑު ނުބައާއި ކުޑަ ނުބައި އެނގޭނެ.." ފައިސަލް ވަރަށް ޔަޤީންކަމާއެކު ބުނެފައި އެ ތަނުން ނުކުމެގެން ގޮސްފިއެވެ.\nއަސްލަމްގެ އިރުޝާދުގެ ދަށުން އެންމެން ދިޔައީ ތޫނު ހަތިޔާރުތައް އުފައްދަމުންނެވެ. އަދި ބޮން ޑެފިއުޒް ކުރާނެ ގޮތް ވެސް ދަސްކުރަމުންނެވެ. އަސްލަމްއާއެކު މިމްރާޙާއި ވިއާމާއި ޔާސީނާއި ޙަސަން ދިޔައީ ބައިވެރިވަމުންނެވެ. އީމާއާއި ސައިފުވީ ސަލީމްއާއެކު މާލެ ގޮސްފައެވެ. މާލެއިން އަދިވެސް އެއްކުރަން ޖެހޭ މައުލޫމާތުތައް ހުރި ކަމަށް ސަލީމް ބުނުމުންނެވެ.\nމާފިލާފުށީގެ ބިޔަ ގަސްތަކުގެ ތެރޭގައި، އެއް ގަހުން އަނެއް ގަހަށް ފުންމުގެ ތަމްރީނެއް ކުރަމުން ދިޔައެވެ. މީގައި ތަމްރީން ކުރަނީ ވީހާ ވެސް މަތިން ފުންމާށެވެ. މީގެ ތަމްރީނެއް ކުރިން ޕާކިސްތާނުގައި އުޅެމުން ވެސް އަސްލަމް ނަގައިދިނެވެ. ފަސް މީހުން ވެސް ދިޔައީ ހުޝިޔާރުކަމާ އެކު އެއް ގަހުން އަނެއް ގަހަށް ފުންމަމުންނެވެ. މި ތަމްރީންތައް ގެންދިޔައީ ރޭގަނޑުގެ ދަން ވަގުތުގައެވެ.\nތަމްރީން ނިމިގެން ފަސް މީހުން ވަލު ތެރޭގައި ތިބެގެން ކައްކަމުން ދިޔައެވެ. ދަރު އުދުނެއް ބަހައްޓައިގެން ކައްކަމުން ދިޔައީ ނޫޑްލީހެވެ. މިމްރާޙާއި ވިއާމު ކެއްކުމުގައި މަސްއޫލުވެގެން ތިބިއިރު ޔާސީނާއި ޙަސަން އުޅުނީ މަސް ފިހުމުގައެވެ. އެއީ އެ ދުވަހުގެ ހަވީރު ވަގުތެއްގައި ރަށް ކައިރިން އެ މީހުން ވެގެން ބޭނި މަސްތަކެކެވެ. އޭގެ ތެރޭގައި ކަނޑު މަހާއި ފަރު މަސް ވެސް ހުއްޓެވެ.\n"މިރޭ އެބަ ޖެހޭ މިމްރާޙާއި ވިއާމު ތުލުސްދޫއަށް ގޮސްލަން.. އަހަރެން އޮންނާނެ ލޯންޗެއް ހަމަޖައްސައިފަ.. މަށަށް ޚަބަރު ލިބިފަ އޮތް ގޮތުން މިރޭ ތުލުސްދޫގަ ފައިސަލް ކަމެއް ހިންގަން އޮތީ ރާވައިފަ.. އެއަށް ތައްޔާރު ވެގެން ތިބެން ޖެހޭނެ.. އަހަރެމެންގެ ތެރެއިން މީހަކަށް ހަމަލާ ވެސް ދީފާނެ.. މިހާރު އެނގޭނެ ނޫރާއަށް މި ހުރިހާ ކަމެއް އެނގޭ ކަން ވެސް.. ޝަމްޙާ ވަރަށް ހުޝިޔާރުކޮށް ހުރީ ވެސް.." އަސްލަމް ވާހަކަ ދެއްކިއެވެ.\n"އާނ.. ރޭގަނޑު މަޑު ކުރަން ނިންމީ ކަމެއް ބޭނުންވެފަ އޮވެގެން.. ޝަމްޙާ މަށަށް ވެސް ގުޅައިފަ ބުނި.. ކުޑަ ރަށަށް ގޮސް ދިދައެއް ޖެހި ވާހަކަ.. ޝަމްޙާއަށް ޤަބޫލު ކުރެވުނީ އެއީ ގަސްތުގަ ކުރި ކަމެއް ކަމަށް.. ފައިސަލްއަށް ޝަމްޙާ ފާރަލީކަން އޭނައަށް އެނގޭހެން ހީވަނީ.. ރަތް ދިދައެއް ބެހެއްޓީ.. ދެން ގަދަ ނޫ ކުލައިގެ ދިދައެއް.. ބޮޑަށް ހީވަނީ މަޝްވަރާއަކަށް ގޮވާލީހެން.." ވިއާމު ބުންޏެވެ.\n"ކަލެއަށް މިހާރު ޝަމްޙާ ގުޅަން ވެސް ފެށީ ދޯ.. ކިހާ ހިސާބެއްގަ އެ ކަން އޮތީ.." ސީރިއަސް ވާހަކައެއްގެ ތެރެއިން ވެސް ވިއާމަށް ޙަސަން ދިމާކޮށްލައިފިއެވެ.\n"ޙަސަން ވެސް ދޯ.. ޝަމްޙާއަކީ ވެސް މިމްރާޙްގެ ބިޓެއް.. މަށަށް ހީވަނީ ދެ އަނތްބަށް އިނދެގެންހެން ނިންމާނީ.. ސިއްރު ސިއްރުން އުޅޭ ގޮލައެކޭ.. މަޑުމަޑުން ހުރެފަ ސެންޓަރު އެންމެން ނުލިބިގެން އުޅުނު ނޫރާ ވެސް ސެޓު ކުރީ ވިއްޔާ.." ވިއާމު ދިމާކޮށްލީ މިމްރާޙަށް ސަމާސާ ކުރާށެވެ.\n"ކަލޭމެނަށް ސާބަސް.. ވިއާމު ހިނގާ ތުލުސްދޫއަށް.. ފައިސަލް މަޝްވަރާ ކުރަން ބޭނުންވާ ކަމެއް ވެސް ބަލަން ޖެހެއެއްނު.." ތެލީގައި ހުރި ނޫޑްލީހުގެ ތެރެއިން އެތިކޮޅަށް ފަތްކޮޅަކަށް ލަމުން މިމްރާޙް ބުންޏެވެ.\nސަލީމްއާއި އީމާ އިނީ ރެސްޓޯރެންޓެއްގައެވެ. ސަލީމް އިނީ އޭނައަށް އެކަނި ޕިއްޒާއެއް ކާލަން ވެގެންނެވެ. ސަލީމަކީ އާންމު ގޮތެއްގައި ވެސް ވަރަށް ގިނައިން ކައި އުޅޭ މީހެކެވެ. ސަލީމް އެކަނި ޕިއްޒާއެއް ކާލަން އުޅޭ ގޮތް ބަލަހައްޓައިގެން އީމާ އިނެވެ.\n"ސަލީމް.. ކަލޭ ތި ބުނާ މީހަކު އަންނަނީ ކިހާ އިރަކުން.. ފައިސަލްގެ ޕްލޭން މި މީހަކަށް އެނގެނީތަ.؟ އަނގައިން ނުބުނެ މާ ގިނައިރު ހުންނާކަށް ނުވާނެ.." އާންމު ގޮތެއްގައި ވެސް ބަސް މަދު ސަލީމް އެއްވެސް އެއްޗެއް ނުބުނެ ހަމައެކަނި ކެއުމުގައި މަސްއޫލުވެގެން އުޅުމުން އީމާ ޝަކުވާ ކޮށްލިއެވެ.\n"އޭނަ މަރާލައިފި.." ޕިއްޒާގެ ފަހު ފޮތިކޮޅު އަނގައަށް ލަމުން ސަލީމް ބުންޏެވެ.\n"މަރާލައިފިއޭ.؟ ދެން މި ތަނުގަ މި ތިބެނީ ކީއްކުރަން.؟" ވަގުތުތަކެއް ބޭކާރުވުމުން އަރައިގަތް ރުޅީގާއި އީމާއަށް ވާހަކަ ދެއްކެވުނީ އަޑު ވަރަށް ބާރަށެވެ.\n"އޭ.. ޝޫ... އަޑުގަދަ ނުކުރޭ.. މި ތަނުގަ މީހުން އެބަ ތިބި.." ސަލީމް އެހެން ބުނުމުން ވަށައިގެން އީމާ ބަލައިލިއިރު، ބައެއް މީހުން އެ ދެ މީހުންނަށް ބަލަހައްޓައިގެން ތިއްބެވެ.\n"ދެން ބުނެބަލަ.. ކީއްވެތަ މި ތިބެނީ..؟" އީމާ މި ފަހަރު ވާހަކަ ދެއްކީ ވަރަށް އަޑު މަޑުންނެވެ.\n"މަގޭ ސަސްޕެކްޓްއަކީ މިހާރު ފައިސަލްއެއް ނޫން.. މި ފެނުނީ ފައިސަލްގެ ޕްލޭންއެއް ނޫން.. ފައިސަލް ވެސް ރަނގަޅެއް ނޫން.. ވެރިކަން ބޭނުންވޭ.. އެކަމަކު އޭނައަށް އެ އޮތީ ތާއީދާއެކު ވެސް މި ކަން ފަހިވެފަ.. ދެން ރަތް ލަޝްކަރުގެ ބޭނުންކޮށްގެން ކޮމިޝަނަށް ބިރު ދައްކުވައިފަ ބައިންދަންވީ.. ނަތީޖާ އޭނަ ފަޅިއަށް ދިޔައަސް ބައަކަށް ބަލައިގަނެވޭނެ.. މުޅި މާލެ ހަނަފަސް ކުރުމުގެ ވިސްނުމެއް އޭނަގެ ނުއޮންނާނެ.." ސަލީމް ވަރަށް ވިސްނަން ހުރެފައި ބުންޏެވެ.\n"ދެން ކާކު މިފަދަ ވިސްނުމެއް ގެންގުޅޭނީ..؟" އީމާ އެހިއެވެ.\n"ތިއެއް މި ވިސްނަނީ.." ފުން ނޭވާއެއް ލާފައި ސަލީމް ބުންޏެވެ.\nކ. ތުލުސްދޫ ކައިރި ކުޑަ ރަށް\nތުލުސްދޫ ކައިރީ އޮންނަ ފަޅު ރަށާ ތަންކޮޅެއް ދުރުގައި ލޯންޗު ބެހެއްޓުމަށް ފަހު މިމްރާޙާއި ވިއާމު ފުންމާލީ މޫދަށެވެ. ގޮނޑުދޮށާ ހަމައަށް ދެވުނީ ވިއްސަކަށް މިނެޓު ފަތާލައިގެންނެވެ. ރަށަށް އެރުމަށް ފަހު ފުރަތަމަ ވެސް ކައިރިވި ގަހެއްގެ މައްޗަށް އަރާފައި ގަހެއްގައި އެ މީހުން ހަދާފައި ހުރި ފަންގެއާ ހަމައަށް ދިޔައީ އެއް ގަހުން އަނެއް ގަހުން ފުންމަމުންނެވެ. ގެއާ ހަމައަށް އާދެވުނުއިރު އެ ތަނުގައި ދެ ދިދައެއް ޖަހާފައި ހުއްޓެވެ. އެއީ ރަތް ކުލައިގެ ދިދައަކާއި އަޅި ނޫ ކުލައިގެ ދިދައެކެވެ.\nއެ ތަނުގެ ތެރެއަށް ވަދެގެން ދިޔައިރު ރަތް ކުލައިގެ ހޫޑީއެއް ލައިގެން ހުރި މީހަކު މަރުވެފައި އޮތެވެ. އޭނާ އޮތީ ވެސް ކަޅު ކުލައިގެ ފޮތިގަނޑެއް އަނގަ މަތީގައި އަޅައިގެނެވެ. މޫނު މަތީގައި ރަތް ކުލަ ހަކާފައި ހުއްޓެވެ. އެ މީހާ ކައިރިއަށް ގޮސް ފޮތިގަނޑު ނަގާފައި މިމްރާޙް ބަލާލިއެވެ. އަދި އެއީ ފެންނަން ހުރި މީހާ ނުވެދާނެތީ މޫނު މަތީ މާސްކްއެއް އަޅާފައި އޮތްތޯ ވެސް މިމްރާޙް ބެލިއެވެ. މާސްކްއެއް އަޅާފައެއް ނެތެވެ.\n"ފައިސަލް މި އޮތީ މަރާލައިފަ.."\n(ދެން އޮތީ ފަހު ބައި)


ޝާޝާ· 8 މޭ 2021\nރައްޔިތުން މަޖިލީހުގެ ރައީސް މުޙައްމަދު ނަޝީދު އަވަހާރަކޮށްލަން މެއި6ވަނަ ދުވަހުގެރޭ ދިން ޓެރަރިސްޓު ހަމަލާގެ ތަހުގީގަށް އޮސްޓްރޭލިއާގެ ފެޑްރަލް ޕޮލިސްގެ ޓީމެއް މިއަދު ރާއްޖެ އައިސް އަމަލީ މަސައްކަތް ފައްޓަވާފައިވާ ކަމަށް ފުލުހުން ވިދާޅުވެއްޖެއެވެ.\nމިއަދު ކުރިއަށްދިޔަ ނޫސްވެރިންގެ ބައްދަލުވުމުގައި ކޮމިޝަނަރ އޮފް ޕޮލިސް މުހައްމަދު ހަމީދު ވިދާޅުވީ، އޮސްޓްރޭލިއާގެ ފުލުހުންގެ ޓީމު ރާއްޖެ އައިސްފައިވާ ކަމަށާއި، މިއަދު 11:00 އިން ފެށިގެން އެބޭފުޅުންނާއެކީ ތަހުޤީޤަށް މަސައްކަތް ކުރަމުން އަންނަ ކަމަށެވެ.\n“މިއަދު ހެނދުނު 11:00 އިން ފެށިގެން މިހާރު އޮސްޓްރޭލިއަން ފެޑެރަލް ޕޮލިސްގެ ސީނިއަރ އޮފިސަރުންގެ ޓީމެއް އަޅުގަނޑުމެންގެ ތަހުޤީޤު ޓިމާއި ގުޅި، އަމަލީ ގޮތުން މިތަހުޤީޤުގައި މަސައްކަތް ކުރައްވަން ފައްޓަވާފައި ވަނީ” މުހައްމަދު ހަމީދު ވިދާޅުވިއެވެ.\nމީގެ އިތުރުން ވެސް ތަހުޤީޤަށް ޓެކްނިކަލް އެހީތެރިކަން ފޯރުކޮށްދިނުމަށް ލަންޑަންގެ މެޓްރޮޕޮލިޓަން ޕޮލިސްގެ ކައުންޓަރ ޓެރެރިޒަމް ކޮމާންޑުގެ އިސް އޮފިސަރަކު މާދަމާގެ ވަގުތެއްގައި ރާއްޖެ ފޮނުވުމަށް އިނގިރޭސި ސަރުކާރުން މިއަދު މެންދުރުގެ ވަގުތެއްގައި ހަމަ ޖައްސާދީފައިވާ ކަމަށް މުހައްމަދު ހަމީދު ވިދާޅުވިއެވެ.\nރައީސް ނަޝީދަށް ހަމަލާދިން ވީޑިއޯއެއް ފުލުހުން މިހާރު އާންމު ކޮށްފައިވާއިރު، މި ހާދިސާއާއި ގުޅިގެން މިހާތަނަށް ހަތަރު މީހަކު ވަނީ ފާހަގަ ކުރެވިފައި ކަމަށް ފުލުހުން ވިދާޅުވިއެވެ. އޭގެތެރެއިން ދެ މީހަކު ފުލުހުންގެ ބެލުމުގެ ދަށަށް ގެނެސްފައިވާއިރު، އެދެމީހުންގެ ވަނަވަރު ވަނީ އާންމުކޮށްފައެވެ.


Redwave Ge Aharee Baazaaruge Naseebuverin Hovaifi - Vaguthu\nރެޑްވޭވްގެ އަހަރީ ބާޒާރުގެ ނަސީބުވެރިން ހޮވައިފި\nރެޑްވޭވް އަހަރީ ބާޒާރު ނަސީބުވެރިން ހޮވުމަށް ބޭއްވި ގުރުއަތުލުން. - ވަގުތު އިމޭޖަސް: މުހައްމަދު އަފްޒަލް\nރެޑްވޭވް އިން ކޮންމެ އަހަރެއްގެ ފަހުކޮޅު ބާއްވާ ރެޑްވޭވް އަހަރީ ބާޒާރުގެ ގުރުއަތުލުން މިއަދު ބާއްވައިފިއެވެ.\nހުޅުމާލޭގައި ހުންނަ ރެޑްވޭވް މޯލްގައި ބޭއްވި ރަސްމިއްޔާތެއްގައި ރެޑްވޭވްގެ އަހަރީ ބާޒާރުގައި ބައިވެރިވި މީހުންގެ ތެރެއިން ގުރުއަތުލައި ނަސީބުވެރިންގެ ގޮތުގައި ހޮވުނު މީހުންނާއި ފައިސާގެ އިނާމާއި އަގުބޮޑު އެހެނިހެން އިނާމުތައް ލިބޭ މީހުން ވަނީ ކަނޑައަޅައިފައެވެ.\nމިދިޔަ އަހަރުގެ ފަހުކޮޅު ރެޑްވޭވްގެ 11 ފިހާރައެއް ހިމެނޭހެން ބޭއްވި އަހަރީ ބާޒާރުގައި ބައިވެރިވި މީހުންގެ ތެރެއިން ނަސީބުވެރިންނަށް 75،000ރ. ގެ ފައިސާގެ އިނާމު ވަނީ ދީފައެވެ. އެގޮތުން އެއް ވަނަ އަށް ދާ މީހަކަށް 25،000ރ. އަދި ނަސީބުވެރި ދިހަ މީހަކަށް 5،000ރ. ލިބިގެންދިޔައެވެ.\nމި ޕްރޮމޯޝަންގެ ދަށުން ރެޑްވޭވްގެ ފިހާރަތަކުން ކުރާ 300ރ. އިން މަތީގެ ކޮންމެ ވިޔަފާރިއަކަށް ކޫޕަނެއް ދީފައިވެއެވެ.\n5،000ރ. ލިބުނު މީހުން\nއަބްދުالله ޝަމްވީލް- 41666\nމުހައްމަދު ހުސެއިން- 50582\nފާތުމާތު ނަޝާ- 006857\nމަރްޔަމް ނަޖްވާ- 70048\nއަހްމަދް ނާސިރް- 006106\nމުހައްމަދު އިބްރާހީމް- 80472\n5- މޫވެންކްރެސްޓަލް- ގީޕަސް ބްރޭންޑުގެ ޑީޕް ފްރަޔާއެއް\n4- ސަމާ - ނިކާއީ ބްލެންޑާ\n3- އައިމިނަތު ޝުރުފާ އަލީ - ގީޕަސް ޑީޕް ފްރްޔާ\n2- އައިޝަތު - ނިކާއީ ޓީޕޮޓް އަދި ކެޓަލް\n1- ޔަޝާނާ - 49 އިންޗީގެ ހައިސަންސް ޓީވީއެއް\n25،000 ރުފިޔާގެ ނަސީބުވެރި ފަރާތަކަށް ހޮވުނީ:\nޒައިނާ މުހައްމަދު- 139803\nރެޑްވޭވްގެ އަހަރީ ބާޒާރުގެ ޕްރޮމޯޝަންގައި ރެޑްވޭވްގެ ފޭސްބުކް ގައި ހަރަކާތްތެރިވެގެން ގަދަ ފަހަކަށް ދިޔަ ފަރާތްތަކަށް ރެޑްވޭވްގެ ބްރޭންޑް ތަކުން އަގުހުރި އިނާމުތަކެއްވެސް ވަނީ ދީފައެވެ.\nރެޑްވޭވް އިން ބުނީ 2001 ވަނަ އަހަރުން ފެށިގެން ކޮންމެ އަހަރަކުވެސް އެ ފިހާރައިގެ އަހަރީ ބާޒާރު ބާއްވަމުން އަންނަ ކަމަށާއި މިއަހަރުގައިވެސް ކަސްޓަމަރުންގެ ފަރާތުން ބޮޑު ތަރުހީބެއް ލިބިގެން ދިޔަ ކަމަށެވެ. އަދި ކުރިޔަށް އޮތް ތަނުގައި ގިނަ އިނާމުތައް ލިބޭގޮތަށް އަހަރީ ބާޒާރު ކުރިޔަށް ގެންދާނެ ކަމަށް އެ ފިހާރައިން ބުނެއެވެ.\nރެޑްވޭވްގެ އިލެކްޓްރޯނިކްސް ތަކާއި އެކު ކަރަންޓު ބިލަށް ލުޔެއް!\nރެޑްވޭވްގެ 12 ވަނަ ފިހާރަ މާލޭގައި ހުޅުވައިފި\nތިން ލައްކަ ރުފިޔާގެ ފައިސާގެ އިނާމާއި ބޮޑެތި އިނާމްތަކާއެކު ރެޑްވޭވް ރޯދަ ސޭލް ފަށައިފި


Philippines gai measles fethurenee, samaalu vey! – adduLIVE\nފިލިޕިންސްގައި މީސަލްސް ފެތުރެނީ، ސަމާލުވޭ!\nFeb 07, 2019, 15:27 އައިޝަތު ފަތުހީ\nކެއްސުމާއި ކިނބި އެޅުމުގެ ޒަރިއްޔާއިން މީސަލްސް ފެތުރޭ - ފޮޓޯ: ޖިމް ގުޑްސަން/ސީޑީސީ/ސައިންސް ފޮޓޯ ލައިބްރަރީ\nފިލިޕިންސްގެ ވެރިރަށް މަނީލާގެ އިތުރުން އެކި ސަރަޙައްދުތަކުގައި މީސަލްސް ފެތުރެމުންދާ ކަމަށް އެޤައުމުގެ ކަމާއިބެހޭ ފަރާތްތަކުން ބުނެފި އެވެ.\nފިލިޕިންސްގެ ޑިޕާޓްމަންޓް އޮފް ހެލްތު އެޕިޑެމިއޮލިޖީ ބިއުރޯ އާއި ހަވާލާދީ "ބީބީސީ" އިން ރިޕޯޓްކުރާ ގޮތުގައި 26 ޖެނުއަރީ އާއި ހަމައަށް މީސަލްސް ޖެހިގެން 1،813 މައްސަލަ ރިޕޯޓްކޮށްފައިވާއިރު، 26 މީހުން މަރުވެފައިވާ ކަމަށެވެ. އެއީ 2018 ވަނަ އަހަރާއި އަޅައިބަލާއިރު 74%ގެ ކުރިއެރުމެކެވެ.\nމީސަލްސް އަކީ ކުޑަކުދިންނާއި ޅަ ކުދިންނަށް ވަރަށް ނުރައްކާތެރި ބައްޔެކެވެ.\nމީގެ އިތުރުން ވެކްސިން ނުޖަހާ ދުނިޔޭގައި 2.4 މިލިއަން ކުޑަކުދިން ތިބުމަކީ ވެސް ވަރަށް ބޮޑަށް ކަންބޮޑުވާން ޖެހޭ ކަމެކެވެ.\nޑެންގޫ ވެކްސިންއެއް ކަމުގައިވާ ޑެންގްވެކްސިއާގެ ސަބަބުން މައްސަލަތަކެއް ކުރިމަތިވުމާއި ގުޅިގެން އިތުރަށް ކުދިންނަށް ވެކްސިން ނުދިނުމަށް ގިނަ ބެލެނިވެރިން ވަނީ ނިންމާފައެވެ.\nދުނިޔޭގެ ސިއްޙަތު ޖަމިއްޔާ (ޑަބްލިއުއެޗްއޯ) އަށް ފިލިޕިންސް އިން ކަނޑައަޅާފައި ހުންނަ ރިޕްރެޒެންޓޭޓިވް ޑރ. ގުންޑޯ ވީލާ ވިދާޅުވީ ވެކްސިން ޖަހާ މިންވަރު 95% އަށްވުރެ ވެސް ދަށް ކަމަށާއި، އެ ނިސްބަތް ދުވަހުން ދުވަހަށް އިތުރަށް ދަށްވަމުންދާ ކަމަށެވެ.\n2016 ވަނަ ވެކްސިން ޖަހާފައިވާ ކުދިންގެ ރޭޓް 75%ގައި ހުރިނަމަވެސް، އެ ރޭޓް ވަނީ 2017 ވަނަ އަހަރު 60% އަށް ވެއްޓިފައެވެ. އަދި ލަފާކުރެވޭ ގޮތުގައި އެ އަދަދު ވަނީ ނިމިގެންދިޔަ 2018 ވަނަ އަހަރު އިތުރަށް ދަށްވެފައެވެ.\nމީސަލްސް އަކީ ވައިގެ ޒަރިއްޔާއިން ފެތުރޭ ވަރަށް ނުރައްކާތެރި ބައްޔެކެވެ. ކެއްސުމާއި ކިނބިހި އެޅުމުން ވަރަށް ފަސޭހައިން ފެތުރޭ ބައްޔެކެވެ. މި ބަލީގެ ފުރަތަމަ އަލާމާތްތަކުގެ ތެރޭގައި ހުން އައުމާއި ކެއްސުމާއި ނޭފަތުން ފޭބުމުގެ އިތުރުން ލޯ ރަތްވުމާއި ދުޅަވުން ހިމެނެއެވެ.\nމީސަލްސްގެ ސަބަބުން ދިމާވާ ބްރޮންކޮނިއުމޯނިއާ އަކީ ވަރަށް ނުރައްކާތެރި ކަމެކެވެ. އެހެންކަމުން މައްސަލައެއް ދިމާވަންދެން މަޑުނުކޮށް، ވީހާވެސް އަވަހަށް ކުދިންނަށް ވެކްސިން ދިނުމަށް ފިލިޕިންސްގެ ހެލްތު ސެކްރެޓަރީ ފްރެންސިސްކޯ ޑޫކް ވަނީ އިލްތިމާސްކޮށްފަ އެވެ.